SunOnline: Aadhayaa khilaafah rah giranee indian ocean dipole aa hedhi: Minister\nއާދަޔާ ހިލާފަށް ރަށް ގިރަނީ އިންޑިއަން އޯޝަން ޑައިޕޯލާ ހެދި: މިނިސްޓަރު\nމުއާވިޔަތު އަންވަރު 02 Feb 2020, 19:28\nއެންވައިރުމެންޓް މިނިސްޓަރު ޑރ. ހުސައިން: އޭނާ ވަނީ ރަށް ގިރުން އިތުރުވި ސަބަބު ހާމަކޮށްފައި -- ސަން ފައިލް ފޮޓޯ: ފަޔާޒު މޫސާ\nއެހެން އަހަރުތަކާއި ހިލާފަށް މި އަހަރު އާދަޔާ ހިލާފަށް ރަށް ގިރަމުން ދަނީ "އިންޑިއަން އޯޝަން ޑައިޕޯލް (އައިއޯޑީ)" ގެ ސަބަބުން ކަމަށް އެންވައިރުމެންޓް މިނިސްޓަރު ޑރ. ހުސައިން ރަޝީދު ހަސަން މިއަދު ވިދާޅުވެއްޖެ އެވެ.\nއިންޑިއަން އޯސަން ޑައިޕޯލް ނުވަތަ އިންޑިއަން ނިނޯ އަކީ މޫދު ލޮނުގަނޑުގެ ފިނި ހޫނުމިން، އިންޑިއާ ކަނޑުގެ ހުޅަނގު ބިތަށް ވުރެން ދަށްވެ ނުވަތަ މަތިވުމުން މޫސުމަށް އަންނަ ބަދަލުތަކެކެވެ.\nރަށްގިރުން އިތުރުވެފައިވާ މި ދަނޑިވަޅުގައި އެންވައިރުމެންޓް މިނިސްޓްރީގައި މިއަދު ބޭއްވި ނޫސްވެރިންގެ ބައްދަލުވުމުގައި މިނިސްޓަރު ޑރ. ހުސައިން ރަޝީދު ހަސަން ވިދާޅުވީ، އެހެން އަހަރުތަކާ ހިލާފަށް މި އަހަރު ރަށް ގިރުން އިތުރުވެފައިވާ ކަމަށެވެ. އަދި އެކަން މިނިސްޓްރީގެ ސަމާލުކަމަށް އައިސްފައިވާ ކަން މިނިސްޓަރު ވަނީ ފާހަގަކުރައްވާފަ އެވެ.\n"އަޅުގަނޑުމެނަށް ބޮޑަށް ގަބޫލު ކުރެވެނީ އިންޑިއަން އޯސަން ޑައިޕޯލް އޭ އެންމެ މުހިންމު އެއް ކަމަކީ މިކަން ކުރިމަތިވުމުގައި،" މިނިސްޓަރު ވިދާޅުވި އެވެ.\nއެ ބައްދަލުވުމުގައި ވާހަކަ ދައްކަވަނުން މިނިސްޓްރީގެ އެސިސްޓެންޓް ޑިރެކްޓަރު ޒައްމަތު ހަލީލް ވަނީ އިންޑިއަން އޯސަން ޑައިޕޯލް ގެ ސަބަބުން ރަށް ގިރަން މެދުވެރިވާ ސަބަބު ތަފްސީލްކޮށްދެއްވާފަ އެވެ.\n"އިންޑިއަން އޯސަން ޑައިޕޯލްގެ ސަބަބުން ދެކުނު ހުޅަނގުން ޖެހޭ ވައި ބަދަލުވާނޭ ދެކުނު އިރުން ޖެހޭ ވަޔަށް. އިރުމަތިފަރާތުން ޖެހޭ ވަޔަށް. އޭގެ މާނައަކީ ދިގުމުއްދަތަކަށް އާންމުގޮތެއްގައި ހަޅަ ޖަހާ ދުވަސްވަރު ހުޅަނގުން ޖެހުނު ވައި އިރަށް ބަދަލުވެފައޭ އިނީ. އެހެން ބަދަލުވީމަ އާންމު ގޮތެއްގައި ރަށްތައް މިހެދިފައި ހުންނަނީ އޮޔާއި ވަޔާއި ޖެހޭ ގޮތަކުން،" ޒައްމަތު ވިދާޅުވި އެވެ.\nމީހުން އުޅޭ ރަށް ރަށޭ އެއްގޮތަށް މީހުން ނޫޅޭ ރަށް ރަށުގައި ވެސް ރަށް ގިރުމުންދާ ކަން ފާހަގަކުރައްވައި މިނިސްޓަރު ހުސައިން ރަޝީދު ވިދާޅުވީ، ބަނދަރު ހަދާފައި ހުރި ރަށްތަކުގައި ރަށް ގިރާވަރު އިތުރު ކަމަށެވެ.\nރަށްގިރުމުގެ ސަބަބުން ދާ ވެލިގަނޑު ރަށުގެ އެހެން ދިމާލަކަށް ޖަމާވާ ކަމަށް އެ ރަށް ރަށުގެ ދުވަސްވީ މީހުން ބުނެފައިވާ ކަން މިނިސްޓަރު ފާހަގަ ކުރެއްވި އެވެ. އަދި ވިދާޅުވީ، މޫސުން ބަދަލުވުމުން ވެލިގަނޑު ކޮންމެވެސް ވަރަކަށް ކުރިން އޮންނަ ދިމާލަށް އަންނަ ކަމަށެވެ.\n"އެހެންވީމަ އެބަ އިނގޭ މޫސުމަށް އަންނަ ބަދަލާއި ގުޅިގެން އަދި މޫސުން ވަކި ގޮތަކަށް ދިމާވީމަ ކުރާ އަސަރު ބޮޑުވާކަން،" މިނިސްޓަރު ވިދާޅުވި އެވެ.\nރަށް ގިރަމުންދާ މައްސަލައާ ގުޅިގެން ރައްޔިތުންގެ މަޖިލީހުގެ އެންވައިރުމެންޓް އެންޑް ކްލައިމެޓް ޗޭންޖު ކޮމެޓީއަށް އެންވައިރުމެންޓް މިނިސްޓަރުގެ އިތުރުން އެންވައިރުމެންޓަލް ޕްރޮޓެކްސަން އެޖެންސީ (އީޕީއޭ) އާއި މީޓްރޮލަޖީ އަދި ޑިޒާސްޓަރ މެނޭޖްމެންޓް އޮތޯރިޓީގެ އިސް ވެރިން ވެސް ވަނީ ހާޒިރު ކޮށްފަ އެވެ.\nއައްޑޫ ސިޓީގެ ކުޑަ ކަނޑާއި ތިން ކުޅި ހިމާޔަތްކޮށްފި\nމޫސުމީ ގެއްލުން ކުޑަކުރަން ފައިސާ ނުލިބޭ ނަމަ ގެއްލުން ބޮޑު\nވައިކަރަދޫ ކަނޑޫފާވެސް މަރުގެ ތުންފަތްމަތީ


SunOnline: Dheenun Filaavalheh: Dhariehge Qurbaanee\nދީނުން ފިލާވަޅެއް: ދަރިއެއްގެ ގުރުބާނީ\nމިޙްނާ ނާސިހު 04 May 2021, 10:44\nއަހަރެމެންގެ ތެރޭގައި މިއަދު ފެންމަތިވެދައި ހުރި އިޖުތިމާއީ މައްސަލަތައް ގިނައެވެ. ތުއްތު ކުދިންނުން ފެށިގެން އުމުރުން ހަގު ޒުވާނުން މަގުމައްޗަށް ގިނަވެ ކުށުގެ ވެށިން ފެންނަލެއް މިދަނީ ގިނަވެ އިތުރުވަމުންނެވެ. އެއާއެކު، ބިކަވެ ރޫޅެމުންދާ އާއިލާތައްވެސް އެހާމެ ގިނައެވެ. މިހުރިހާ މައްސަލަތަކެއްގެވެސް އެއް ފެށުމަކީ ދަރިންނާއި މައިންބަފައިންނާއި ދެމެދުގައި އޮންނަންޖެހޭ ގުޅުން ބަލިކަށިވުމެވެ.\nޑރ. އިބްރާހިމް ޒަކަރިއްޔާ މިއަދު ކިޔައިދެއްވަނީ އިސްލާމީ ތާރީޚުގެ ތެރެއިން ފާހަގަކޮށްލެވޭފަދަ ދަރިއެއްގެ ގުރުބާނީ އަކަށެވެ.\nއިބްރާހިމްގެފާނާއި އިސްމާއިލްގެފާނާއި ދެމެދުގައިވީ މި މަތިވެރި ގުޅުމުގެ ބިންގަލަކީ އީމާންތެރިކަމެވެ. އިބްރާހިމްގެފާނުގެ އުމުރުފުޅުން 86 އަހަރުފުޅުގައި، ދަރިކަލަކަށް އެންމެ ބޭނުންފުޅުވެފައި ހުރި ވަގުތެއްގައި މާތް ﷲ އިބްރާހިމްގެފާނަށް އިސްމާއިލްގެފާނު ދެއްވެވިއެވެ.\nމާތްﷲގެ މި ނިއުމަތް އިބްރާހިމްގެފާނު ބަލައިގަތީ ނިކަން ޝުކުރުވެރި ކަމާއިއެކުގައެވެ.\nއިބްރާހިމްގެފާނަށް މާތް ﷲ ކުރިމަތިކުރެއްވީ ވަރުގަދަ އިމްތިހާނެއް!\nއެހާ ދޮށީ އުމުރުފުޅެއްގައި ލިބިވަޑައިގަތް ލޮލުގެ ކޮއެފަދަ ތުއްޕުޅު ދަރިކަލުންނާއި އެކު މާތްﷲ އިބްރާހިމްގެފާނަށް ވަރުގަދަ އިމްތިހާނެއް ކުރިމަތިކުރެއްވިއެވެ. އިބްރާހިމްގެފާނަށް ﷲ އަމުރުކުރެއްވީ، އިސްމާއިލްގެފާނު އެކަލާންގެއަށްޓަކައި ގުރުބާންކުރެއްވުމަށެވެ. ބައްޕައެއްގެ ހިތުގައި އެވަގުތު ހިނގާނޭ އިހުސާސްތައް ނިކަން ވަޒަންކޮށްލާށެވެ.\nއެހެންނަމަވެސް މާތްﷲގެ އެ އަމުރުފުޅަށް އެއްވެސް އިތުރު އުޒުރެއް ނުދައްކަވާ އިބްރާހިމްގެފާނު ތަބާވެވަޑައިގެންނެވިއެވެ. އެކަލޭގެފާނު އިސްމާއިލްގެފާނަށް ﷲގެ އެ އަމުރުފުޅުގެ ވާހަކަ ބަޔާންކޮށްދެއްވިއެވެ. އަދި އެކަމުގައި އިސްމާއިލްގެފާނުގެ ބަސްފުޅަކީ ކޮބައިތީ އެއްސެވިއެވެ. އަދި ތުއްޕުޅު އިސްމާއިލްގެފާނުވެސް އެކަމަކަށް އެއްވެސް ވަރަކަށް އިންކާރެއް ނުކުރެއްވިއެވެ. އިސްމާއިލްގެފާނު ދެއްކެވީ ކެތްތެރިކަމާއި ކިޔަމަންތެރިކަމުގެ ނަމޫނާއެކެވެ.\nކިތަންމެ ދަތި އަދި އަމިއްލަ ފުރާނަފުޅާއި ގުޅުންހުރި ކަމެއްކަމުގައިވީނަމަވެސް ބައްޕާފުޅުގެ ކުރިމަތީގައި ބޮޑާހާކައި، ދެބަސްވެ އަރާރުންވުމެއް ނެތެވެ. ނުރުހުންވުމެއް ރުޅިވެރިކަމެއް އެއްވެސް ވަރަކަށް އިސް ނުކުރައްވަވަ އެވެ.\nޑރ. ޒަކަރިއްޔާ ވިދާޅުވި ގޮތުގައި ދަރިންނާއި މައިންބަފައިންނާއި ދެމެދުގައި އޮންނަންވީ ގުޅުމަކީ މިއީއެވެ. އީމާންތެރިކަމުގެ މައްޗަށް ބިނާވެ ދައްކަންވީ ކިޔަމަންތެރިކަމާއި ލޯތްބާއި އިޚްތިރާމެވެ. އަދި މައިންބަފައިންވެސް މަސައްކަތްކުރަނީ އެމީހުންގެ ދަރިންނަކީ ސޯލިހް ދަރިންތަކެއްގެ ގޮތުގައި ތަރުބިއްޔަތުވެ މުޖްތަމައަށް ނުކުންނާނެ ބަޔަކަށް ހެދުމަށެވެ.\n"މާދަމާވެސް މި ދުނިޔެ ދޫކޮށް ލޯ މަރާލާ ހިނދުގައި އަހަރެމެންގެ އެންމެ ވަރުގަދަ އެސެޓަކަށް ވާނީ ނޫނީ އަހަރެމެންގެ އެކައުންޓްގައި ހުރި އެންމެ ވަރުގަދަ ބެލެންސަކަށް ވާނީ މި ދުނިޔެއަށް އަހަރެމެން ދޫކުރާ، އަހަރެމެންގެ މައްޗަށް ހެޔޮ ދުއާ ކޮށްދޭނޭ ހެޔޮލަފާ ސާލިހް ދަރިން،" ޑރ. ޒަކަރިއްޔާ ވިދާޅުވިއެވެ.\nއެހެންކަމުން ތިމާއާއި ތިމާގެ ދަރިންގެ ދެމެދުގައި މިފަދަ މާތް ހެޔޮ ގުޅުމެއް ބޭއްވޭތޯ މަސައްކަތްކުރުމަކީ ވަރަށް މުހިންމުކަމެކެވެ.


SunOnline: Maamui Premier ge3gadi iru kurin Nuzu aa eku\nމާމުއި ޕްރިމިއާގެ ތިންގަޑިއިރު ކުރިން ނުޒޫއާ އެކު\nމިޙްނާ ނާސިހު 10 Jul 2019, 08:13\nމި ޖުލައިމަހުގެ އެއްވަނަ ދުވަހު ރިލީޒްކުރި މާމުއި ފިލްމަކީ މިފަހުން ދިވެހި ސިނަމާތަކުން ފެނުނު އެންމެ މޮޅު ކޮމެޑީކަމަށް ގިނަބަޔަކު ބުނެއެވެ. ހައުސްފުލް ނުވަ ޝޯ މިހާތަނަށް ދެއްކުނުއިރު ފިލްމާއިބެހޭގޮތުން ލިބެމުންދަނީ މުޅީންވެސް ޕޮސިޓިވް ރިވިއުސް އެވެ. މިފަހަރުވެސް މިއޮތީ މާމުއިގެ ވާހަކައެކެވެ. ފިލްމުގެ ކާސްޓުންގެ ތެރެއިން ނުޒުހަތު ޝުއެއިބް (ނުޒޫ) ގެ ރެޑް ކާޕެޓް ލުކްއެވެ.\nނުޒޫގެ ހެދުން ފަރުމާކޮށް ތައްޔާރުކޮށްދީފައިވަނީ ފިލްމުގެ ކާސްޓުންގެ ތެރޭގައިވެސް ހިމެނޭ އިސްމާއިލް ޖުމެއިހް (ޖުމާ) އެވެ. ނުޒޫގެ މޭކަޕް ކޮށްދީފައިވަނީ ރުތްބާ އަހްމަދު އެވެ.\nސަންގެ ވީޑިއޯ ޓީމުން ހުސެއިން ޝަޔާހު އަދި މުސްތަފާ މުހައްމަދާއި އެކު ނުޒޫ އާއި އަހަރެމެން ބައްދަލުކޮށްލީ ޕްރިމިއާގެ3ގަޑިއިރު ކުރިން ރުތްބާގެ މޭކަޕް ގެއިންނެވެ.\nގާތްގަނޑަކަށް ދޮޅު ގަޑިއެއްހާއިރުގެ ތެރޭގައި ރުތްބާ މޭކަޕްކޮށް ނިންމާލިއިރު ނުޒޫގެ މުޅި ލުކްގެ ކޮންމެވެސް ވަރެއްގެ 'އައިޑިއާ' އެއް ލިބިގެންދިޔައެވެ.\nޖުލައި 1، 2019: ޑާކްރެއިން އެންޓަޓެއިންމަންޓްގެ އަހަރުގެ ބޮޑު ފިލްމު "މާމުއި" ރިލީޒްކުރުމަށް އޮލިމްޕަހުގައި ބޭއްވި ޕްރިމިއާ ނައިޓް ގެ ތެރެއިން -- ސަން ފޮޓޯ/ ފަޔާޒު މޫސާ\nމާމުއި ޕްރިމިއާގައި ނުޒޫގެ ލުކްގެ ހުރިހާކަމެއް ހަމަޖެއްސީ ޖުމާ އާއި އަދި ރުތްބާއެވެ. ނުޒޫ ބުނިގޮތުގައި ފަހަކަށް އައިސް އޭނާގެ މިކަހަލަ ހާއްސަ ހުރިހާ އިވެންޓެއްގައި އެންމެ ބޮޑަށް އެހީތެރިވެދެނީ ޖުމާ އެވެ. މޭކަޕްވެސް ކުރިން ޖުމާ ކޮށްދިންނަމަވެސް، ބަވަތިގެ މަސައްކަތުގެ ތެރެއިން ރުތްބާއާއި ދިމާވެ އޭނާގެ މަސައްކަތްތައްވެސް ވަރަށް ބޮޑަށް ކަމުދިޔައީ އެވެ.\nނުޒޫގެ މޭކަޕްކުރަމުންދިޔައިރު ރުތްބާގެެ ބެސްޓް ފްރެންޑް ނަޝްއަތު ދިޔައީ ނުޒޫގެ ނިޔަފަތިތައް ރީތިކުރަމުންނެވެ. ނުޒޫ ބުނިގޮތުންމިއީ އޭނާ އެކަން ކުރި ފުރަތަމަ ފަހަރެވެ.\nގާތްގަނޑަކަށް7ޖެހިހާއިރު ރުތްބާގެ ގެއިން ދެން އަހަރެމެން މިސްރާބު ޖެހީ ޖުމާގެ ގެއަށެވެ. ނުޒޫގެ އިސްތަށިގަނޑު ސްޓައިލްކޮށް ހެދުންލުމުގެ ހުރިހާކަމެއް ހަމަޖެހިފައި އޮތީ މި ގޭގައެވެ. ގެއަށް ވަދެ ސެޓްއަޕް ތައްޔާރު ކުރެވުނު އިރު ޖުމާހު އޭނާގެ މަސައްކަތް ފަށައިފިއެވެ.\nއެއްގަޑިއިރުގެ ތެރޭގައި ނުޒޫގެ ހުރިހާކަމެއްކޮށް އަދި ޖުމާއަށްވެސް ގަޑިއަށް ތައްޔާރުވެވޭނެތޯ އަހަރެމެންނަށް ހިތާހިތުން ސުވާލުކޮށްލެވުނު ނަމަވެސް އެ ދެމީހުން ތިބީ އެއަށްވުރެ މާ ހަމަޖެހިގެނެވެ. މިކަހަލަ ކަންކަމަށް މާ ބޮޑަށް ފަރިތައީ ކަމުގައިވެދާނެ އެވެ.\nހެވީ ގްލެމަރ މޭކަޕެއް ނުޒޫ ކޮށްފައިވާއިރު، އޭނާގެ އިސްތަށިގަނޑު ބަހައްޓާފައިވަނީ ވަރަށް ސިމްޕަލްކޮށް ސްޓްރެއިޓްކޮށްފައެވެ. ހެދުމާއި އެކު ގުޅޭނެ ހެން ސްޓޮކިންއަކަށް ނުޒޫ އަރާފައިވާއިރު އޭނާގެ ފައިވާންވެސް ވަނީ ސްޓޮކިންއާއި ވަރަށް ބޮޑަށް ގުޅުވާފައެވެ.\nހެދުމުގެ މަސައްކަތަށް ބަލާއިރު ކަޅާއި ނޫކުލައިގެ މި ހެދުމުން ޖުމާހުގެ ހުނަރުވެރިކަން ފެނިގެންދެއެވެ. މާމުއިގެ ޕްރިމިއާ ތާރީހު އިއުލާނުކުރުމާއެކު ހެދުމުގެ މަސައްކަތް ފެށުނުއިރު، ހެދުމުގެ އެންމެ ބޮޑު މަސައްކަތަކަށްވީ ފަހަތުގައި ވަކީން ހަރުކޮށްފައިވާ ބައި ފުރިހަމަ ކުރުމެވެ. މި މަސައްކަތް ޖުމާ ކޮށްފައިވަނީ އެންމެ2ދުވަހުގެ ތެރޭގައެވެ. ވަކިން ލޭސްކޮޅުތައް ހަރުކޮށް، އެސްޖަހާ ތައްޔާރުކޮށްފައިވާ މި ހެދުމުން އޭނާ މި މަސައްކަތަށް ކުރާ ލޯބި ވަރަށް ބޮޑަށްވެސް ދައްކުވައިދެ އެވެ.\nޕްރިމިއާއަށް ތައްޔާރުވުމުގެ ގޮތުން މާ ބޮޑު ޑައެޓްއެއް ނުކުރިއަސް، ހަފްތާއެއްހާ ދުވަހު ހެދުމަށް ފިޓްވާނޭހެން ކެއުމަށް ކޮންމެވެސް ވަރަކަށް ބަލައިގެން އުޅުނު ކަމަށް ނުޒޫ ބުންޏެވެ.\nކޮންމެއަކަސް، ހަވަރަކަށް މިނިޓުގެ މި ވީޑިއޯއަކީ ގާތްގަނޑަކަށް ފަސްވަރަކަށް ގަޑިއިރުގެ މަސައްކަތެވެ. ނުޒޫގެ މޭކަޕް އިން ފެށިގެން ރެޑްކާޕެޓާއި ހަމައަށް އޭނާގެ ހުރިހާ ތައްޔާރީތަކެއް ހިމަނާލެވޭތޯ މަސައްކަތްކޮށްފައިވާނެ އެވެ.\nމާމުއި ފިލްމަކީ މިހާރު ދިވެހި ފިލްމީ ދާއިރާގައި ތިބި އެންމެ ފުންނާބު އުސް ފަންނާނުންނާއި އެކު ތައްޔާރުކޮށްފައިވާ ފިލްމަކަށްވާއިރު މި ފިލްމުގައި ފެނިގެންދާ އައްޒަ އާއި މަޖޫގެ ހެދުން ތައްޔާރުކުރީ ސޭންޑީ އެވެ. އަދި ޝީލާގެ ހެދުން ތައްޔާރުކޮށްދިނީ ޖާދު އެވެ.\nމާމުއި ފިލްމްގެ މީޑިއާ ޕާޓްނަރަކީ ސަން އޮންލައިން އެވެ.


BREAKING: Maruge Massala Ehga Shareeaiy Nimen Dhen Bandhu Koffa Huri Meehaku Niyaa Vejje - Vaguthu\nމަރުގެ މައްސަލައެއްގައި ޝަރީއަތް ނިމެންދެން ބަންދުގައި ހުރި މީހަކު ނިޔާވެއްޖެ\nމާލޭ ޖަލުގައި، ޝަރީއަތް ނިމެންދެން ބަންދު ކޮށްފައިހުރި ބިދޭސީއެއް މިއަދު ނިޔާވެއްޖެއެވެ.\nމޯލްޑިވްސް ކަރެކްޝަނަލް ސާވިސް އިން ބުނީ ނިޔާވެފައި ވަނީ ބަންގްލަދޭޝްގެ އެމްޑީ އަކްތަރު ހުސެއިން 50، ކަމަށެވެ.\nއެ ބިދޭސީ މީހާ ނިޔާވެފައި ވަނީ ގޮޅި ތެރޭގައި ތާސް ކުޅެން އިނދައި މެއަށް ތަދެއް އަރައި ނޭވާލުމަށް އުނދަގޫތަކެއް ހުރުމުން އިމަޖެންސީ ހާލަތުގައި އައިޖީއެމްއެޗް އަށް ގެންގޮސް ފަރުވާދެމުން ދަނިކޮށް ކަމަށް ވެސް ކަރެކްޝަނަލް ސާވިސް އިން ބުންޏެވެ.\nހޮސްޕިޓަލާ ހަވާލާދީ ކަރެކްޝަންސުން ބުނި ގޮތުގައި އެމީހާ ނިޔާވީ ހާޓް އެޓޭކެއް ޖެހިގެންނެވެ.\nއަކްތަރު ހުސެއިނަކީ މީހަކު މެރުމުގެ ކުށުގައި ޝަރީއަތް ނިމެންދެން މާލެ ޖަލުގައި ބަންދުކޮށްފައިހުރި މީހެކެވެ.\nއެމީހާ ހޮސްޕިޓަލަށް ގެންދިއުމާ ގުޅިގެން ކަރެކްޝަނަލް ސާވިސް އިން ވަނީ އެކަން އިންސްޕެކްޓަރ އޮފް ކަރެކްޝަނަލް ސާވިސް، ފުލުހުން އަދި ހިއުމަން ރައިޓްސް ކޮމިޝަން އޮފް ދަ މޯލްޑިވްސް އަދި ނެޝަނަލް އިންޓެގްރިޓީ ކޮމިޝަނަށް އަންގައިފައެވެ.\nކަރެކްޝަންސް މުވައްޒަފުންނަށް ސިއްހީ ހިދުމަތް ފޯރުކޮށްދޭން އެއްބަސްވެއްޖެ\nނޮވެމްބަރު 18, 2021 15:31\nޢެހެންނުންވާނީ ޑޮކްޓަރަކަށް ދައްކައެއްނުދޭނެ ކަރެކްޝަނުން ކަންތައް ކުރަނީ ވަރަށް އިހާނާތްތެރިކޮށް އެހެންވީމަ ޖަލުތަކުގައި މަރުވާ މީހުންވެސް ގިނަވާނެ ެ އެހެން ކަންކަންވެސް ވާނެ\nނޮވެމްބަރު 18, 2021 15:34\nޢެހެންނުންވާނީ ޑޮކްޓަރަކަށް ދައްކައެއްނުދޭނެ ކަރެކްޝަނުން ކަންތައް ކުރަނީ ވަރަށް އިހާނާތްތެރިކޮށް އެހެންވީމަ ޖަލުތަކުގައި މަރުވާ މީހުންވެސް ގިނަވާނެ ެ އެހެން ކަންކަންވެސް ވާނެ ތިވަރުގެ ޒިންމާދާރުކަމެއްނެތް މުއައްސަސާއެއް ނޯންނާނެ މިރާއްޖެއަކު\nނޮވެމްބަރު 19, 2021 00:04\nކަރެކްޝަން އެކަންޏެއްނޫން، ޚުދު އައިޖީއެމްއެޗް އަކީވެސް އެހާ ސުލޯ ތަނެއް. އެތަނަށް މެޔަށް ތަދެއް އެރިޔަސް، ވަޔެއް އެރިޔަސް، ހާޓް އެޓޭކެއްގެ ސަބަބުން ތަދުވާ މީހަކަސް ހަމަ ޓްރީޓްކުރަނީ އެއް ހަމައެއްގައި. މަރުވާ މީހަކު މަރުވާށޭ ބުނާކަހަލަ. އެކަން އިހުސާސްވާނީ ތަދުއަރައިގެން އެތާ އެދޫކުރާ ނަމްބަރު ޖެހެންދެން އިންތިޒާރު ކޮށްފަ ތިބި މީހުންނަށް.\nނޮވެމްބަރު 19, 2021 11:51\nމިފަދަ މަރުތަށް ރަގަޅަށް ތަހްގީގްކުރެވިގެން އެގޭނީ، އިވޭއަޑުތަކަށް ބަލާއިރު މީހާގެންދިޔައީވަރަށް ލަހުން،


Modi dhathurufulhah fahu maguthah hulhuvaalaifi\nމޯދީގެ ދަތުރުފުޅަށް ބަންދުކުރި މާލޭގެ މަގުތައް ހުޅުވާލައިފި\nއިންޑިއާގެ ބޮޑުވަޒީރު މޯދީ ރާއްޖެ ވަޑައިގެން --\nއިންޑިއާގެ ބޮޑުވަޒީރު ނަރެންދްރަ މޯދީ ރާއްޖެއަށް ކުރެއްވި ދަތުރުފުޅާ ދިމާކޮށް ސަލާމަތީ ސަބަބުތަކަށްޓަކައި ބަންދުކުރި މާލޭގެ މަގުތައް، އާންމު ދަތުރުފަތުރަށް އަލުން ހުޅުވާލައިފި އެވެ.\nބޮޑުވަޒީރު މޯދީގެ ދަތުރުފުޅާ ދިމާކޮށް ރެއިން ފެށިގެން ބޮޑުތަކުރުފާނު މަގުގައި ހުންނަ މަސްވެރިންގެ ޕާކުން ފެށިގެން ގޮސް ދަތުރުވެރިންގެ މާރުކޭޓާ ހަމައަށް ވަނީ އާންމު ދަތުރުފަތުރަށް އުޅަނދުފަހަރުތަކަށް ބަންދުކޮށްފަ އެވެ. މޯދީގެ ދަތުރުފުޅާ ގުޅިގެން މާދަމާ ހެނދުނުގެ ނިޔަލަށް މަގުތައް ބަންދުކޮށްފައި ބެހެއްޓުމަށް ކުރިން އޮތީ ނިންމާފަ އެވެ.\nނަމަވެސް ފުލުހުން މިރޭ ބުނީ ބޮޑުވަޒީރު މޯދީގެ ދަތުރުފުޅާ ގުޅިގެން ސަލާމަތީ ސަބަބުތަކަށްޓަކައި ބަންދު ކުރި ހުރިހާ މަގެއް މިހާރު އާންމު ދަތުރުފަތުރަށް ހުޅުވާލާފައިވާ ކަމަށެވެ. އަދި މޯދީގެ ދަތުރުފުޅާ ގުޅިގެން ފުލުހުން ހިންގި އޮޕަރޭޝަންގައި އާންމުންގެ ފަރާތުން ލިބުނު އެއްބާރުލުމަށް ފުލުހުން ވަނީ ޝުކުރު އަދާކޮށްފަ އެވެ.\nބޮޑުވަޒީރު މޯދީގެ ދަތުރުފުޅުގައި ދިވެހި ސަރުކާރާއެކު ރަސްމީ ހަ އެއްބަސްވުމެއްގައި ވަނީ ސޮއިކުރައްވާފަ އެވެ. އިންޑިއާއިން ހަދިޔާކޮށްފައިވާ ރާޑަރު ސިސްޓަމްތަކާއި ޅ. މާފިލާފުށީގައި ގާއިމު ކުރި ދިވެހި ސިފައިންގެ ކޮމްޕެސިޓް ޓްރެއިނިން ސެންޓަރު ވެސް ވަނީ އިފުތިތާހުކޮށްފަ އެވެ. މީގެ އިތުރުން މޯދީ ވަނީ ރައްޔިތުންގެ މަޖިލީހުގައި ތަގުރީރު ކުރައްވާފަ އެވެ.\nމޯދީގެ ދަތުރުފުޅު ނިންމަވާލައްވައި މާދަމާ ހެނދުނު ފުރާވަޑައިގަންނަވާނެ އެވެ. ރާއްޖެއަށް ކުރައްވަމުން ގެންދަވާ ދަތުރުފުޅަށްފަހު، ސްރީލަންކާއަށް ވެސް މޯދީ ވަޑައިގަތުމަށް ވަނީ ހަމަޖެހިފަ އެވެ.\nމޯލްޑިވްސް ޕޮލިސް ސާވިސް އިންޑިއާ އިންޑިޔާގެ ބޮޑުވަޒީރު މޯދީ + ބޮޑު ވަޒީރު މޯދީގެ ރަސްމީ ދަތުރުފުޅު


Salaamathee gonjehun thakuge asaru Raajjeah kurey: Mariya\nއޭވިއޭޝަން ސެކިއުރިޓީ ކޮމާންޑުގެ މުވައްޒަފުންނަށް މަގާމުގެ ކުރިއެރުން ލިބުނުކަމުގެ ލިޔުން ހަވާލުކުރުމަށް މިއަދު ބޭއްވި ރަސްމިއްޔާތަށް ފަހު މުވައްޒަފުންނާ އެކު މިނިސްޓަރު މާރިޔާ ފޮޓޯޯއެއް ނަންގަވަނީ -- ފޮޓޯ: ޑިފެންސް މިނިސްޓްރީ\nދުނިޔޭގެ ސަލާމަތީ ވެށްޓަށް އަންނަމުންދާ ބޮޑެތި ބަދަލުތަކުގެ އަސަރު ރާއްޖެ ހިމެނޭ ސަރަހައްދަށް ކުރަން ފަށާފައިވާ ކަމަށް ޑިފެންސް މިނިސްޓަރު މާރިޔާ އަހްމަދު ދީދީ ވިދާޅުވެއްޖެ އެވެ.\nމިނިސްޓަރު މާރިޔާ މިހެން ވިދާޅުވީ އޭވިއޭޝަން ސެކިއުރިޓީ ކޮމާންޑު (އެވްސެކޮމް)ގެ މުވައްޒަފުންނަށް މަގާމުގެ ކުރިއެރުން ލިބުނުކަމުގެ ލިޔުން ހަވާލުކުރުމަށް މިއަދު ބޭއްވި ރަސްމިއްޔާތު ޝަރަފުވެރިކޮށްދެއްވާ ދެއްކެވި ވާހަކަފުޅުގަ އެވެ.\nމާރިޔާ ވިދާޅުވީ ގައުމުތަކުގެ ސަލާމަތާއި ރައްކާތެރިކަމަށް ގޮންޖެހުން ކުރިމަތިވާ ފަދަ ބަދަލުތައް އަންނަމުންދާއިރު އެ ބަދަލުތަކުގެ އަސަރު ރާއްޖެ ހިމެނޭ ސަރަހައްދަށް ކުރާ ކަމަށެވެ. އެފަދަ ބިރުވެރިކަމެއް އޮތް ކަން ޔަގީންކޮށްދިނުމުގެ ގޮތުން މާޒީގައި ފާހަގަކޮށްލެވޭ ބައެއް ހަމަލާތަކާއި ހާދިސާތައް ހިއްސާކުރެއްވި އެވެ. އެގޮތުން އަވަށްޓެރި ސްރީލަންކާގައި ފަހުގެ ތާރީހެއްގައި ދިން އެންމެ ނުރައްކާތެރި ބޮމުގެ ހަމަލާ -- އީސްޓަ ސަންޑޭ ހަމަލާއާއި، މިދިޔަ އަހަރުގެ މެއި ހަވަނަ ދުވަހު ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް ދިން ޓެރަރިސްޓް ހަމަލާއާއި އަދި އދ. މަހިބަދޫ ފަޅުގައި އަޅާފައި އޮތް ލޯންޗުތަކެއްގައި ރޯކޮށްލި ހާދިސާ ފާހަގަކުރެއްވި އެވެ. އެފަދަ ހަމަލާތަކާ ގުޅޭ ޖަރީމާތަކުން، ޓެރަރިޒަމާއި ހަރުކަށި ފިކުރުގެ ނުރައްކާ ރާއްޖެއަށް އޮތް މިންވަރު ހާމަވާ ކަމަށްވެސް މިނިސްޓަރު ވިިދާޅުވި އެވެ.\n"އެފަދަ ގޮންޖެހުންތަކާ ކުރިމަތިލުމަށްޓަކައި އޭވިއޭޝަން ކޮމާންޑްގެ ދައުރު ވަރަށް މުހިއްމު،" މާރިޔާ ވިދާޅުވި އެވެ.\nމިނިސްޓަރު ވިދާޅުވީ އޭވިއޭޝަން ސެކިއުރިޓީ ކޮމާންޑް (އެވްސެކޮމް)ގެ މުވައްޒަފުން 24 ގަޑިއިރު، އެއްވެސް ވަރުބަލިކަމެއްނެތި ކުރާ މަސައްކަތަކީ ދިވެހި ރައްޔިތުންގެ ސަލާމަތާއި ރައްކާތެރިކަމަށްޓަކައި ކުރާ މަސައްކަތެއް ކަމަށެވެ. ފަތުރުވެރިކަމަށް އިންތިހާއަށް ބަރޯސާވާ އަދި އެތެރޭގެ އުދުހުންތައް އިތުރުވެފައިވާ ރާއްޖޭގެ 18 އެއާޕޯޓުން ފުރާ އަދި ޖައްސާ ކޮންމެ ފްލައިޓަކާއި، އެފްލައިޓަކަށް އަރާ ކޮންމެ ފަސިންޖަރަކާއި، އެފްލައިޓަކުން އުފުލާ ކޮންމެ ފޮށްޓަކާއި، ކާގޯއަކީ، ސަލާމަތީ ގޮތުން އެއްވެސް ނުރައްކަލެއް ނެތް އެއްޗެއްކަން ބަލައި، ކަށަވަރުކުރަނީ އެވްސެކޮމުން ކަމަށް ވިދާޅުވި އެވެ.\nފަސިންޖަރުންގެ ހަށިގަނޑު ޗެކް ކުރުމާއި، ލަގެޖު ޗެކްކުރުމާއި، ސަލާމަތީ ގޮތުން ފުރިހަމަކުރަންޖެހޭ ހުރިހާ އިޖުރާއަތުތަކެއް އެވްސެކޮމްގެ ސެކިއުރިޓީ އޮފިސަރުން ފުރިހަމަކުރުމަކީ އެ ބޭފުޅުންގެ ޒިންމާއެއް ކަމުގައި މިނިސްޓަރު ވިދާޅުވި އެވެ. އެކަމަކު އާންމު ރައްޔިތުންނަށް ބައެއް ފަހަރު އެކަންކަމުގެ ސަބަބުން އުނދަގޫ ވިޔަސް އެއީ އާހިރުގައި ރައްޔިތުންގެ ސަލާމަތާއި ރައްކާތެރިކަމަށްޓަކައި ކުރާ ކަންތައްތަކެއް ކަމުގައިވެސް ވިދާޅުވި އެވެ.\n"މިކަމުގައި ރައްޔިތުން ފުރިހަމަ އެއްބާރުލުން ދިނުން މުހިއްމު،" މިނިސްޓަރު ވިދާޅުވި އެވެ.\nއޭވިއޭޝަން ސެކްރެޓީ ކޮމާންޑް ވަކިން ހިންގާ ތަނެއްގެ ގޮތުގައި ހަމަޖެއްސީ 2013 ވަނަ އަހަރު އެވެ. އޭގެފަހުން މިއަދާ ހަމައަށް ވެސް އެތަނުގައި މަގާމުގެ ކުރިއެރުން ނުލިބޭ މުވައްޒަފުންތަކެއް މަސައްކަތް ކުރާތީއާއި އެފަދަ މުވައްޒަފުންނަށް މިއަދު މަގާމުގެ ކުރިއެރުން ލިބިފައިވާތީ މިނިސްޓަރު ވަނީ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހަށް ޝުކުރު އަދާކުރައްވާފަ އެވެ. އޭވިއޭޝަން ސެކިއުރިޓީ ކޮމާންޑްގެ މުވައްޒަފުން ކުރާ ބުރަ މަސައްކަތް ވަކިން ހާއްސަކޮށް ކޯވިޑް-19ގެ ދަތިއުނދަގޫ ވަގުތުގައި ކުރި މަސައްކަތް ވެސް މިނިސްޓަރު ވަނީ ޝުކުރުވެރިކަމާ އެކު ފާހަގަކުރައްވާފަ އެވެ.\nއޭވިއޭޝަން ސެކްރެޓީ ކޮމާންޑްގެ ތާރީހުގައި ފުރަތަމަ ފަހަރަށް ސުޕްރިންޓެންޑެންޓް އޮފް އޭވިއޭޝަން ސެކިއުރިޓީގެ މަގާމަށް މިއަދު އަންހެން ބޭފުޅުން އައްޔަންކުރައްވާފައިވާތީ އެކަން ފާހަގަކުރައްވާ މިނިސްޓަރު ވިދާޅުވީ އެއީ ވަރަށް ބޮޑު ފަހުރެއް ކަމަށެވެ.\nމޯލްޑިވްސް ޕޮލިސް ސާވިސް އެމްއެންޑީއެފް މާރިޔާ އަހުމަދު ދީދީ + މިނިސްޓްރީ އޮފް ޑިފެންސް


ކޯވިޑް-19 ފެތުރޭ މިންވަރު އިތުރުވެ އީރާނުގެ ޙާލަތު ގޯސްވެއްޖެ ކޯވިޑް-19 ފެތުރޭ މިންވަރު އިތުރުވެ އީރާނުގެ ޙާލަތު ގޯސްވެއްޖެ\nކޯވިޑް-19 ފެތުރޭ މިންވަރު އިތުރުވެ އީރާނުގެ ޙާލަތު ގޯސްވެއްޖެ\nއީރާނުގެ ވެރިރަށް ތެހްރާނު - ފޮޓޯ: ރޮއިޓާރސް\nކޯވިޑް-19 ފެތުރޭ މިންވަރު އީރާނުގައި އިތުރުވެ މުޅި ޤައުމުގެ ޙާލަތު އެންމެ މަތީ އިންޒާރުގެ މިންވަރާ އެއްވަރަށް ގޯސްވެފައިވާކަމަށް އެ ޤައުމުގެ ޞިއްޙަތާބެހޭ ރަސްމީ ފަރާތުން ބުނެފިއެވެ.\nމެދުއިރުމަތީގެ ޤައުމުތަކުގެ ތެރެއިން ކޯވިޑް-19ގެ އަސަރު އެންމެ ބޮޑަށް ކޮށްފައިވާ އެއް ޤައުމަކީ އީރާނެވެ. އެ ޤައުމުގައި މިހާތަނަށް 416،198 މީހުންނަށް ބަލިޖެހި 23،952 މީހުންވަނީ މަރުވެފައެވެ. ފާއިތުވި 24 ގަޑިއިރުގެ ތެރޭގައި 3،049 މީހުންނަށް ބަލިޖެހި 144 މީހުންވަނީ މަރުވެފައެވެ. އީރާނުގެ އެކި ސަރަޙައްދުތަކުގައި ބަލިފެތުރޭ މިންވަރަށް ބަލައި ސަމާލުގެ އެކި މިންވަރުތައް އިޢުލާނުކޮށްފައެވެ.\nއީރާނުގެ ޞިއްޙަތާބެހޭ ވުޒާރާގެ ނައިބު ވަޒީރު، އިރާޖު ހަރީރުޗީ ވިދާޅުވީ އެކި ސަރަޙައްދުތަކަށް ސަމާލުގެ މިންވަރު އެކި ވަރުގައި ބެހެއްޓުމުގެ ބޭނުމެއް މިހާރު ނެތްކަމަށެވެ. ޙާލަތު ރަނގަޅު އެއްވެސް ސަރަޙައްދެއް ނެތްކަމަށާއި ހުރިހާ ހިސާބެއްގެ ޙާލަތުވެސް އޮތީ ރަތް ސަމާލުގެ މިންވަރުގައިކަމަށް އޭނާ ވިދާޅުވިއެވެ. ކުރިއަށް އޮތް ތަނުގައި މިހާރު ފެތުރެމުންދާ މިންވަރަށް ބަލި ފެތުރޭނަމަ ބަލީގެ ސަބަބުން މަރުވާ މީހުންގެ ޢަދަދު 45،000އަށް އިތުރުވެދާނެކަމަށް އޭނާ ވިދާޅުވިއެވެ.\nމިސާލެއްގެ ގޮތުގައި އީރާނުގެ ތަބުރީޒު ސިޓީ ނަންގަވަމުން ހަރީރުޗީ ވިދާޅުވީ އެ ސިޓީގައި ޙާލުދެރަވެގެން ދުވާލެއްގެ މައްޗަށް އެނދުމަތިކުރަންޖެހޭ މީހުންގެ ޢަދަދު 40ން 160އަށް އިތުރުވެފައިވާކަމަށެވެ. އަދި ޤޫމް ސިޓީގައި އެނދުމަތިކުރާ މީހުންގެ ޢަދަދު 10ން 60އަށް އިތުރުވެފައިވާކަމަށްވެސް އޭނާ ވިދާޅުވިއެވެ. ނަމަވެސް އެ ޢަދަދަށް މީހުންގެ ޢަދަދު އިތުރުވުމަށް ނެގީ ކިހާ މުއްދަތެއްކަމެއް އޭނާ ވިދާޅެއް ނުވެއެވެ. ހަރީރްޗީ އިތުރަށް ވިދާޅުވީ މާސްކު ބޭނުންކުރާ މީހުންގެ ނިސްބަތް 95 އިންސައްތައަށް އިތުރުކޮށް، އިޖުތިމާޢީ އެއްވުންތައް ބާއްވާ ނިސްބަތް 50 އިންސައްތައިން ދަށްކޮށްގެން މެނުވީ ބަލީގައި މަރުވާ މީހުންގެ ޢަދަދު ދަށް ނުކުރެވޭނެކަމަށެވެ.


Faidhaa bodee garaaju sitee uvaalun: MDP Member\n"ފައިދާ ބޮޑީ ގަރާޖު ސިޓީ އުވާލުން"\nހޯރަފުށި ދާއިރާގެ އެމްޑީޕީ މެންބަރު އަހުމަދު ސަލީމް މަޖިލީހުގެ ޖަލްސާއެއްގައި ވާހަކަ ދައްކަވަނީ.ހުރިހާ ގޮތަކުންވެސް ފައިދާ ބޮޑީ ގަރާޖު ސިޓީ އުވާލުންކަމަށް ބައެއް އެމްޑީޕީ މެމްބަރުން ވިދާޅުވޭ -- ފައިލް ފޮޓޯ: މަޖިލިސް\nގަރާޖެއް ނެތި ހަތަރުފުރޮޅުލީ އެއްގަމު އުޅަނދު ރެޖިސްޓްރީ ކޮށްދޭ ގޮތަށް ގާނޫނަށް އިސްލާހު ގެންނަން ނިންމި ނިންމުމަކީ މިވަގުތަށް ބަލާއިރު ހުރިހާ ގޮތަކުން ވެސް އެންމެ ފައިދާ ބޮޑު ގޮތް ކަމަށް ވެރިކަން ކުރާ އެމްޑީޕީގެ ބައެއް މެމްބަރުން މަޖިލީހުގެ މިއަދުގެ ޖަލްސާގައި ވިދާޅުވެއްޖެ އެވެ.\nއެއްގަމު އުޅަނދު ރެޖިސްޓްރީ ކުރަން ހުށަހަޅާއިރު ގަރާޖެއްގައި އެ އުޅަނދު ބާއްވާނެކަމުގެ ލިޔުން ހުށަހަޅަން ލާޒިމް ނުވާ ގޮތަށް އެއްގަމު ދަތުރުފަތުރުގެ ގާނޫނަށް އިސްލާހު ގެންނަން ގައުމީ ތަރައްގީ އާއި ތަރިކައިގެ ކޮމިޓީއިން ވަނީ ފާސްކޮށްފަ އެވެ. މަޖިލީހުގެ މިއަދުގެ ޖަލްސާގައި އެ ނިންމުމާ ގުޅޭގޮތުން ކުރިއަށް ދިޔަ ބަހުސްގައި އެމްޑީޕީގެ ގިނަ މެމްބަރުން ވަނީ އެ އިސްލާހަށް ތާއީދުކުރައްވައިފަ އެވެ.\nއެމްޑީޕީގެ ބާރަށު ދާއިރާގެ މެމްބަރު އަހުމަދު އަބްދުﷲ ވިދާޅުވީ އެ އިސްލާހުގެ ސަބަބުން އެތައް ޒަމާންތަކެއް ވަންދެން އެއް ގަރާޖަކަށް އެތައް ވެހިކަލްތަކެއް ގާނޫނާ ހިލާފަށް ރަޖިސްޓްރީ ކޮށްގެން ކުރަމުންދިޔަ ވިޔަފާރިއަށް ނިމުމެއް އަންނާނެ ކަމަށެވެ. އަދި 30،000 ރުފިޔާއިން ފެށި ގަރާޖު ސިޓީގެ ވިޔަފާރި 70،000 ރުފިޔާއިން އިން މައްޗަށް އަރައިގެން ގޮސްފައިވުމާއެކު އަލަަށް ހުށަހެޅި އިސްލާހާއެކު އެކަން ހަމަ މަަގަށް އެޅިގެންދާނެ ކަމަށެވެ.\nއާ އިސްލާހާއެކު ރަށު ކައުންސިލްތަކާއި ސިޓީ ކައުންސިލްތަކުން ވެހިކަލް ކޯޓާ އާއި ކެރިން ކެޕޭސިޓީ ކަނޑައެޅިގެން ދާނެ އެވެ. އަދި މަގުމަތީގައި ޕާކްކުރަން ބޭނުންވާ ފަރާތްތަކަށް ޓްރާންސްޕޯޓް މިނިސްޓްރީން ހަދާ ގަވައިދެއްގެ ދަށުން މަގުމަތީގައި ޕާކް ކުރުމުގެ ސްޓިކާއެއް ނެގޭނެ އެވެ. އޭގެ ސަބަބުން ކަމާ ގުޅޭ މިނިސްޓްރީއާއި ކައުންސިލްތަކުން ރަޖިސްޓްރޭޝަން ފީއެއް ނަގައި ދައުލަތަށް އާމްދަނީ ލިބިގެންދާނެ ކަމަށް އަބްދުﷲ ވިދާޅުވި އެވެ.\n" ...ބޮޑު އަގުގައި ނަހަމަގޮތުގައި ގަންނަ ގަރާޖު ސިޓީ ހޯދައިގެން ކުރާ ރަޖިސްޓްރޭޝަންއަށް ނިމުމެއް އަންނާނެ. އެހެންވީ މީގެ ސަބަބުން އާންމު ރައްޔިތު މީހާއަށްވެސް ސަރުކާރަށްވެސް އަދި މި ދެންނެވި ގާނޫނާ ހިލާފަށް އަމަލުކުރުމަށް ވެސް ހުއްޓުމެއް އަންނާނެ،" އަބްދުﷲ ވިދާޅުވި އެވެ.\nއެ އިސްލާހަށް ތާއިދުކުރެއްވި އެމްޑީޕީ ފުނަދޫ ދާއިރާގެ މެމްބަރު މުހައްމަދު ޝާހިދު ވިދާޅުވީ ގަރާޖު ސިޓީގެ މައްސަލައަކީ ވަރަށް ޒަމާންވީ މައްސަލައެއް ކަމަށާއި އެ މައްސަލަ ހައްލުކުރަން މީގެ ކުރީން ކުރި މަސައްކަތުން އެއްވެސް ހައްލެއް ފެނިފައި ނުވާ ކަމަށެވެ. ގަރާޖު ސިޓީން އެތައް ބަޔަކު ނާޖާއިޒު ފައިދާ ނަގަމުންދާއިރު މިހާރު ހާލަތު އޮތް އޮތް ގޮތުން އެންމެ ރަނގަޅު ގޮތަކީ ގަރާޖެއް ނެތި ރަޖިސްޓްރީ ކޮށްދޭން ނިންމުން ކަމަށް ޝާހިދު ވިދާޅުވިއެވެ.\n"ނެތް ގަރާޖަށް ރަޖިސްޓްރީކޮށްގެން ބަހައްޓާއިރުގައި ދައުލަަތަށް ލިބޭ އެއްވެސް އެއްޗެއް ނެތީމާ އިސްލާހު ހުށަހެޅިފައިފައި މިއޮތީ ހުއްދަ ދޭ ވަކި އިދާރާއަކުން ސިޓީ ކައުންސިލުންވިޔަސް ޓްރާންސްޕޯޓް މިނިސްޓްރީން އެކަމާ ގުޅޭ އުސޫލުތައް ކަނޑައެޅި ޕާކިން ސްޓިކާއެއް އޭގެ އަގު އިދާރާއަކުން ކަނޑައަޅައި އޭގެ ފަހުގައި މަގުތަކުން ޖާގަލިބޭ ހިސާބަކުން ލޮކޭޝަނަކުން ހުއްދަ ދެވުނީމާ އެއީ އެ ވެހިކަލަކަަށް ދެވޭ ޖާގަ ކަމުގައި ކަނޑައެޅިގެން ދަނީ. މިހެން ކަންތައްވީމާ މިހާރު މި ގަރާޖުތަކަށް ހޭދަކުރެވޭ ފައިސާ ދައުލަތަށް ވަދެވޭ އުސޫލެއް މި ކަނޑައެޅެނީ،" ޝާހިދު ވިދާޅުވި އެވެ.\nމިއަދުގެ ބަހުސްގައި ހޯރަފުށީ ދާއިރާގެ މެމްބަރު އަހުމަދު ސަލީމް ވަނީ ގަރާޖު ސިޓީން ހިންގާ ނަޖާއިޒު ވިޔަފާރި ނުވާ ކަމަކަަށް ހަދައި ލޯ މަރައިގެން ތިބޭނީތޯ ނުވަތަ އެ ބޮޑު ކުރަޕްޝަން ހުއްޓުވަން ނިކުންނަނީތޯ ސުވާލު ކުރައްވާފައެވެ. އޭނާ ވިދާޅުވީ ވެހިކަލްތައް މަގުމަތީގައި އިންތިޒާމްކުރެވި ތަރުތީބު ކުރެވިގެން ދާކަށް ގަރާޖް ސިޓީއަކީ ހައްލެއް ކަމަށް ދެކެވަޑައިނުގަންނަވާ ކަމަށެވެ\nއޭގެ ހައްލު އޮތީ ސިޓީ ކައުންސިލްތަކާއި ކައުންސިލްތަކުގެ އަތްމަތީގައި ކަމަށްވެސް އޭނާ ވިދާޅުވި އެވެ. ރަށަކަށް ނުވަތަ ސިޓީއަކަށް ވެހިކަލެއް ގެނެވޭނީ އެރަށަކަށް ވެހިކަލްގެ ކެޕޭސިޓީ ކަނޑައަޅައި ކެރިން ކެޕޭސިޓީން ކަނޑައަޅާފައިވާ އަދަދަށް ކަމަށްވެސް އޭނާ ވިދާޅުވިއެވެ.\nރައްޔިތުންގެ މަޖިލިސް އަހުމަދު ސަލީމް\nއާގު ބޯޓު ގަރާރު ކޮމިޓީއަށް\n"ކަރަންޓަށް ދޭ ސަބްސިޑީ މާ ބޮޑު"\nއާގުބޯޓަށް ހިދުމަތް ދޭން އެދި މަޖިލީހަށް\nއަތޮޅު ފިހާރަތައް އަތޮޅަށް ދޭން ގޮވާލައިފި


BREAKING NEWS: New Zealand Gai Alifaan Farubadha Eh Govaa Gina Bayaku Gellihjje - Vaguthu\nނިއުޒިލެންޑްގައި އަލިފާން ފަރުބަދައެއް ގޮވައި ގިނަ ބަޔަކު ގެއްލިއްޖެ\nނިއުޒިލެންޑްގެ ރަށެއްގައި ހުރި އަލިފާން ފަރުބަދައެއް ކުއްލިއަކަށް ގޮވުމުން އަލިފާން ފަރުބަދައިން ފޭބި އަޅިތަކުގެ ސަބަބުން ގިނަ ބަޔަކު ގެއްލިއްޖެއެވެ.\nނިއުޒިލެންޑްގެ މީޑިއާ ރިޕޯޓްތައް ބުނާ ގޮތުގައި "ވައިޓް އައިލެންޑް" ނަމަކަށް ކިޔާ ރަށުގައި ހުންނަ އަލިފާން ފަރުބަދަ ގޮވުމުން 100 އަށް ވުރެ ގިނަ މީހުން ވަނީ ގެއްލިފައެވެ. ގެއްލިފައި ވަނީ ގިނައިން ފަތުރުވެރިން ކަމަށް ރިޕޯޓްތައް ބުނެއެވެ.\nނިއުޒިލެންޑްގެ ބޮޑުވަޒީރު ޖެސިންޑާ އާޑަން ވިދާޅުވީ އަލިފާން ފަރުބަދަ ގޮވުމުން ގެއްލިފައިވާ ފަތުރުވެރިންނަކީ އަލިފާން ފަރުބަދަ އާއި ވަރަށް ގާތުގައި ތިބި މީހުން ކަމަށެވެ. އަލިފާން ފަރުބަދަ ގޮވި ހާދިސާގައި އަނިޔާވި ބައެއް މީހުންނަށް ފަރުވާ ދިނުމަށް ހޮސްޕިޓަލްތަކަށް ގެންދެވިފައިވާ ކަމަށް ވެސް ބޮޑުވަޒީރު ވިދާޅުވިއެވެ.\nނިއުޒިލެންޑްގެ މީޑިއާތަކުން ބުނާ ގޮތުގައި ވައިޓް އައިލެންޑްގެ އަލިފާން ފަރުބަދަ ގޮވުމުގެ ސަބަބުން 12000 ފޫޓް މައްޗަށް ދުމާއި އަޅި ދަނީ އަރަމުންނެވެ.\nމި ފަރުބަދަ ގޮވާފާނެ ކަމުގެ އިންޒާރު ސައިންސްވެރިން ދެމުން އަންނަތާ މިހާރު ދުވަސްތަކެއް ވެއްޖެއެވެ. ފަރުބަދަ ގޮވާފާނެ ކަމުގެ އިންޒާރު ސައިންސްވެރިން ދެމުން ގެންދިޔައިރު ވެސް ފަތުރުވެރިން އެރަށަށް ދިއުމުގެ ހުއްދަ ދީފައި އޮތީ ކީއްވެތޯ މިހާރު ގިނަ ބަޔަކު އަންނަނީ ސުވާލު ކުރަމުންނެވެ. އެކަމާއި ބެހޭގޮތުން ކަމާބެހޭ އިދާރާތަކުން އަދި އެއްވެސް އެއްޗެއް ނުބުނެއެވެ.\nވައިޓް އައިލެންޑް އަކީ ނިއުޒިލެންޑްގެ އެންމެ ގިނަ އެކްޓިވް އަލިފާން ފަރުބަދަ ހުންނަ ރަށެވެ. އެރަށުގައި ހުންނަ އަލިފާން ފަރުބަދަ ތަކުގެ ތެރެއިން 70 އިންސައްތަ ފަރުބަދަ ހުންނަނީ ކަނޑުއަޑީގައެވެ.\nވައިޓް އައިލެންޑް އަކީ ފަތުރުވެރިންގެ މެދުގައި ވަރަށް މަގުބޫލް ރަށެކެވެ.\nޑިސެމްބަރު 9, 2019 10:52\nއަނެއްކާ ޕޮރިންމިނިސްޓަރާއި މަޖުލިސް ރައީސް ވީބޭރުގައި އެމީހުން އެބަ ހަނާއަޅާތަ.


Bochey alun PPM aa gulhivadaigenfi | Mihaaru\nމީގެ ކުރިން އިދިކޮޅު ޕީޕީއެމްގައި ހުންނެވުމަށް ފަހު މިދިޔަ އަހަރުގެ އޮގަސްޓް މަހުގެ ތެރޭގައި ބޮޗޭ ޑީއާރުޕީއަށް ސޮއިކުރެއްވި އެވެ. އެކަމަކު މަނީ ލޯންޑަރިންގެ ކުށުގައި ފަސް އަހަރުގެ ހުކުމެއް ތަންފީޒުކުރައްވަމުން ގެންދަވާ ޔާމީން މިނިވަންކުރުމުގެ މަސައްކަތަށް ހުސްވުމަށް ކަމަށް ވިދާޅުވެ، އޭނާ ވަނީ މިިދިޔަ ހަފުތާގެ ހޯމަ ދުވަހު އެ ޕާޓީން އިސްތިއުފާ ދެއްވައިފަ އެވެ.\nބޮޗޭ ޑީއާރުޕީއާ ގުޅިވަޑައިގަތީ އެ ޕާޓީގެ ވަޒީފާއެއްގެ ގޮތުގަ އެވެ. އެއާއެކު، އެ ޕާޓީގެ ލީޑަރު، ކާށިދޫ ދާއިރާގެ މެމްބަރު އަބްދުﷲ ޖާބިރުގެ ޔޮޓް ޓުއާސް ކުންފުނީގެ ސީއީއޯ ކަމާއި ކާށިދޫ ދާއިރާގެ މަޖިލިސް ސެކްރެޓޭރިއޭޓްކަން ބޮޗޭ އަށް ޖާބިރު ދެއްވި އެވެ. ޑީއާރުޕީން ވަކިވެވަޑައިގަތުމުން، ބޮޗޭ ވަނީ އެ މަގާމުތައް ވެސް ދޫކޮށްލަވައިފަ އެވެ.\nކުރީގެ ރައީސް މައުމޫން އަބްދުލްގައްޔޫމް އަދި ޚާއްސަކޮށް ޔާމީނާ އެކު ސިޔާސީ ކަންކަމުގައި ގާތުން މަސައްކަތް ކުރެއްވި ބޮޗޭ ކުރިން ވިދާޅުވި ގޮތުގައި، ޑީއާރުޕީން ވަކިވެވަޑައިގަތީ ޖާބިރާ އެއްވެސް މައްސަލައެއް ޖެހިގެނެއް ނޫނެވެ.\n"ޖާބިރު ބޮޑަށް ސަރުކާރުގެ ވިސްނުންފުޅު ހުންނަވާތީ، ޑީއާރުޕީގައި ހުރެގެން އިދިކޮޅު މަސައްކަތްތައް ކުރަން އުނދަގޫވާތީ އިސްތިއުފާ ދިނީ،" ބޮޗޭ ވިދާޅުވި އެވެ.\nބޮޗޭ ސިޔާސީ ހަޔާތް ފެއްޓެވީ ޑީއާރުޕީންނެވެ. އެކަމަކު، އެ ޕާޓީގައި އުފެދުނު ހިޔާލު ތަފާތުވުންތަކުގައި، ޕީޕީއެމް އުފަންވުމުން ފަހުން ޔާމީނާ އެކު ޕީޕީއެމާ ގުޅިވަޑައިގަތީ އެވެ.\nއިދިކޮޅު ފަރާތްތައް ޕީޕީއެމް ރައީސް އަބްދުﷲ ޔާމީން\nހެޑް ލައިނަށް އަރާހިތުން އުޅޭމީހެއް ތީ ބޭކާރު މީހެއް މަގޭ ވޯޓް ވެސް ތި ނުލިބުނީ ޖާބިރޫ\nއަހަރުމެން ގޭ ދޮށު އަ ދުރޭ އުނބަށް ޖަހައިފި\nސިޔާސީ ބޭފުޅުންގެ ޕީއާރު ފަރމް އަކުން ކުރާޒާތު ( ހެޑްލައިން ) އެށް\nލަނޑަޔާ ވާނީ ލަނޑަޔާ.....\nކުނި ބުނި މީސްމީހުން ..\nސާބަހޭ ދެކޮޅަށް ކުޅެނަގާ. ޖާބިރު އީޒް ދަ މޭން. އެއްޗެއް ދެވޭނެ މީހަކަށް ހުރީ ވަން އޮން އޮންލީ ޖާބިރުދޯ. އަނެއްގޮލާ އެއޮތީ ޖަލުގައި.\nތިއީ ބޭކާރު ބޮލެއް.\nތިޔައީ އެއްވެސް އުރުއްޕަތެއް ހުރިމީހެއްނޫން ވަކަރުގޭ މީހުންނެކޭ ދާދިއެއްގޮތައް ހަޅެއްލަވާ މީހެއް މިހާރަކު އެއްވެސް މީހަކު ބަލައެއް ނުގަންނާނެ އެކަންވަނީ މަޖުލީސް އިންތިޙާބުގާ ސާބިތު ކޮއްދީފަ\nތިކުރެވުނީ ވަރަށް މޮޅުކަމެއް ؟\nބޮކޭ މިނިވަންވެގެންގޮސްވަދުނީ މިނިކާވަގެއްގެ ހޮހޮޅައަށް.


Eid ge Ufaluga Enmen Baiveri Kuran Jehey: Raees | Dhiislam\nޢިީދުގެ އުފަލުގައި އެންމެން ބައިވެރިކުރަންޖެހޭ: ރައީސް\n. އޯގަސްޓް 11, 2019\nޢީދުގެ އުފާ ފާޅުކުރުންތަކުގައި، މުޖްތަމަޢުގެ އެންމެން ބައިވެރިކޮށް، އިޖްތިމާޢީ ގުޅުންތަކާއި ޤައުމިއްޔަތުގެ ސިފަތައް ދިރުވައި އާލާކުރުމަކީ ވަރަށް މުހިންމު ކަމެއްކަމުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެއެވެ.\nރައީސުލްޖުމްހޫރިއްޔާ މިފަދައިން ވިދާޅުވެފައިވަނީ ބަރަކާތްތެރި އަޟްޙާ ޢީދުގެ މުނާސަބަތުގައި ދިވެހި އެންމެހާ ރައްޔިތުންނަށް ފޮނުއްވި ތަހުނިޔާގެ ޚިޠާބުގައެވެ.\nމިޚިޠާބުގައި، އަޟްޙާ ޢީދުގެ އުފާވެރި މުނާސަބަތުގައި ދިވެހިރާއްޖޭގެ ލޮބުވެތި އެންމެހައި ރައްޔިތުންނަށް ވަރަށް އިޚުލާޞްތެރިކަމާއެކު ތަހުނިޔާ ދަންނަވައި ހެޔޮއެދުންތައް ރައީސްވަނީ އަރިސްކުރައްވާފައެވެ.\nއިސްލާމް ދީނުގައި ކަނޑައަޅުއްވާފައިވާ ކޮންމެ ޢީދަކީވެސް، އޭގައި ވަރަށް ފުރިހަމަ އިޖްތިމާޢީ މާނަތަކެއް އެކުލެވިގެންވާ މުނާސަބަތެއް ކަމުގައި ރައީސުލްޖުމްހޫރިއްޔާގެ ޚިތާބުގައި ސިފަކުރައްވާފައިވެއެވެ. އަދި އުފާވެރިކަން ފާޅުކޮށް، ތަހުނިޔާއާއި ހެޔޮއެދުންތައް ބަދަލުކުރާ ދުވަހެއްގެ ގޮތުގައި، ޢީދު ދުވަސް ފާހަގަކުރުމުގެ އެންމެ ބޮޑު މަޤްޞަދަކީ، މުޅި މުޖްތަމަޢުގައި އުފާވެރިކަން ފަތުރާލުން ކަމުގައިވެސް ރައީސުލްޖުމްހޫރިޔާގެ ޚިޠާބުގައިވެއެވެ.


Tablet thah anburaa school aa havaalukurumah Milandhoo ge kudhinnah angaifi | Mihaaru\nސީއެޗްސީ ދަރިވަރުންތަކެއް ޓެބްލެޓު ބޭނުން ކުރަނީ: ށ. މިލަންދޫ ދަރިވަރުން ޓެބްލެޓްތައް ކިޔެވުން ނޫން ކަންތައް ސްކޫލް ވަގުތު ބޭނުން ކުރާތީ އަނބުރާ ހަވާލުކުރަން އަންގައިފި -- ފޮޓޯ: މިހާރު\nޓެބްލެޓްތައް އަނބުރާ ސްކޫލާ ހަވާލު ކުރުމަށް މިލަންދޫގެ ކުދިންނަށް އަންގައިފި\n02 އޯގަސްޓް 2018 - 17:18 26 comments\nށ. މިލަންދޫ ސްކޫލްގެ ދަރިވަރުންނަށް ދޫކުރި ޓެބްލެޓްތައް އަނބުރާ ސްކޫލާ ހަވާލުކުރުމަށް އެ ތަނުން އިއްޔެ އަންގައިފި އެވެ.\nއެ ރަށު ކައުންސިލްގެ މެމްބަރު އަހުމަދު ޝިޔާމް މިއަދު ވިދާޅުވީ، މިލަންދޫ ސްކޫލްގެ ދަރިވަރުންނަށް މިދިޔަ މަހު ދޫކުރި ޓެބްލެޓްތައް އަނބުރާ ސްކޫލާ ހަވާލު ކުރުމަށް އެންގީ، ކިޔެވުން ނޫން އެހެން ބޭނުންތަކަށް ސްކޫލް ވަގުތުގައި ޓެބްލެޓްތައް ބޭނުން ކުރަމުން ދާތީ ކަމަށެވެ.\n"އެ ކުދިން ޓެބްލެޓްތައް ސްކޫލަށް ގެންގޮސް، ކިޔެވުމާ ނުގުޅޭ ވީޑިއޯތައް ބަލައި، ގޭމް ކުޅުން ފަދަ ކަންތައް ކުރާތީ، އެހެން ވެގެން އެ އެއްޗެހި އަންބުރާ ގެންދަން އެނގީ،" ޝިޔާމް ވިދާޅުވި އެވެ.\nއެޑިއުކޭޝަން މިނިސްޓްރީން ކުރިން ބުނެފައި ވަނީ ޓެބްލެޓް ބޭނުން ކޮށްގެން ކިޔަވައިދޭ އިރު، ކުދިންނަށް ވަދެވޭނީ ކަނޑައަޅާފައިވާ ވަކި ވެބްސައިޓް ތަކަކަށް ކަމަށެވެ.\nSchool thakugai tablet beynun kuran fashaifi\nރާއްޖޭގެ ސްކޫލްތަކުގެ ހުރިހާ ދަރިވަރުންނަށް މި އަހަރުގެ ދެ ވަނަ ޓާމުން ފެށިގެން ޓެބްލެޓް ބޭނުން ކޮށްގެން ކިޔަވައިދޭނެ ކަމަށް އެޑިއުކޭޝަން މިނިސްޓްރީން ބުނެފައިވީ ނަމަވެސް ހުރިހާ ސްކޫލްތަކަކަށް ޓެބްލެޓްތައް ބަހައެށް ނުނިމެ އެވެ.\nނަމަވެސް، އެ މިނިސްޓްރީން މިހާރު ވަނީ ގްރޭޑް 1-12 އަށް ކިޔަވައިދޭ 8،459 ޓީޗަރުންނާ ޓެބްލެޓް ހަވާލުކޮށްފަ އެވެ. އަދި އެ ބޭނުން ކުރާނެ ގޮތާ މެދު ޓީޗަރުންނާއި ބެލެނިވެރިން އަހުލުވެރި ކުރުވަން ވެސް ތަފާތު ޕްރޮގްރާމްތައް ހިންގާފައި ވެ އެވެ.\nއިތުރު ލިޔުންތައް ތައުލީމް އެޑިއުކޭޝަން މިނިސްޓްރީ ޓެބްލެޓް ށ. މިލަންދޫ މިލަންދޫ ކައުންސިލް\nވިއްސާރާގައި ގެއްލުންވެ މިލަންދޫ ސްކޫލް ބަންދުކޮށްފި


Adam Fathuhy: މިނިމަމް ވޭޖް ކަނޑައެޅުން – ދެމެހެއްޓެނެވި ތަރައްޤީގެ ސިޔާސަތު 4\nމިނިމަމް ވޭޖް ކަނޑައަޅަންޖެހޭ ސަބަބު ތަކުގެ ތެރޭގައި މަހުޖަނުން އެމީހުންގެ މަސައްކަތުގައި ވަޒީފާ އަދާކުރާފަރާތްތައް އަޅުވެތިކަމުން ސަލާމަތް ކުރުވުމާއިން އެމީހުނަށް ހައްގު އުޖޫރަ ގާނޫނީގޮތުން ދިނުމަށް ލާޒިމް ކުރުވުން ހިމެނެވެ. ދިވެހިރާއްޖޭގައި ބިދޭސީން އިންތިހާއަށް ގިނަވެ ދިވެހިންނަށް ވަޒީފާ ލިބުމަކީ ދަތި އުނދަގޫ ކަމެކެވެ.\nވަރަށް ސާފުކޮށް ދަންނަވަމެވެ. ދިވެހިރާއްޖޭގައި ދިވެހިންނަށް ބޭނުންވާ ވަރަށް ވުރެ ގިނައިންވެސް ވަޒީފާ އެބަހުއްޓެވެ. ވަޒީފާތަކުގައި ބިދޭސީން އިތުރު ވެފައިވަނީ މައިގަނޑު2ސަބަބަކާ ހުރެއެވެ. އެއީ:\n1. އެމަސައްކަތްތައް ކުރެވޭނެ ހުނަރު ދިވެހިންގެ ގައިގާ ނެތުން.\n2. ކުޑަ އުޖޫރައަކަށް ބިދޭސީން މަސައްތްކަތް ކުރުން.\n3. ކަމާބެހޭ އިދާރާތައް ބޮއްސުން ލާފައިވުން\nމަތީގައިވާ ހުރިހާކަމެއް ގުޅިފައިވަނީ މިނިމަމް ވޭޖް އާއެވެ. ހުނަރުވެރި މަސައްކަތްތެރިން އުފެއްދުމަކީ އެސިނާއަތެއްގައި ވިޔަފާރިކުރާ ބައެއްގެ މައްޗަށާއި ސަރުކާރުގެ މައްޗަށް ލާޒިމްކަމެކެވެ. ދިވެހިރާއްޖޭގައި ހުނަރުވެރި މަސައްކަތްތެރި އުފެދިފައިނެތީ އެސިނާއަތްތަކުން މަސައްކަތް ނުކުރުމުންނާއި ކުޑައުޖޫރައަކަށް މަސައްކަތްކޮއްދޭނެ ބިދޭސީން ލިބޭތީއެވެ. މަސައްކަތައް ވާވަރަށް މުއައްޒަފުން ލިބެންޏާ ތަމްރީން ކުރުމުގެ ބޭނުމެއް ކޮބައިތޯ ؟ ކަމާ ބެހޭ އިދާރާތަކުގެ ހާލަތީވެސް މިއެވެ. ބެޗެލަރސް ޑިގްރީ ހަދައިގެން ހުންނަ އޮފިސަރއަށް 6500 ރުފިޔާ ލިބޭ އިރު، އަނެއް މުއައްސަސާގައި އުޅޭ އޯލެވެލް އިމްތިހާނުގެ ދެމާއްދާއިން ފާސްވެފައިވާ ކާތިބަށް 9000 ރުފިޔާ ލިބެއެވެ.\nދިވެހިރާއްޖޭގައި އިންވެސްޓްކުރާ ގިނަފަރާތްތަކުން އެމީހުންގެ ވިޔަފާރި ހިންގުމަށް ބޭނުންވާ ގިނަ މުއައްޒަފުން ގެންނަނީ އެމީހުންގެ އަމިއްލަ ޤައުމުންނެވެ. މިނިމަމް ވޭޖްއެއް ނެތުމުން އެއްވަޒީފާއެއް އަދާކުރާ ދިވެހި މީހާއާ ދޮންފަރަންޖީ މީހާއަށް ދެވޭ މުސާރަޔާ އިނާޔަތްތަކުގެ ފަރަޤު އިންތިހާއަށް ބޮޑެވެ. މިއީ ހާއްސަކޮށް ޓްއަރިޒަމްގެ ހަރަކާތްތަކުގައި ވަޒީފާ އަދާކުރަމުންދާ ފަރާތްތަކުގެ އެންމެ ބޮޑު އެއް ޝަކުވާއެވެ. މިސާލަކަށް ދިވެހި އައިޓީ މެނޭޖަރަކަށް 800 ޑޮލަރު ދޭއިރު ހަމަ އެވަޒީފާގައި އުޅޭ ބިދޭސީމީހާއަށް 2000 ޑޮލަރު ދެއެވެ.\nމީގެ އިތުރުން ސިނާއަތަށް ބަލަމާ ހިނގާށެވެ. ދިވެހިރާއްޖެގެ ޓްއަރިޒަމް ސިނާއަތަކީ ދުނިޔޭގެ އެންމެ ކުރިއަރާފައިވާ ގައުމުމު ތަކާއި ވާދަކުރަމުންދާ ސިނާއަތެކެވެ. ރިސޯޓް ތަކުގެ ކޮޓަރިތައް ބޭރުގެ ގައުމުތަކުން ވިއްކާއަގަށް ވުރެ ބޮޑުކޮށް ވިއްކާއިރު އަދި ދައްކަން ޖެހޭ ޓެކްސްއަކީ ކުޑައެއްޗަކަށްވާއިރު މުއައްޒަފުންނަށް ދޭ މުސާރަ ކުޑަވާ ސަބަބަކީ ކޮބައިކަން އެންމެންނަށްވެސް މިހާރު ސާފުވާނެއެވެ.\nރައީސް ނަޝީދުގެ ސަރުކާރުގައި މިނިމަމް ވޭޖް އާއި ބެހޭ ބިލެއް ރައްޔިތުންގެ މަޖްލީހަށް ވެއްދުނެވެ. މިބިލަށް ބަހުސްކޮށް މަޖްލީހުގެ ތަޅުމުން ނެރެފައިވަނީ ނުފޫޒުގަދަ މަހުޖަނުންގެ ވޯޓުންނާއި އެފަރާތް ތަކުގެ ހިމާޔަތުގައި އުޅޭ ފަރާތްތަކުގެ ވޯޓުންނެވެ. އެފަރާތްތަކުން ދިވެހިންނަށް ހަމަ މުސާރަ ލިބުމަށް ނޭދުނީއެވެ.\nއެއްފަހަރާ ހުރިހާ ސިނާއަތަކަށް މިނިމަމް ވޭޖްގެ ސިޔާސަތު ތަންފީޒު ކުރުމުގެ ބަދަލުގައި ސިނާއަތްތަކަށް ވަކިވަކިން ސިޔާސަތު ތަންފީޒު ކުރުމަކީ ހެޔޮފާލެއް ކަމުގައި ދެކެމެވެ. މިގޮތުން ޓްއަރިޒްގެ ސިނާއަތަށް ތަންފީޒުކޮށް އެހެން ބައިތަކަކަށް ގެންދެވިދާނެއެވެ.\nމިނިމަމް ވޭޖް ކަނޑައެޅުމުން މަސައްކަތައް ހައްޤު ހަމަ މުސާރަ ލިބިގެން ދިޔުމުގެ އިތުރުން ދިވެހިންނާއި ބިދޭސީންގެ މުސާރަ އެއްވަރު ވެގެން ދާނެއެވެ. މިހެންކަމުން އަގުހެޔޮކަމަށް ބުނާބިދޭސީންގެ އަގު ދިވެހިންނާއެއް ވަރަށް އުފުލި ބިދޭސީން ގެންގުޅުމަކީ އަގު ބޮޑުކަމަކަށް ވެގެންދާނެއެވެ. ނަތީޖާއެއްގެ ގޮތުން ބިދޭސީންނަށް ދޭފައިސާތައް ދިވެހިންނަށް ލިބި، އެފައިސާތައް ގައުމުން ބޭރުވުމުގެ ބަދަލުގައި މާލީއިދާރާތަކަށްވަދެ ( ބޭންކުތަކާއި ކެޕިޓަލް މާރކެޓް ) ގައުމުގެ އިޤްތިސާދު ކުރިއަރައިގެން ދާނެއެވެ. ދިވެހިރާއްޖޭން ބޭރުވާ ޑޮލަރުގެ އަދަދު އެތައް ގުނަޔަކަށް ކުޑަވެގެންދާނެއެވެ.\nLabels: blah blah, Dhivehi, good governance, minimum wages


ސްޕެއިންގެ ކޯޗުގެ މަގާމުން އެންރީކޭ އިސްތިއުފާދީފި | Jazeera\tސްޕެއިންގެ ކޯޗުގެ މަގާމުން އެންރީކޭ އިސްތިއުފާދީފި - Jazeera\nސްޕެއިންގެ ކޯޗުގެ މަގާމުން އެންރީކޭ އިސްތިއުފާދީފި\nމުޙައްމަދު ޤާސިމް June 20, 2019 124 views0\nމިދިޔަ ޖުލައިމަހުގައި ސްޕެއިންގެ ކޯޗުގެ މަގާމާއި ދެ އަހަރު ދުވަހުގެ އެއްބަސްވުމެއްގައި ހަވާލުވީ ކުރީގެ ކުޅުންތެރިޔާ ލުއިސް އެންރީކޭގެ އާއިލީ ސަބަބަކާހުރެ މަގާމުން އިސްތިއުފާދީފިއެވެ.\nގާތްގަނޑަކަށް 11 މަސްދުވަހު ސްޕެއިނަށް އިރުޝާދު ދިނުމަށްފަހު އެންރީކޭ ވަކިވުމުން އެ ޓީމާ ހަވާލުވާނީ މިހާރުގެ އެސިސްޓެންޓް ކޯޗު ރޮބާޓޯ މޮރޭނޯ އެވެ. އެ ޓީމު އެންމެފަހުން ކުޅުނު ތިން މެޗުގައިވެސް އާއިލީ ސަބަބަކާހުރެ އެންރީކޭ ނެތުމުން އިރުޝާދުދީފައިވަނީ މޮރޭނޯ އެވެ. މޮރޭނޯގެ އިރުޝާދުގެ ދަށުން އެ ޓީމު މިހާތަނަށް ކުޅުނު ތިން މެޗުން ވެސް ވަނީ މޮޅުވެފައެވެ.\nސްޕެއިނުގެ ގައުމީ ޓީމަށް 62 މެޗު ކުޅެދީފައިވާ ރެއާލް އަދި ބާސެލޯނާގެ ކުރީގެ ކުޅުންތެރިޔާ އަށް ގައުމީ ޓީމުގެ ކޯޗެއްގެ ގޮތުގައި އިރުޝާދުދެވުނީ އެންމެ ހަތް މެޗުގައެވެ.\nއެންރީކޭއާ ކޯޗުގެ މަގާމް ހަވާލުވީ، އެންމެފަހުގެ ވޯލްޑްކަޕަށް ފަހު ފެނާންޑޯ ހިއޭރޯ އިސްތިއުފާދިނުމުންނެވެ. އޭގެކުރީން، އޭރުގެ ހެޑްކޯޗު ހުލެން ލޮޕެޓީގު މަގާމުން ދުރުކުރީ ފެޑެރޭޝަނަށް އެންގުމަކާއި ނުލައި ވޯލްޑްކަޕް ނިމުމުން ރެއާލް މެޑްރިޑަށް ބަދަލުވާން އެއްބަސްވުމުންނެވެ.\nމީގެކުރީން، މޮރޭނޯ ވަނީ އެންރީކޭގެ އެސިސްޓެންޓެއްގެ ގޮތުގައި އިޓަލީގެ އޭއެސް ރޯމާ އާއި ސެލްޓާ ވިގޯގެ އިތުރުން ބާސެލޯނާގައިވެސް މަސައްކަތްކޮށްފައެވެ. އެހެން ނަމަވެސް މިހާތަނަށް އައިއިރު އޭނާ ހެޑް ކޯޗުގެ މަގާމު އަދާކޮށްފައެއްނުވެއެވެ.\n"ކޯޗުގެ މަގާމުގައި ދެން އިތުރަށް ދެމިނުހުރެވޭނެކަމަށް އެންރީކޭ ވަނީ އަހަރެމެން ގާތުގައި ބުނެފައި. އޭނާ މިހާތަނަށް ގައުމީ ޓީމަށް ކޮށްދިން ހިދުމަތަށް ޝުކުރުވެރިވަން. އޭނާ އަށް އަބަދުވެސް ފެޑެރޭޝަނުގެ ދޮރު ހުޅުވިފައި ހުންނާނެ." ސްޕެއިނުގެ ފުޓްބޯޅަ ފެޑެރޭޝަނުގެ ރައީސް ލުއިސް ރުބިއަލްސް ބުންޏެވެ.\n"އަހަރެމެންގެ ނިންމުމަކީ ކޯޗެއްގެ ގޮތުގައި މޮރޭނޯ ބެހެއްޓުން. އޭނާ އެ މަގާމުގައި 2020 ވަނަ އަހަރުގެ ޔޫރޯ ފުޓްބޯޅަ މުބާރާތުގެ ނިޔަލަށް ދެމިހުންނާނެ. އަމާޒަކީ އެ މުބާރާތަށް ކޮލިފައިކޮށްދީ ރަނގަޅު ނަތީޖާއެއް ނެރުން." ރުބިއަލްސް ބުންޏެވެ.\nމޮރޭނޯ ވަނީ ސްޕެއިނުގެ ކޯޗުގެ މަގާމު އޭނާއާ ހަވާލުކުރުމުން އެކަމަށް އެ ގައުމުގެ ފުޓްބޯޅަ ފެޑެރޭޝަނަށް ޝުކުރުއަދާކޮށްފައެވެ. އަދި، އެންރީކޭ ފެށި މަސައްކަތް އޭނާ އެންމެ ރަނގަޅަށް ކުރިއަށް ގެންދާނެކަމުގެ ޔަގީންކަން ދީފައެވެ.


ބައިސްކޯފު + ފައިނަލް ޗެޕްޓާސް + ތުރުކަސް\n1 October 16th, 2020 - 10:51 PM\nމޫމިން ފުވާދުގެ ގަމިނީގެ ދިލަ ހޫނުގަނޑު މިރޭ ފަތުރާލީ ވަރަށް ހޫނުކޮށެވެ. ދެތިން ހާސް ޑިގުރީ ސެލްސިއަސްގައެވެ. ސީރީޒްގެ މެއިން ކާސްޓު އަހުމަދު އާސިމްގެ ދުވަސް ދުއްވާލާ ލައިފިއެވެ. މުޅި ސީރީޒްގެ މޫނުގެ ގޮތުގައި މިހާތަނަށް ދައްކުވައިދިން އާސިމް އަނދާއަޅިއަށް ހަދާލުމަށްފަހު މޫމިން ކުރިއަށް ނެރުނީ އިސްމާއިލް ރަޝީދު (ކޮޕީ އިއްސެ) އެވެ.\nސިރާޖު ގެ ދުޗަސް ދުއްވާލުމަށްފަހު މޫމިންގެ މުޅި ސީރީޒް ގެންގޮސް ވައްޓާލީ "މަޝްހޫރު ސަބުޖުކަޅުތުއްތީދީގެ އެންމެ ހަގު ދަރިކަލުން ތާހާގެ" ހުދުމުހުތާރު ބާރުތަކުގެ މައްޗަށެވެ. ސީރީޒްގައި ތާހާގެ ގޮތުގައި ފެންނަނީ ކޮޕީ މުހަންމަދު ރަޝީދުގެ ހަތް ވަނަ ދަރިކަލުން ކޮޕީ އިސްމާއިލް ރަޝީދެވެ. އަހަރުމެން އެންމެންގެ މަގުބޫލު ކޮޕީ އިއްސެއެވެ.\nއިއްސެގެ އެކްޓިން ކުރުކޮށް ފޮނިކޮށް ބުނެލާނަމަ، ހުދުގަމީހެއްގައި އިނދެ ގަޔަށް ތިއްކެއްވެސް ވައްޓާނުލާ އަންނާރެއް ކާލެވޭނީ ހަމަ ދިވެހި ރަސްކަމުގެ ލޭ އިއްސެގެ ހަށިގަނޑުގައި ހިނގާތީ އެވެ. ނުވަތަ އިއްސެ އަކީ ދިވެހި ފިލްމު އިންޑަސްޓްރީގެ ރަސްގެފާނެވެ. ބެލުންތެރިއެއްގެ ގޮތުން ބުނާނަމަ ގަމިނީގައި އިއްސެ އެއްދަކުވައިދޭ ނުބައިނުލަފާ ރޯލުން އިއްސެގައިގައި "ލަޑާފާނަމޭ" ވެސް ހިތައް އަރައެވެ.\nމިރޭގެ އެޕިސޯޑުން ހަމަ ހަގީގަތުގައި ވެސް ސުޕަސްޓާ އާސިމް "އަނދާއަޅިއަށް ހަދާލައިފި" އެވެ.\nރާއްޖޭގައި ވެސް ހިންގާ ބޮޑެތި ޖަރީމާތައް ހިންގާނެ ގޮތުގެ މަންޒަރު ގެނެސް އޮއްސާލީ ލޯކުރިމައްޗަށެވެ.\nސީރީޒް ފެށުނީ މިޒަމާނުން ނަމަވެސް މިރޭ މުޅި ސީރީޒް 1980 ގެ އަހަރުތަކަށް ބަދަލުކޮށްލަނީ ރާއްޖޭގެ ދެ ސުޕަ ސުޕަސްޓާރުންނެވެ. ޔޫސުފް ރަފީއު (ޔޫސޭއާ) އަދި އިސްމާއިލް ރަޝީދު (ކޮޕީ އިއްސެ) އެވެ.\nދަލޭކައިދީގެ ރޯލުން ފެންނަ ސޫޒަން އިބްރާހިމް ފުޅަކީވެސް އަލަށް ނުކުތް އެކްޓަރެއް ނަމަވެސް ފައި ބީއްސާލީ ސުޕަސްޓާރުންތަކަކާ އެއްފެންވަރެއްގައެވެ.\n"ޠާހާ" ގެ ނަމުން ނަންދެވިފައިވާ އަތޮޅުވެރިއެއްގެ ރޯލު ކޮޕީ އިއްސެ އަދާކުރާއިރު ޔޫސޭ އަދާކޮށްފައިވަނީ އަތޮޅުވެރިއާގެ އެހީތެރިއާގެ ރޯލެވެ.\nފެންނަ ފެނުމަށް އާސިމްގެ ދުވަސް މިހާހިސާބުން ދިޔައީއެވެ. ނަމަވެސް މުޅި ސީރީޒްގެ ފެށުމުގައި އާސިމްގެ ކާސްޓުކުރި "ސިރާޖުގެ" ކެރެކްޓަރު އަދިވެސް ފެންނާނެއެވެ. ދެން ސިރާޖުގެ ރޯލު އަދާކުރާނީ ކާކުކަމެއް ބުނާކަށް އަދި ނޭގެއެވެ.\n"އާޓް ޓައިރެކްޝަނަކީ ޝޮޓެއްގެ ވަންތަކަން ނުވަތަ ސިފަ ވަރަށް ބޮޑަށް ދައްކުވައިދޭ އެއްޗެއް. ގަމިނީގެ ކޮންމެ ފްރޭމެއްގެ ކޮންމެ ލައިޓްކޮޅެއްގަ މާނައެއް އެބައިނދޭ. އެ ހުރިހާކަމެއް ފުރިހަމަވެގެން އެކި ޒަމާންތައް މި ފެންނަނީ. ގަމިނީގެ އެކްޓަރުންްގެ އެކްޓިން ވެސް ނެޗްރަލްކަމުން އިންނަނީ އޭގެ ތެރެއަށް ވަދެފަ. ހަމަ ސިފަވަނީ އެ ޒަމާން، ވަކިން ހާއްސަކޮށް އަޅުގަނޑު ފާހަގަކުރަން އާސިމް. އޭނަ އެކުރީ ހަމަ ދިހަ ފިލްމުގެ އެކްޓިން އެއްފަހަރާ. ދިހަ ފިލްމާ ވެސް ނުބައްދަލު" - ކޮޕީ އިއްސެ-\nމޫމިންގެ ސީރީޒްގައި އާސިމްގެ ދުވަސް ދުއްވާލި ނަމަވެސް، އެމްވީޓައިމްއަށް ދިން އިންޓަވިއުގައި އާސިމަށް އިއްސެ ތައުރީފު ކުރަން ފެށިގޮތައް ހުއްޓައެއް ނުލިއެވެ. އިންޓަވިއުކޮށް ނިމުނުފަހުން ވެސް އިރުކޮޅުކޮޅާ އާސިމަށް ތައުރީފު ކުރަނީއެވެ. ތިން ހަތަރުފަހަރު އިއްސެ މިކަން މިގޮތައް ކުރިއެވެ.\nކޮޕީ އިއްސްއަކީ ލެޖެންޑެކެވެ. ސާކް ފިލްމު ފެސްޓިވަލުގައި އެންމެ މޮޅު އެކްޓަރުގެ އެވޯޑު ކާމިޔާބުކުރި ކުޅަދާނަ އެކްޓަރެކެވެ. އޭގެފަހުން ގައުމީ ފިލްމުބއެވޯޑާއި ރައީސުލްޖުމްހޫރިއްޔާ ދެއްވާ ފިލްމީދާއިރާގެ އެވޯޑުވެއް އިއްސެއަށް ވަނީ ލިބިފައެވެ.\nނަމަވެސް އިއްސެ ބުނަނީ "ނަންނަމުގައި އެވޯޑު" ހޯދައިގެން "މަށަށް ވާކަމެއް ހަރާން" ކަމަށެވެ. ވާކަމެއް ވެސް ނޯންނަކަމަށެވެ.\nއާސިމް އެ ހޯދި އެވޯޑަކީ "ބެލުންތެރިންގެ ލޯތްބާއި ސަޕޯޓު" ކަމަށެވެ. "ހަގީގީ އެވޯޑަކީ" އެއީކަމަށް ވެސް އިއްސެ ބުންޏެވެ.\n"އެވޯޑުތަކުގެ އަގެއްނެތޭ މި ބުނަނީ ސަބަބެއް ނެތިއެއް ނޫން. ގައުމީ އެވޯޑުކަހަލަ އިންޓަނޭޝަނަލް އެވޯޑުކަހަލަ އެއްޗެހި އެހެންގައުމެއްގަ ފިލްމުސްޓާރަކަށް ލިބިއްޖެނަމަ ވާގޮތް ބަލާލާއިރު އަހަރުމެންް އަބަދުވެސް މިސާލަކަށް މި ނަގަނީ އިންޑިއާ. އިންޑިއާކަހަލަ ތަންތަނުގަ މި މަންޒަރު ފެންނައިރު ދެ ލޯ އަނދިރީތޯ؟ މޯޑީއާއެކު ސަލްމާންހާން އަމީތާބް އާމިރު ހާން ފަދަތަރިން ފެންނަނީ ކީއްވެގެންތޯ؟ އެމީހުން ބަލަނީ އެއީ ރައުސްމާލުންކަމަށް. މިހެންކަން އޮތީމަ ރާއްޖޭގަ ލިބޭނެ އެންމެ ބޮޑު އެވޯޑަކީ ރައްޔިތުން އަހަރުމެންގެ މަސައްކަތް ބަލާ ކުރާ ސަޕޯޓު. އެނޫން އެއްޗެއް ނެތް،" -ކޮޕީ އިއްސެ-\nހޭލާ، ލޫދިފާ، ސަޒާ އަދި އިނގިލި ފަދަ ފިލްމުތަކުން ފެނިގެންދިޔަ އިއްސެ ބުނީ ގަމިނީގެ ސިފަ އެހާ ޗާލުވަނީ "ހުރިހާ ޑިޕާޓުމަންޓަކުން ވެސް ޝޮޓަށް ދޭންޖެހޭ އަހައްމިއްތުކަން ދީފަ އިންނަވަރުން" ކަމަށެވެ. އިއްސެބުނީ ގަމިނީގައި ކޮންމެ މަންޒަރާއެކު "މީހާ އޭގެތެރެއަށް ދުއްވާލާނީ ގަމިނި ޓީމުގެ ހުރިހާ ޑިޕާޓުމަންޓެއްވެސް އެންމެ ފުރިހަމައަށް މަސައްކަތްކޮށްފަ އޮތީމަ" ކަމަށެވެ.\n"ގަމިނިއަކީ މިހާތަނަށް ދިވެހިރާއްޖޭގަ އުފެއްދި އެންމެ މޮޅު ސީރީޒް. އެއީ ހުރިހާ އެއްޗެއް ހިމަނައިގެން. އޭގެ ކުރިން އެ ލިސްޓުގަ އޮތީ ލޫދިފާ. ރަނގަޅުކަމެއް ކުރަންއުޅޭ ބަޔަކަށް މާތްރަސްކަލާންގެ ރަނގަޅުގޮތް ދައްކަވާނެ. މޫމިނަކީ ދިވެހި ފިލްމީ ދާއިރާއަށް ލިބިއޮތް ނިއުމަތެއް. އެވަރުގެ ސިކުނޑިއެއް. އެވަރުގެ ލިޔުންތެރިއެއް ހަމަގައިވެސް ނެތް. އޭނަ އެ ނެރޭއެތިއެއީ މާތްކަލާންގެ މޫމިނަށް ދެއްވާފަ އިން އެއްޗެއްއެއީ. އޭނަ އެބަނެރޭ އޭތި. ސަޅި އައިޑިއާއެއް އޮންނާނެ. ޒަމާންގަބޫލުކުރާ ދުނިޔެ ގަބޫލުކުރާކަހަލަ ސިކުނޑިއެއް ނެތީހަމަ. އަޅުގަނޑުގެ ނަސީބު މޫމިނާ ދިމާވިކަން، މޮޅު އެކްޓަރެއް އަބަދުވެސް ބޭނުންވާނެ މޮޅު ޑައިރެކްޓަރެއް،"\nއިއްސެ ބުނަނީ އޭނާއަށް ކުރަން އެންމެ އުންދަގޫކަމަކީ ކަމެއް ވަކި ގައިޑްލައިންތަކަށް ފައްތައިގެން ކުރުން ކަމަށެވެ. އެގޮތުން ޓީވީއެމް ފަދަ ތަންތަނަށް އެއްޗެއް ހަދާނަމަ "ގައިޑްލައިނަކަށް" ފެތެންޖެހޭތީ އެތަކެތީގެ ކޮލެޓީ ދަމަހައްޓަން ވަރަށް ދަތިކަމަށެވެ.\n"މިހާރު ފިލްމީދާއިރާގެ މީހުންނަށް ވެސް އާޓީސްޓުންނަށް ވެސް އެބައޮތް މަގު ކުރިއަށްދާން "ބައިސްކޯފު" އެއީ އެ މަގަކީ. އަހަރުމެންގެ ފިލްމުތައް ދުނިޔޭގެ ކަންކޮޅުތަކަށް ދެއްކުމާ ފޮނުވުމަށް އޮތް މަގަކީ ބައިސްކޯފު. ފެންވަރު ރަނގަޅު އެއްޗެހި ހަދައިގެން ބައިސްކޯފާއެކު ކުރިއަށް ދާން މަސައްކަތްކުރަންވީ. ކޮލެޓީ ޕްރޮޑަކްޓުތައް ގެންދަންވީ. ބައިސްކޯފުން ކުރާކަމަކީ ކޮލެޓީ ޕްރޮޑަކްޓުތައް ދުނިޔެއަށް ދެއްކުން، ސަތޭކަ ޕަސަންޓު ދިވެހި ފަންނާނުން ކުރިއަރުވަން ހަދާފަ އޮތް ޕްލެޓްފޯމެއް. ވަރަށް އުފާވޭ ބައިސްކޯފު އޮތީމަ. ވަރަށް ވަރަށް އުފާވޭ. އެހެން ނޫންނަމަ ކޮންތާކަށް ދާނީ؟ ފިލްމާ ޑްރާމާގަ މަސައްކަތްކުރާ އާޓިސްޓުންނަށް އޮތީ ވަރަށް ހަނި ދޮރެއް. ބައިސްކޯފުން އެ ދޮރު ފުޅާކޮށް ހުޅުވާލައިފި" ކޮޕީ އިއްސެ ބުންޏެވެ.\nއިއްސެ ބުނީ ބައިސްކޯފު ފަދަ އަމިއްލަ ބަޔަކު ފިލްމީ ދާއިރާ ކުރި އަރުވަން މަސައްކަތް ކުރި ނަމަވެސް، ފިލްމު އެސޯސިއޭޝަން ނިދާފަ އޮންނަތާ ހަތަރު ވަރަކަށް އަހަރު ވެއްޖެކަމަށެވެ.\n"މިހާރު އެބަޖެހޭ ބަޔަކު މިކަމާ އިސްނަގައިގެން މިކަންކުރަން. މަވެސް ހިމަނައިގެން މި ބުނަނީ. ފިލްމީ ދާއިރާގެ ކުރިމަގާމެދު ވިސްނައިގެން އޭތި ވަރުގަދަކުރަން. ވަރަށް ބާރުގަދަބައެއް އެސޯސިއޭޝަނަކީ. ހުއްޓިފަ އޮންނަންޏާ ކަމަކު ނުދާނު. ހުއްޓިފަ އޮތީހަމަ. މި ކޮވިޑް ތެރޭގަ ފިލްމީދާއިރާގަ ދަތިވެގެން ގޮސް ކޮއްތުހަމަނުޖެހޭ ވަރަށް ދިޔަ މީހުން ވެސް އެބައުޅޭ. ލާރި އެބައޮތް މިތާންގަ. އާޓިސްޓުންނާ ހަމައަށް ގެނެސްދެން ތިބި އެސޯސިއޭޝަން މިއޮތީ އުވިފަ. ނިދާފަ،"\nއިއްސެ ބުނާގޮތުން މިހާރު ފިލްމު އެސޯސިއޭޝަނެއް ނެތްކަމަށެވެ. އެތަން އެކްޓިވް ވެސް ނޫންކަމަށެވެ. އިއްސެ ބުނީ އެއްވެސް ސަރުކާރަކުން ވެސް ފިލްމީ ދާއިރާއަށް އަހައްމިއްޔަތުކަން ދޭތަނެއް ނުފެންނަކަމަށެވެ.\n"މިހާރު އޮތް ސަރުކާރެއް ނޫން އެއްވެސް ސަރުކާރަކުން ފިލްމު ހަދާމީހުންނަށް އެއްވެސް އަހަންމިއްޔަތުކަމެއް ނުދޭ. މަސައްކަތްކުރެވޭނެ ވަރުގަދަ މީހުން ނެގޭނެ ޓީމެއް މިހާރު އެބައޮތް. އެހެންވެ މި ބުނަނީ ޕްލޭނެއް ނެތީއޭ ރާއްޖޭގަ ފިލްމީ މަސައްކަތްކުރާ މީހުންނަށް އެހީތެރިކަމުގެ އަތެއް ދިއްކޮށްލާނެ،"\nރާއްޖޭގަ އާޓިސްޓަކަށް އިއްސެފަދަ ބައިނަލްއަގުވާމީ ފެންވަރުގެ އެވާޑުތައް ލިބިފައިވާ ފަންނާނެކޭ އެއްފެންވަރަށް ކުރިއަށް ދާން އޮތީ ކިހާވަރެއްގެ ފުރުސަތެއް؟\nއަސްލުވަރަށް ހަނި ޖާގައެއް. ކިތަންމެ ހަންޏަސް މި މަސައްކަތް މިކުރަނީ އެ ޖާގައިގެ ތެރޭން ދެމިގަނެގެން ދިއުމަށް. ޕްލެޓްފޯމްތައް ގާއިމް ވަމުން މިހާރު އަންނަނީ. ކުރިން އުންމީދެއް ނޯވޭ. ކޮމެތަނެއްގަވެސް އެތަނެއްގަ ތިބޭ ޖަމިޔާތަކުންނާ ދައުލަތުގެ މުއައްސަސާތަކުން އެއްބާރުލުން ނުލިބެންޏާ ދެން ޖެހޭނީ އަމިއްލައަށް ކުރިއަށްދާން. އެކަމަކު މިހާރު އިރާދަކުރެއްވިޔާ މާލަސްތަކެއް ނުވެ މިހާރު މިލިބޭ ރިކޮގްނިޝަންތަކަށްވުރެ މާ ބޮޑެތި ރިކޮގްނިޝަންތައް ލިބުން ގާތް. އެ ޕްލެޓްފޯމް މިހާރު ބިނާވެފަ އިނީ. މިއޮތް ކުޑަކުޑަ ޕޮޕިއުލޭޝަންގެ ތެރޭގަ ވެސް ފަންނާނުން އެބަތިބި ވަސީލަތްތައް އެބައޮތް. އާޓިޓުންނަކީ ހާއްސަ ގިފްޓެއް މާތް ރަސްކަލާންގެ ދެއްވާފައިވާބައެއް. މި ޒަމާނަށް ފެތޭކަހަލަ އިންޓަނޭޝަނަލް ފެންވަރުގެ އެއްޗެހި ހަދާލެވޭނެ ގޮތާއި ހުރިހާ ވަސީލަތެއް ރާއްގައި މިހާރު އެބަތިބި،" -ކޮޕީ އިއްސެ-\nއިއްސެ ދެކޭގޮތުން މުޅި ދުނިޔެއަށް ދިވެހިން "ފެންނަން" އެބެޖެހެއެވެ. ރާއްޖެ ޓެކްނޮލޮޖީގެ ގޮތުންވެސް ކުރީގައި އޮތްއިރު ދިވެހިންނަށް "އިންޓަނޭޝަނަލް" ފެންވަރުގެ މަސައްކަތްތައް ކުރިއަށް ގެންދިއުމުގައި އޮތް ގޮންޖެހުމަކީ "ކުރިއަރާނެކަން އެނގޭމީހުނަށް އެއްވެސް އެހީތެރިކަމެއް ނުދީ އެއްވެސް ނަތީޖާއެއް ނުފެންނާނެކަން އެނގޭމީހުންނަށް ދައުލަތުން އެހީތެރިކަން ފޯރުކޮށްދޭތީ" ކަމަށެވެ.\nއިއްސެ ބުނީ އޭނާއަށް ދިވެހި ފިލްމީ ދާއިރާގައި ކުރިއަށް ދިއުމުގެ އެންމެ ބޮޑު ހިއްވަރަކީ އޭނާގެ ބައްޕަ ކޮޕީ މުހައްމަދު ރަޝީދު ކަމަށެވެ.\nއިއްސެ ބުނީ އޭނާގެ ބައްޕައަކީ "މަލްޓި ޓެލެންޓެޑް" މީހެއް ކަމަށެވެ. އިއްސެއަކީ އޭނާގެ ބައްޕައާ އަޅާކިޔާއިރު "ކުޑަމިންވަރެއް" ކަމަށެވެ.


09 hours 17 mins agoޤާސިމް އިބްރާހީމްއަކީ ހަށިކޮޅަށްވުރެ ހިތްޕުޅު ބޮޑު ބޭފުޅެއް: އެކޭ09 hours 33 mins agoދުނޔޭގެ އެންމެ ފަލަ އަންހެނާ ޔޫއޭއީގެ ހޮސްޕިޓަލަކުން ޖާގަ ހޯދަނީ ﷲއަށް ވަކީލުކޮށް 16 އަހަރުގަ ބައްޕައަށް ފުއްޕާމޭ ހަދިޔާކުރި ދިވެހި ކަމަނާ، ޢަރަބި ޕްރިންސެއްގެ އަންބަކަށް!\nއާރޓިކަލްކިޔުމަށް ހޭދަވާނެކަމަށް ބެލެވެނީ :7މިނެޓް, 58 ސިކުންތު އެއިރު ޝިޔާމާގެ އުމުރުން އެންމެ 16 އަހަރެވެ. ބައްޕަގެ ފުއްޕާމޭ އެކުގައި ފެއިލްވީއެވެ. ހޮސްޕިޓަލްތަކުން އެކި ގޮތް ގޮތުން ހޯދި އެއްވެސް ފުއްޕާމެއެއް ބައްޕައަކާ ދިމައެއް ނުވިއެވެ. ހަމައެކަނި ދިމާވަނީ ޝިޔާމާގެ ފުއްޕާމެއެވެ. މިކަމާއިމެދު އާއިލާގައި ފުންކޮށް ބަހުސްކުރިއެވެ. ޝިޔާމާއަކަށް އެކަމެއް ނުއަންގައެވެ. ބައްޕަގެ ފުރާނަ ސަލާމަތް ކުރުމަށް އޮތީ ހަމައެންމެ ގޮތެކެވެ. އެއީ ޝިޔާމާގެ ފުއްޕާމޭ ލެއްވުމެވެ. އަދި އެހެން މީހެއްގެ ފުއްޕާމޭ ޝިޔާމާ އާއި ދިމާވޭތޯ ބެލުމެވެ.\nކިތަންމެ ފެންވަރު ރަނގަޅު ހޮސްޕިޓަލަކުން ކުރި ނަމަވެސް ފުއްޕާމޭގެ އޮޕަރޭޝަންތަކަކީ ސަތޭކައިން ސަތޭކަ ކާމިޔާބުކުރެވޭ އޮޕަރޭޝަންތަކެއް ނޫނެވެ. އަދި އޮޕަރޭޝަން ދެމެހެއްޓޭނެ ކަމުގެ ޔަޤީންކަން ވެސް އެހައިމެ ކުޑައެވެ. އެހެންކަމުން ޝިޔާމާ ފަދަ އުމުރުން އެންމެ 16 އަހަރުގެ ކުއްޖަކަށް މިފަދަ ކަމެއް ކުރިމަތިކުރުވުމަކީ ޢާއިލާއަށް ކުރަން ފަސޭހަ ކަމަކަށް ނުވިއެވެ. އެހެންކަމުން ހަމަ އެހެން ގޮތެއް ފެނޭތޯ އާއިލާއިން ގެންދިއައީ މަސައްކަތްކުރަމުންނެވެ. އެންމެންވެސް ހީކުރީ ޝިޔާމާ އޮތީ ސިޓިންގ ރޫމުގެ ސޯފާގައި ގަދަ ނިދީގައި ކަމަށެވެ. އެހެންކަމުން ވަރަށް ސިއްރުން ތިބެގެން މިކަމުގެ މަޝްވަރާތައް ކުރިއަށް ގެންދިއައެވެ. ޝިޔާމާ އޮތީ ރަނގަޅަށް އަޑުއަހާށެވެ. ހުރިހައި ކަމެއް ސާފުވުމުން ތެދުވެ ހަމަޖެހިލާފައި ބުނެލިއެވެ.\n"ތިއަކަމާ އިތުރަށް މަޝްވަރާ ކުރުމުގެ ބޭނުމެއް ނެތެވެ. އެންމެ އަވަހަށް ކުރިއަށް ދެވެން އޮތް ގޮތަކަށް ދެވެން އޮތް އެންމެ ބާރުމިނުގައި ކުރިއަށް ގެންދާށެވެ. އޮޕަރޭޝަން ކާމިޔާބުވުން މާތްﷲ އަށް ވަކީލުކުރާށެވެ. އަހަރެން މިހިރީ ހަމަ ހެޔޮ ހިތުން އުފަލާއިއެކު ބައްޕައަށް އަހަރެންގެ ފުއްޕާމޭ ހަދިޔާކުރަން ތައްޔާރަށެވެ. އަހަރެންނާއި ގުޅޭނެ ފުއްޕާމެއެއް ނުލިބުނު ނަމަވެސް އޮޕަރޭޝަންކުރާށެވެ. އަހަރެންގެ ފުއްޕާމޭ ނަގާށެވެ. ފުރާނައަކީ ﷲގެ މަޚްލޫޤެކެވެ. ގެންދަވާނީ ހަމަ ނޭވާގެ އަދަދު ހަމަވުމުންނެވެ. އެހެންވީމާ އަހަރެންގެ އޮޕަރޭޝަން ކާމިޔާބު ނުވެދާނެ ކަމާއިމެދު ނުވިސްނާށެވެ. ކާމިޔާބު ނުވުމަކީ ވެސް އެއްވެސް މައްސަލައެއް ނޫނެވެ. އެހެން އެކަން ވާނީ މާތްﷲ އެކަން އެގޮތަށް ވުމަށް މިންވަރުފުޅު ކުރައްވަވާފައިވާނަމައެވެ. އަހަރެންގެ އޮޕަރޭޝަން ކާމިޔާބު ނުވި ނަމަވެސް މަރުވާނީ އަހަރެން އެކަންޏެވެ. މަންމަ އަށް ބައްޕަ ލިބުމުގެ އިތުރުން ބައްޕައާއި މަންމަގެ އަހަރެން ނުލައި އަހަރެމެންގެ މިތިބަ7ބެއިންނަށް ބައްޕަ ލިބުން އަހަރެންގެ ފުރާނައަށްވުރެ މާމުހިންމެވެ. މަންމައަށް ބައްޕަ ލިބުމުން މަންމަ ވާނެ އުފާ ނިކަން އިޙްޞާޞްކޮށްބަލާށެވެ. އަހަރެންގެ ހަޔާތް މާތްﷲ އަށް ފުރިހަމައަށް ވަކީލުކޮށްފީމެވެ. މިއަދަކު ނޫނެވެ. ކަންކަން ވިސްނެން ފެށިންސުރެންނެވެ. ވީމާ މިއީ ކުރިންވެސް އަހަރެން ނުވިސްނާ ހާލަތެއް ނޫނެވެ. ހަޔާތުގައި ކުރިމަތިވެދާނެ މިފަދަ ކޮންމެ ހާލަތަކަށް އަހަރެން އަބަދުވެސް އައީ ވިސްނަމުންނެވެ. މަންމަ ނުބުނަނީސް ނަމާދުކުރާ ދަރިއަކަށްވީ ދުވަހުން ފެށިގެން އަހަރެންގެ ހަޔާތުގެ ހުރިހައި ކަމެއް މިހިރީ މާތްﷲއަށް ވަކީލުކޮށްގެންނެވެ. ﷲ އަހަރެންނަށް ދެރަ ގޮތެއް މިންވަރުފުޅެއް ނުކުރައްވަވާނެއެވެ. އޮޕަރޭޝަން ކާމިޔާބުވުމަކީވެސް ނިއުމަތެކެވެ. ކާމިޔާބުނުވެ އަވަހަށް މަރުވުމަކީވެސް ހަމަ އެހައިމެ މަތިވެރި ނިއުމަތެކެވެ. ﷲގެ ޙަޟްރަތުގައި މަންމައާއި ބައްޕަގެ ޤަދަރު ވަރަށް ރަނގަޅަށް ޝިޔާމާއަށް އެނގެއެވެ."\nޝިޔާމާގެ ވާހަކަތައް އަޑުއަހަން އެންމެން ތިބީ ތަލިން ކުޅު ހިކިފައެވެ. ބުނާނެ އެއްޗެއް ނުވިސްނިފައެވެ. އެހައި ހަގު ކުއްޖެއްގެ ހުރި ހިތްވަރެވެ. އީމާންތެރިކަމެވެ. ﷲއަށް ވަކީލުކުރުމުގައި ހުރި ސާބިތުކަމެވެ. އަމިއްލަ ފުރާނައަށްވުރެ ބައްޕަ އާއި މަންމަ އާއި އެއްބަނޑު އެއްބަފާ7ބެއިންދެކެވާ ާލޯބީގެ ބޮޑުކަމެވެ. ޑޮކްޓަރުންގެ މަސައްކަތުން ޝިޔާމާ އާއި ގުޅޭނެ ފުއްޕާމެއެއް ހޯދުނީ މަހެއްހައި ދުވަސްފަހުންނެވެ. އެއިން ކޮންމެ ދުވަހަކު ޝިޔާމާ އާދޭސްކުރަމުން ގެންދިއައީ ފުއްޕާމެއެއް ނުލިބުނު ނަމަވެސް ބައްޕަގެ އޮޕަރޭޝަން އަވަސް ކުރުމަށެވެ. އެދުވަހު ނިޔާވި މީހެއްގެ ފުއްޕާމޭ ޑޮކްޓަރުން ނަގައި ޝިޔާމާއަށް ލެއްވިއެވެ. އަދި ޝިޔާމާގެ ފުއްޕާމޭ ބައްޕައަށް ލެއްވިއެވެ. ދެ އޮޕަރޭޝަން ކުރީވެސް ކުރީވެސް އެކުއެކުގައެވެ. މާތްﷲ ވާގިފުޅާއިއެކު2އޮޕަރޭޝަންވެސް ކާމިޔާބެވެ. ޝިޔާމާއަށް ހަމަހޭވެރިކަން ލިބުމުން ފުރަތަމަވެސް ކުރި ސުވާލަކީ ބައްޕަގެ ހާލާއިމެދު ކުރި ސުވާލެވެ. މަހެއްހައި ދުވަހު އިންޑިއާގައި ތިބުމަށްފަހު މާތްﷲ ވާގިފުޅާއިއެކު އާއިލާ އެކުގައި ރާއްޖެއައީ ވަރަށް އުފަލުންތިބެއެވެ. ޢާއިލާއަށް ކުރިމަތިވި އެ ބޮޑު މައްސަލަ އެހައި ރަނގަޅު ގޮތުގައި ފުރިހަމަވެގެން ދިއުމުން މާތްﷲއަށް ޙަމްދުކުރަމުންނެވެ. މާލެ އައުމަށްފަހު ޝިޔާމާ އަލުން ސްކޫލަށްދާން ފެށިއެވެ. މާލެއިން ބޭރުގައި4މަސް ދުވަސްވަރު ހޭދަކުރަންޖެހުމުން ގެއްލުނު ފިލާވަޅުތައް އަނބުރައި ހޯދުމަށް ޝިޔާމާ ގަދައަޅައި މަސައްކަތް ފެށިއެވެ. އެ އަހަރަކީ އޯލެވެލް އިމްތިހާން ހަދަންޖެހޭ އަހަރުކަމަށްވުމުން ކުރަންޖެހުނު މަސައްކަތްތައް ވަރަށް ގިނައެވެ. މާތްﷲގެ ވާގިފުޅާއިއެކު އޯލެވެލް އިމްތިހާނުންވެސް އަދި އޭލެވެލް އިމްތިހާނުންވެސް ޝިޔާމާ ރަނގަޅު ނަތީޖާއެއް ހޯދިއެވެ. އަދި އެއަށްފަހު ވިޔަފާރިވެރިއެއްގެ ދީލަތި އެހީގައި މަތީ ތައުލިމު ހާޞިލުކުރަން މެލޭސިޔާއަށް ދިއުމުގެ ފުރުޞަތު ލިބުމުން އެ ފުރުޞަތުގެ ބޭނުންވެސް ޝިޔާމާ ވަނީ ވަރަށް ފުރިހަމައަށް ހިފައިފައެވެ. މެލޭސިޔާގައި ހުރެ ޑިގްރީ ހާޞިލުކުރުމަށްފަހު މާސްޓަރސްއަށް ކިޔަވާނެ ފައިސާ ހޯދީ އެހެންކުދިންނަށް ޓިޔުޝަންދީގެންނެވެ. އަދި ހަފްތާ ބަންދުގައި ސްޕަރމާކެޓެއްގައި މަސައްކަތްކޮށްގެންނެވެ. ބައްޕައާއި އޭނާގެ އޮޕަރޭޝަނަށް ބޮޑު ހޭދައެއް ކުރަންޖެހުމުން ޢާއިލާއަށް ކުރިމަތިވެފައިވާ ދަރަނިވެރިކަން އިތުރުކުރުވަން ޝިޔާމާ ބޭނުންނުވާތީއެވެ. މަސްޓަރސްއަށްފަހު މާލެ އައިސް ވަޒީފާއެއް ހޯދިއެވެ. ނަމަވެސް ޝިޔާމާ ވިސްނަމުން ގެންދިއައީ އިތުރު ފައިސާއެއް ހޯދާނެ ގޮތަކަށެވެ. ބޮޑު މުސާރައެއް ލިބޭނެ ގޮތަކަށެވެ. އެހެންކަމުން ބޭރުގެ ނޫސްތައް ބަލައިގެން އަރަބި ޤައުމުތަކުން ވަޒީފާއެއް ލިބޭތޯ ޝިޔާމާ ގެންދިއައީ މެދުނުކެނޑި ސީވީ ފޮނުވަމުންނެވެ. އެކަން ކުރަމުންގެންދާތާ2އަހަރެއްހައި ދުވަސްފަހުން އަރަބި ޤައުމަކުން އޭނާއަށް ވަޒީފާއެއް ލިބުނެވެ. ބިޔަ ކުންފުންޏެއްގެ މާކެޓިންގ މެނޭޖަރުގެ އެހީތެރިކަމެވެ. ވަޒީފާގައި އުޅޭތާ އަހެރެއްހައި ދުވަސްވެފައިވަނިކޮށް އެއްދުވަހަކު ޝިޔާމާއަށް ކުއްލި ސިހުމެއް ލިބުނީ ޗެއަރމަން އާއި ބައްދަލުކުރަން އެންގުމުންނެވެ. ޝިޔާމާއަށް އެހައި ތަނަށް އެނގެނީ ހަމައެކަނި ޗެއަރމަންގެ ނަމެވެ. އަދި އޭނާ އަކީ ޕްރިންސެއް ކަމެވެ. ދުވަހަކުވެސް ބައްދަލުވެފައެއް ނެތެވެ. ޗެއަރމަން ވިދާޅުވީ އަރަބި ބަސް ނުވެސް އެނގޭ އަންހެނަކު ކުރަމުން އަންނަ މަސައްކަތުން ކުންފުންޏަށް ވަރަށް ބޮޑު ކުރިއެރުމެއް ލިބެމުން އަންނަކަމަށެވެ. އެހެން ކަމުން އަރަބި ބަސް ދަސްކޮށްފިނަމަ މަޤާމު މަތިކޮށްދޭނެ ކަމަށެވެ. ޝިޔާމާ ބުނީ މިހާރުވެސް ކޮންމެވެސް ވަރަކަށް އަރަބި ބަސް އެނގޭ ކަމަށާއި ވަޒީފާ ލިބުނީންސުރެ އަރަބި ބަސް ދަސްކުރަމުން ގެންދާ ކަމަށެވެ. އެދުވަހަށްފަހު ޝިޔާމާ އާއި ޗެއަރމަން އާއި ދެމެދުގައި ގާތް ގުޅުމެއް އޮވެއެވެ. ދޭތެރެއަކުން ޗެއަރމަން، ޝިޔާމާ އާއި ބައްދަލުކުރައްވައެވެ. މަޖާ ވާހަކަފުޅުވެސް ދައްކަވައެވެ. އެގޮތުގައި ދުވަސްކޮޅެއްވުމަށްފަހު ޗެއަރމަން ޝިޔާމާ ސިއްސުވައިލެއްވިއެވެ. ޗެއަރމަން ދެއްވީ ރޭގަނޑުގެ ކެއުމަކަށް ދައުވަތެވެ. ދައުވަތުގައި ޗެއަރމަން ދެއްވީ އިތުރު ދައުވަތެކެވެ. އެއީ ޗެއަރމަންގެ4ވަނަ އަންބަކަށްވުމުގެ ދައުވަތެވެ. ޝިޔާމާ ދެންނެވީ ތިފަދަ ކަމަކަށް އާނއެކެވެ ދަންވަން ކެރޭނީ އިސްތިޚާރާ ނަމާދުކުރުމަށްފަހުގައި ކަމަށެވެ. ޝިޔާމާގެ ޖަވާބު ވެގެންދިއައީ ޗެއަރމަނަށް ލިބިވަޑައިގެންނެވި ވަރަށް ބޮޑު ޝޮކަކަށެވެ. އެމަނިކުފާނު ފަދަ ތަނަވަސް ޤަދަރުވެރި ޝާހީ ބޭފުޅަކު ކައިވެންޏަކަށް އެދިވަޑައިގަތުމުން ޝިޔާމާ ދިން ފަދަ ޖަވާބެއް ޝިޔާމާ ފަދަ ނިކަމެތި ކުއްޖަކު ދީފާނެ ކަމަކަށް ދުވަހަކުވެސް ޤަބޫލުފުޅު ކުރެއްވެވިފައިވެސް ނެތުމުންނެވެ. ޗެއަރމަން ވިދާޅުވީ ދެފަހަރަށް ނަމާދުކުރުމަށެވެ. އަދި އެކަމަށް3ރޭ ދެއެވާނެ ކަމަށާއި4ވަނަ ރޭ ބައްދަލުކުރައްވާނެ ކަމަށެވެ. ޗެއަރމަން ވިދާޅުވިފަދައިން4ވަނަ ރޭ ޗެއަރމަން ޝިޔާމާ އާއި ބައްދަލުކުރެއްވެވިއެވެ. އަދި ޖަވާބާއިމެދު ސުވާލު ކުރެއްވެވިއެވެ. ޝިޔާމާ ދެންނެވީ ޗެއަރމަންގެ ހުށަހެޅުއްވުން ޤަބުލުކުރާ ކަމަށެވެ. އަދި ހިތްޕުޅާނުވެގެން ދޫކޮށްލެއްވި ނަމަވެސް ނިކަމެތިކޮށްނުލެއްވުމަށް އެދޭ ކަމަށެވެ. އަދި ދުވަހަކުވެސް ކޯފާވެފައި ހުންނަވާތަން ނުދެއްކެވުމަށެވެ. ހަމައެރޭ އެވަގުތު ޗެއަރމަން، ޕްރިންސްގެ ގަނޑުވަރެއްގައި ކައިވެނިފުޅު ކުރެވުނެވެ. އަދި ހަނީ މޫނަށް ފުރާވަޑަިގެންނެވިއެވެ. މިއީ އެއިގެ5އަހަރު ފަހެވެ. ބައަކަށް މާބޮޑު އިޝްތިހާރުތަކެއް ނުކުރި ނަމަވެސް ކައިވެނީގެ5ވަނަ އަހަރީ ދުވަސް ޝިޔާމާ އާއި ޕްރިންސް، ދެމަފިރިކަނބަލުންގެ2ބޭފުޅުންނާއެކު މިހިނގާ އޮކްޓޯބަރު މަހު ފާހަގަކުރެއްވީ ރާއްޖޭގެ ރިޒޯޓެއްގައެވެ. ރެއަކާއި ދުވާލުގެ އަގަށް 60،000 ޑޮލަރު ދައްކަވަން ޖެހިވަޑައިގަންނަވާ ެ ކަބާނާއެއްގައެވެ. ޝިޔާމާ ބުނީ މިހާރު އޭނާ އަކީ ދެވަނަ އަނބިމީހާ ކަމަށެވެ. އެނާއަށް ޕްރިންސް ހިބައިން ދެއްވާފައިވާ ތަކެތީގެ ތެރޭގައި އެޤައުމުގައި ހުރި އަގުބޮޑު ދެ ހޮޓަލާއި ދެ ގަނޑުވަރު ހިމެނޭ ކަމަށެވެ. އަދި އޭނާ މަސައްކަތްކުރި ކުންފުނީގެ 50 އިންސައްތަ ހިއްޞާ ވެސް ވަނީ ދެއްވާފައި ކަމަށެވެ. އޭނާގެ އާއިލާގެ އެންމެންވެސް އުޅެނީ އެނާ އާއިއެކު އެ ޤައުމުގައި ކަމަށްވެސް ޝިޔާމާ ބުންޏެވެ. (ޝިޔާމާ އަކީ އަޞްލު ނަމެއް ނޫނެވެ. ޝިޔާމާ ހުއްދަ ދިން ދުވަހަކުން މާތްﷲގެ ވާގިފުޅާއިއެކު އަޞްލުނަމުގައި މިއަށްވުރެ ފުރިހަމައަށް "ޝިޔާމާ"ގެ ވާހަކަ ލިޔަން މަސައްކަތްކުރާނަމެވެ.) ކޮމެންޓް ކުރެއްވުމަށް


އެއްވެސް ހަރަދަކާ ނުލާ ދިރާގު ޓީވީ ގުޅާލަން ރަނުގެ ފުރުސަތެއް\n31 މޭ 2021ގެ ކުރިން ދިރާގު ޓީވީއަށް ސަބްސްކްރައިބް ކުރަން ޖެހޭނެ\n23 މާރޗް 2021 | އަންގާރަ 16:30\nރާއްޖޭގެ އެންމެ ފުޅާދާއިރާ އަކަށް ފޯރުކުށްދެމުންދާ ޑިޖިޓަލް ޓީވީ ކަމަށްވާ ދިރާގު ޓީވީއަށް ގުޅާލުމަށް ރަނުގެ ފުރުސަތެއް މިވަނީ ހުޅުވާލާފައެވެ. އެގޮތުން މިހާރު ކުރައަށްދާ ޕޮރޮމޯޝަންގެ ދަށުން ދިރާގު ފިކްސްޑް ބްރޯޑްބޭންޑް ގެންގުޅުއްވާ ކަސްޓަމަރުންނަށް ދިރާގު ޓީވީގެ ޚިދުމަތް މުޅިން ހިލޭ ގުޅައިދިނުމުގެ އިތުރުން ޖޯއިބޮކްސް ވެސް (ޑީކޯޑަރ) މުޅިން ހިލޭ ލިބިގެންދާނެއެވެ.\n31 މޭ 2021ގެ ކުރިން ދިރާގު ޓީވީއަށް ސަބްސްކްރައިބް ކުރައްވާ ހުރިހާ ކަސްޓަމަރުންނަށް ޙާއްސަ ލަކީ ޑްރޯއެއްގައި ބައިވެރިވެވޭނެ ފުރުސަތުވެސްވަނީ ހުޅުވާލާފައެވެ. މި މުއްދަތުގެ ތެރޭގައި ދިރާގު ޓީވީ ކަނެކްޝަންއަކަށް އެޕްލައި ކޮށްގެން ނަސީބުވެރި 20 ކަސްޓަމަރުންނަށް6މަސް ދުވަހަށް ދިރާގު ޓީވީ މުޅިން ހިލޭ ބަލާލެވޭނެ ކަމަށް ދިރާގުން ބުންޏެވެ.\n100 އަށް ވުރެ ގިނަ ޗެނަލް ހިމެނޭ ދިރާގު ޓީވީއަކީ ރާއްޖޭގައި އެންމެ ފުރަތަމަ އެޗްޑީ ކޮލިޓީގައި ޓީވީ ޗެނަލްތަކާއި މުނިފޫހިފިލުވުމުގެ ކޮންޓެންޓް ފޯރުކޮށްދޭ ޑިޖިޓަލް ޓީވީގެ ޚިދުމަތެވެ. ދިރާގުން ވަނީ ރާއްޖޭގެ %77 ގޭބިސީއަށް މިހާރު ދިރާގު ޓީވީގެ ޚިދުމަތް ފޯރުކޮށްދީފައެވެ. އޭގެ ތެރޭގައި 54 ރަށް ހިމެނޭއިރު، ފިކްސްޑް ބްރޯޑްބޭންޑް ޚިދުމަތް ނެތް ރަށްތަކަށްވެސް ޕްރައިވެޓް ނެޓްވޯކްތަކާ ގުޅިގެން ވަނީ ދިރާގު ޓީވީ ފޯރުކޮށްދީފައެވެ.\nދިރާގުން މަސައްކަތް ކުރަމުން ދަނީ ދިރާގު ޓީވީން ޚަބަރާއި މުނިފޫހިފިލުވުމުގެ ޕްރޮގްރާމުތައް އެންމެ ޒަމާނީ ޓެކްނޮލޮޖީ މެދުވެރިކޮށް ކަސްޓަމަރުންނާ ހަމަޔަށް ފަސޭހަކަމާއި އަދި އެންމެ ހެޔޮ އަގުގައި ފޯރުކޮށްދިނުމަށް ކަމަށް އެ ކުންފުނިން ބުނެއެވެ.


UV ge vaguthee coach akah Saanthee\nސާންތީ، ޔޫވީގެ ޓްރޭނިންގައި\nޔުނައިޓެޑް ވިކްޓަރީގެ ވަގުތީ ކޯޗަކަށް، އެ ޓީމުގެ އެސިސްޓެންޓް ކޯޗެއްގެ މަގާމުގައި ހުރި އިހްސާން އަބްދުލް ގަނީ (ސާންތީ) ހަމަޖައްސައިފި އެވެ.\nމި ސީޒަނަށް ތައްޔާރުވާން ޔޫވީން ފެށި ޕްރީ ސީޒަން ޓްރޭނިންގައި ކުރީގެ ކޯޗް މުހައްމަދު އާދަމްއަށް އެހީތެރިވުމުގެ ގޮތުން ސާންތީ ބައިވެރި ވި އެވެ. ރޭ ސުޕަ ޔުނައިޓެޑް ސްޕޯޓްސް އާ ދެކޮޅަށް ކުޅުނު މެޗަށް ފަހު މުހައްމަދު ވަނީ އިސްތިއުފާ ދީފަ އެވެ. ޕްރީ ސީޒަންގައި ހިލޭ ސާބަހަށް ނުކުތް އަނެއް ކޯޗަކީ ކުރީގެ ގޯލްކީޕަރު އިސްމާއީލް ޒަރިއަންދެވެ. ގޯލްކީޕަރު ކޯޗެއްގެ ގޮތުގައި ނުކުތް ޒަރިއަންދާއި ޔޫވީގެ ޓީމަށް އެހީތެރި ވުމުގެ ގޮތުން ނުކުތް ސާންތީ ޓީމުގެ ރަސްމީ ކޯޗިން ސްޓާފުންގެ ގޮތުގައި ޖެހުމަށް ޔުވީން ނިންމީ ކޯޗިން ޓީމުގެ އޮފިޝަލުން ކުލަބުގައި މަދުވުމުންނެވެ.\nޔުވީއަށް ކުރިން ކުޅެ، މިދިޔަ ސީޒަންގައި ކުޅުން ހުއްޓާލި އެ ކުލަބުގެ މިހާރުގެ ރައީސް އިސްމާއީލް ޝާފީއު ވިދާޅުވީ ސާންތީ ޔޫވީއަށް ގެނައުމަށް މިދިޔަ ތިން ސީޒަންގައިވެސް މަސައްކަތް ކުރި ކަމަށެވެ.\n"އަންޑަ 19 ގައުމީ ޓީމުގައި ސަންތީ ހުރި އިރުވެސް އަޅުގަނޑުމެން ސާންތީއަށް އޮފާ ކުރިން، އޭގެ ފަހުން އިތުރު ދެ ފަހަރުވެސް އަޅުގަނޑުމެން ހުށަހެޅިން ސާންތީއަށް ޔުވީ އާ ހަވާލުވާން." އޭރު ކުލަބުގެ ޖެނަރަލް ސެކެޓްރީކަން ކުރި އިސްމާއީލް ވިދާޅުވި އެވެ.\nއޭނާ ވިދާޅުވީ ވަގުތީ ކޯޗެއްގެ ގޮތުގައި ހަމަޖެއްސި ނަމަވެސް އެ ކޮންޓްރެކްޓް ދާއީމީ ކުރެވޭތޯ ވާހަކަ ދައްކާނެ ކަމަށެވެ.\n"މިހާރު ވަގުތީ ގޮތުން ކޯޗް [ސާންތީ] ހަމަޖެއްސާފައި އެއިނީ. މިވަގުތަށް ކޯޗާއެކު އެއްބަސް ވެވުނީ ވަގުތީ ކޯޗެއްގެ ގޮތުގައި ހުންނަން،" އިއްސޭ ބުންޏެވެ. "ރަސްމީކޮށް ކޮންޓްރެކްޓެއްގެ ދަށުން ޕާމެނެންޓް ކުރުމަށް އަޅުގަނޑުމެން ވާހަކަ ދައްކާނަން. ސާންތީ މި ޓީމުގައި މަޑު ކުރުވުމަކީ އަޅުގަނޑު އަމިއްލަ ހައިސިއްޔަތުންވެސް ބޭނުންވާ ކަމެއް."\nކުރީގެ ކޯޗް މުހައްމަދު ޔޫވީގެ ޓީމުގައި ކުރި މަސައްކަތް އިއްސޭ ވަނީ ފާހަގަ ކޮށްފަ އެވެ. އޭނާ ބުނީ ޕްރީ ސީޒަނަށް ލިބުނު ކުރު މުއްދަތުގައިވެސް މުހައްމަދުގެ ހެޑް ކޯޗު ކަމުގެ ދަށުން ރަނގަޅު ޓްރޭނިންތަކެއް ކުރިއަށް ގެންގޮސް ޓީމު އެކުލަވާލުމަށް ރަނގަޅު މަސައްކަތްތަކެއް ކޮށްފައިވާ ކަމަށެވެ.\n"އަޅުގަނޑަށް ފާހަގަ ކުރެވުނު ޕްރީ ސީޒަން ޓްރޭނިންއިން ފެށިގެން ކޮށްފއި ހުރި މަސައްކަތްތައް. ލީގްގެ މެޗުތަކުގައި ބޭނުންވާ ގޮތަށް ނަތީޖާ ނުނެރެވުނީ ކޯޗްގެ ނަސީބު ދެރަވުމުން ކަމަށް އަޅުގަނޑު ގަބޫލު ކުރަނީ. ޓީމު ގޭމްވެސް ރަނގަޅު. ގިނަ މެޗުތަކުގައި ރަނގަޅަށް ކުޅޭތަންވެސް ފެނުނު. ޔުވީ އަށް ކޮށްދިން މަސައްކަތަށް އަޅުގަނޑުމެން ކޯޗަށް [މުހައްމަދު އާދަމް އަށް] ޝުކުރު އަދާ ކުރަން."\nލީގްގެ ފުރަތަމަ ބުރުގެ އެންމެ ފަހު މެޗުގައި ބުރާސްފަތި ދުވަހު ޔޫވީ ނުކުންނާނީ ދަ ގުރާންޑޭ އާ ދެކޮޅަށެވެ. ފުރަތަމަ ބުރުގައި މިހަތަނަށް ކުޅުނު ހަ މެޗުން އެއްވެސް މެޗަކުން މޮޅެއް ނުވެވުނެވެ. ހަ މެޗުން ލިބުނީ ތިން ޕޮއިންޓެވެ.


Raajje Ah Godi Nulibeykan Kashavaru Kuran India In Massakai Kuri - Vaguthu\nރާއްޖެ އަށް ގޮނޑި ނުލިބޭކަން ކަށަވަރު ކުރަން އިންޑިއާއިން މަސައްކަތް ކުރި\nއދގެ ސަލާމަތާ ބެހޭ ކައުންސިލަށް މެންބަރުން ހޮވަން ނެގި ވޯޓުގައި ރާއްޖެއަށް ވޯޓު ނުދިނުމުގެ އިތުރުން ގޮނޑި ރާއްޖެއަށް ކާމިޔާބުވިޔަ ނުދިނުމަށާއި އިންޑޮނޭޝިޔާ އަށް އެ ގޮނޑި ކާމިޔާބު ކޮށްދޭން އިންޑިއާއިން މަސައްކަތް ކުރި ކަމަށް އެ ގައުމުގެ ނޫހެއް ކަމަށްވާ ޓައިމްސް އޮފް އިންޑިއާއިން ބުނެފިއެވެ.\nޓައިމްސް އޮފް އިންޑިއާއިން ބުނެފައިވާ ގޮތުގައި ބައެއް ގައުމުތަކުން އިންޑޮނޭޝިޔާއަށް ވޯޓު ދޭން އިންޑިއާއިން ބާރު އެޅި ކަމަށް އެނޫހަށް ކަށަވަރުވެފައިވާ ކަމަށެވެ.\nރާއްޖެއަށް ވޯޓު ދޭނެކަން 60 ގައުމަކުން ލިއުމުން އަންގާފައިވާ ކަމަށާއި އަދި 30 ގައުމަކުން އަނގަ ބަހުން ޔަގީންކަން ދިން ކަމަށް ނޫހުގައި ބުނެފައި ވެއެވެ.\nއެ ނޫހުން ބުނާގޮތުގައި ރާއްޖެ އޮތީ އެ ވޯޓުތައް ލިބޭނެ ކަމުގެ އުންމީދުގައި ކަމަށާއި ނަމަވެސް އޭގެތެރެއިން ގިނަ ގައުމުތަކުން ގޮތް ނިންމުމުގައި ބަލަނީ އިންޑިއާއަށް ކަމަށެވެ.\nމި މަހުގެ އަށް ވަނަ ދުވަހު އދގެ އާއްމު މަޖިލީހުގައި ނެގި ވޯޓުގައި ރާއްޖެ ބަލިވެފައިވަނީ ބޮޑު ތަފާތަކުންނެވެ. ރާއްޖެއަށް 46 ވޯޓު ލިބުނު އިރު އިންޑޮނޭޝިޔާއަށް 144 ވޯޓު ލިބިފައިވެއެވެ.\nރާއްޖެއިން ވަނީ އިންޑިއާއިން ރާއްޖެއަށް ވޯޓު ދިން ކަމަށް ބުނެ ފަހުން ޝުކުރު ވެސް އަދާ ކޮށްފައެވެ. ނަމަވެސް އިންޑިއާ ސަރުކާރުގެ އިސް އޮފިޝަލަކާއި ޙަވާލާދީ އިންޑިއާގެ މީޑިއާތަކުން ބުނީ، މިމަހުގެ ނުވަ ވަނަ ދުވަހު، އދ. ގެ ސަލާމަތީ މަޖިލީހުގެ ވަގުތީ މެމްބަރަކަށް ވުމަށް އިންޑޮނޭޝިއާ އާއި ރާއްޖެ ވާދަކޮށް ބޭއްވި އެ އިންތިޚާބުގައި އިންޑިއާއިން ވޯޓު ދިނީ ރާއްޖެއާއި ދެކޮޅަށް ކަމަށެވެ.\nއިންޑިއާއިން ރާއްޖެއާއި ދެކޮޅަށް މި އިންތިޚާބުގައި ވޯޓު ދީފައިމިވަނީ، ރާއްޖޭގެ ސިޔާސީ ކަންކަމުގެތެރެއަށް އެޤައުމުން ވަދެ، ސަރުކާރަށް ފާޅުގައި ފާޑުކިއުން އަމާޒުކުރަމުންދާ ދަނޑިވަޅެއްގައެވެ.\nގޮނޑި ކާމިޔާބުކުރަން ހޯދަން ޖެހެނީ 127 ޤައުމެއްގެ ވޯޓެވެ. މި ވޯޓުގައި ބައިވެރިވެފައި ވަނީ ޖުމްލަ 190 ޤައުމެވެ. އދ. ގެ މެމްބަރަކަށް ރާއްޖެ ވިތާ 50 އަހަރުގެ ތެރޭގައި، މިއީ ސަލާމަތީ މަޖިލީހުގެ ގޮނޑިއަކަށް ރާއްޖެއިން ކުރިމަތިލި ފުރަތަމަ ފަހަރެވެ. މި ގޮނޑިއަށް އިންޑިއާއިންވެސް އެންމެ ފުރަތަމަ ވާދަކުރި ފަހަރު ވަނީ ބޮޑު ނާކާމިޔާބީ އަކާއި ކުރިމަތިވެފައިކަން ފާހަގަކޮށްލެވެއެވެ.\nޖޫން 19, 2018 12:39\nކުރާނެ...އަދިވެސް ކުރާނެ! ސިންގަޕޫރުގެ މަށްޗަށް އަތްގަދަކޮށް ކުރިމަގަށް ހުރަސްއަޅާ ހަދާތަ މެލޭ މީހުން..؟ ހޮންކޮންގ އަށް ދުއްޕާންކޮށް ހަދާތަ ޗައިނާ މީހުން..؟ އިންޑިޔާ އަކީ ބޯނުބައި ނާތަހްޒީބު ބައެއް...ތި މީހުންނާ ޑީލްކުރަންޖެހޭނީ އެކަން ދަނެގެން..އެމީހުންނަށްވެސް އެނގެންޖެހޭނެ ތިމަންނާމެންނާމެނާމެދު ރާއްޖޭން ދެކޭނީ ޝައްކުގެ ނަޒަރުންކަން...އޭރުން ކަންކަން ރަނގަޅުވާނެ އިން ޓައިމް..!\nޖޫން 19, 2018 15:10\nސަތޭކައިގެ ވާހަކައެއްތީ. އަކިލޭސް ގޯހޯމް\nތިގޮނޑި ލިބުނަސް ނުލިބުނަސް މިގައުމުން، ފަލަސްތީނާ އެއްކޮޅުގަ އަބަދުވެސް ތިބޭނީ. ނަތޭއާ، މޯޑޭއާ އެކީ ހެދި އެއްބަސްވުމުން މުސްލިމުން ނައްތާލާ ނިކަމެތި ކޮށްލަން މަސައްކަތްކުރާކަން އަހަރެމެން ދެނެތިބީން.\nޖޫން 19, 2018 12:46\nހަމަ އެއްގޮތަކަށްވެސް ވިސާ ދޭނެކަމެއްނެތް.\nމިވަރުގެ ބަޔަކަށް ވިސާ ނުދޭތީވެސް ދިވެހިންގެ ބަޔަކު އެބަ ތަރަތަރަ ޖައްސާވިއްޔަ.\nޖޫން 19, 2018 13:17\nގައުމެއް ނިކަމެތިވެ ބައިބައިވެ އިންސާނީ މުސީބާތެއް އެތަނެއްގައި އުފެދެން މެދުވެރިވާ މައިގަނޑު ސަބަބަކީ ފަގީރުކަމެވެ. މިރާއްޖޭގެ އިގްތިސާދު ފުނޑާލާ ބަލިކަށި ކޮށްލަން ކެނެރީގޭ ބަދުނަޝީދަށް ކުރެވެން އޮތް ހުރިހާކަމެއް ކުރަމުންދާކަން ނޭނގޭމީހަކު ނެތެވެ. ޢެގޮތުން ޓޫރިޒަމް ބޮއިކޮޓް ކުރުމަށް އެތަށްފަހަރަކު މަސައްކަތްކުރި. އޭގެ ތެރެއިން މިތާ ނިރުބަވެރިން ތިބިކަމާއި، ދިވެހި ސިފައިންގެ މަރުކަޒަކީ އެފަދަ މީހުން އުފައްދާތަނެއްކަމަށްބުނި. މަގުމަތި ހަލަބޮލިކޮށް ފަތުރުވެރިން ނާންނަންގޮވި. މިހާރުވެސް ކުރަމުންދަނީ އެމަސައްކަތެވެ. އެކަން އެގޮތަށް ވިނަމަ. ގައުމު ބަލިކަށިވެ. ރަށްޔިތުންނަށް ދަތިވާނެއެވެ. ނަތީޖާއަކީ ރަށަޔިތުން ރުޅިގަދަވެ ވެރިމީހާ ވެރިކަމުން ބާލާނެއެވެ. ޕޮއިންޓަކީ މިއެވެ. ވެރިކަމާހެދި ސީދާގޮތުންނާއި ނުސީދާގޮތުން ބަދުނަޝީދު ދަނީ ގައުމަށާޢި ރައްޔިތުންނަށް އަނިޔާދެމުންނެވެ.\nގެރި އިންޑީޔާ، ރޭޕިސްތާނު\nޖޫން 19, 2018 13:34\nމިއީ ދިވެހީން ވިސްނާނެކަމެއް. އިންޑިއާއަކީ ދިވެހިންނަށް ވަބާޔަކަށްވެއްޖެ. މި މުސީބާތުން މިގައުމު ސަލާމަތަކޮށް ދެއްވާފާނދޭވެ! ހަމަގައިމުވެސް މަ ވޯޓުދޭނީ މި އިންޑިއާގެ ނުފޫޒުން މިގައުމު ސަލާމަތްކޮށްދޭ ވެރިއަކަށް ! އެހެޔޮ ގެރިއަކަސް.\nޖޫން 19, 2018 13:38\nޖޫން 19, 2018 13:53\nއެހެން ވީމާއި އިންޑިއައުން ކުރިމަތިލަހަ އޮތެ ދާއިމީ މެމްބަރުންގެ ގޮންޑޭ ވޯޓާ ފައުޅުގައި އިންޑިއާއި ދެކޮޑަށް ދިނެމާއި ނިމުންނޫކުން.\nޖޫން 19, 2018 14:06\nގެރިމުދީ ހެވެންނޭދޭނެކަން އެންމެނަށްވެސް އެގޭނެ\nޖޫން 19, 2018 14:08\nތިމީހުންނަށް ދުވަހަކުވެސް އިތުބާރުކުރާކަށް ނުވާނެ. ތީ ހަތުރުވެރި ގެއްލުން ބޮޑު\nޖޫން 19, 2018 14:15\nއިންޑިޔާއަކީ މިރާއްޖޭގެ ދުޝްމަނެއް! މިކަން ދިވެހިންދަނަންޖެހޭނެ!\nޖޫން 19, 2018 14:40\nއިންޑިޔާ ސިފަކުރެވެނީ ވަގު ހިޔަޅެއްގެ ގޮތުގައި\nއަނހާ މަސައްކަތް ކުރާނެ ނޫންހޭ ބަލަގަ އެވެރިންވެސް ބޭނުމެއް ނުވާނެ ދޯ ޗައިނާ އަށް ސެކިޔުރިޓީ ކައުންސިލުން އިތުރު ގޮނޑިއެއް ދޭކަށް!\nޖޫން 19, 2018 14:53\nއަހަރެންމީ އިންޑިޔާޔާ ވަރަށް ގާތްކޮށް އުޅުނު، އިންޑިޔާގެ ކަންކަން ރާއްޖޭގައި ކުރިއަރުވައި، އިންޑިޔާގައި ފަންކްޝަންތަކަށް ގޮސް، މަހާސިންތާތަކުގައި ބައިވެރިވެ، މިހެން އުޅުނު މީހެކެވެ. ނަމަވެސް ކަލްޗަރަލް ސެންޓަރުގައި ހިނގިކަންތައްތަކެއް ސިއްރުކޮށްދޭން ބުނީމާ އެކަންނުވާނެޔޭ ބުނެގެން ހަމަކުއްލިޔަކަށް "ނުބައި" ވި މީހެކެވެ. މިއަދު އެމްބަސީއިންވެސް މަށާދޭތެރޭ ކަންކުރަނީ ވަރަށް ކުޑައިމީސްކޮށެވެ. އިންޑިޔާއަކީ އެކަހަލަ ތަނެކެވެ. އެކަހަލަ ބަޔަކު އުޅޭ، ވަރަށް ދެރަވަރުގެ ތަހުޒީބެއް އޮންނަ ތަނެކެވެ. ދިވެހިރާއްޖެޔާ ބޭނުންހާގޮތަކަށް ނުކުޅެވުނީމާ ދިވެހިރާއްޖެޔަށް ދެރަވާ ކޮންމެފަދަކަމެއްވެސް ކޮށްފާނެއެވެ. އެހެންވީމާ ދިވެހީން މިއަދު ޖެހޭނީ އެހެން ނުހެދޭނެ ހުރިހާ ގޮތެއް ހޯދާށެވެ. މީ ވަރަށް އިޚުލާސްތެރި ކޮމެންޓެކެވެ.\nޖޫން 19, 2018 15:41\nސަލާމަތީ މަޖިލީހުގެ ދާއިމީ މެންބަރުކަން ލިބިފައެ ތިޔަ ތިބީ..ދަގަ މަހަށް


SunOnline: Goanaa ge vaahaka thah muvahzafun ge dhulun, Raees ah keerethi kurehvevunu!\nގޯނާގެ ވާހަކަތައް މުވައްޒަފުންގެ ދުލުން، ރައީސްްއަށް ކީރިތި ކުރެއްވެވުނު!\nމުހައްމަދު މުޒައްޔިން ނާޒިމް 08 Jul 2020, 23:15\nރައީސް ސޯލިހާއި ޓޫރިޒަމް މިނިސްޓަރު އަލީ ވަހީދު: އަލީ ވަހީދަށް ކުރަނީ ސީރިއަސް ތުހުމަތުތަކެއް --- ފޮޓޯ/ ރައީސް އޮފީސް\nޓުއަރިޒަމް މިނިސްޓަރު އަލީ ވަހީދު އިސްތިއުފާ ދެއްވަން ރައީސް ސޯލިހު އެންގެވިކަން އެމަނިކުފާނުގެ ތަރުޖަމާން މިރޭ ހާމަކުރެއްވުމުން އެތައް ބަޔަކަށް ސިހުން ލިބުނެވެ. މާބޮޑު ތަފްސީލެއް ނުދެއްވާ ތަރުޖަމާން، ހަމަ އެކަނި ވިދާޅުވީ މިނިސްޓަރު އަލީ އިސްތިއުފާ ދޭން އެންގެވީ އަހުލާގީ މައްސަލަތަކަކާ ހުރެ ކަމަށެވެ.\n"ސަން"އަށް އެނގިފައިވާ ގޮތުގައި ރައީސް ސޯލިހު އެ ކުއްލި ނިންމެވުން ނިންމެވީ، ޓުއަރިޒަމް މިނިސްޓްރީގެ މުވައްޒަފުންތަކެއް އަލީ ވަހީދުގެ މައްޗަށް ކުރި ސީރިއަސް ތުހުމަތުތަކެއްގެ އަޑު ހުދު ރައީސް އެ މުވައްޒަފުންގެ ފަރާތުން އެއްސެވުމަށް ފަހު އެވެ.\nއަލީ ވަހީދުގެ ޖިންސީ ފުރައްސާރައިގެ ޝިކާރާއަކަށްވީ ކަމަށް ބުނާ މުވައްޒަފުން އެ ވާހަކަ ތަފްސީލްކޮށް މިއަދު ރައީސް ސޯލިހުގެ އަރިހުގައި ވިދާޅުވެ ދެއްވި އެވެ. އެ މުވައްޒަފުންގެ ޝަކުވާތަކަކީ އާދައިގެ ވާހަކަތަކެއް ނޫނެވެ. އެއަށް ވުރެ އެ ތުހުމަތުތައް ސީރިއަސް އެވެ.\nއަލީ ވަހީދު މިރޭ ކުރެއްވި ޓްވީޓެއްގައި ވިދާޅުވީ، ތެދުވެރިކަމާއެކު ގައުމަށް ހިދުމަތް ކުރުމަށް ފުރުސަތު ލިބުނީތ ފަހުރުވެރިވާ ކަމަށެވެ. އަދި ވަގުތު ޖެހުމުން ހަގީގަތް ހާމަ ވާނެ ކަމަށް ޓްވީޓްގައި ވިދާޅުވެފައިވެ އެވެ.\nއަލީ ވަހީދު އިސްތިއުފާ ދެއްވުމަށް ރައީސް އެންގެވި އިރު، މިއަހަރު ކުރީކޮޅު އަލީ ވަހީދު ކަމަށް ބެލެވޭ މީހެއްގެ ފޯނުކޯލް ރިކޯޑިން އެއް ވަނީ ލީކްވެފަ އެވެ. އެ އޯޑިއޯގައި އަލީ ވަހީދު ކަމަށް ބެލެވޭ މީހަކު ޓްރާންސްޕޯޓް މިނިސްޓަރު އައިޝަތު ނަހުލާާއާ ވާހަކަ ދައްކާ އަޑު އިވެ އެވެ.\nއެނގިފައިވާ ގޮތުގައި އެ މައްސަލައިގައި މިނިސްޓަރު ރައީސް އޮފީހަށް ހާޒިރުކޮށް ވަނީ ނަސޭހަތް ދީފަ އެވެ. އަދި އެފަދަ ކަމެއް ތަކުރާރު ވެއްޖެ ނަމަ، ހަރުކަށި ފިޔަވަޅު އަޅާނެ ކަމުގެ އިންޒާރު ވަނީ ދީފައިކަން އެނގިފައިވެ އެވެ.\nއަލީ ވަހީދު އިސްތިއުފާ ދިނުމަށް ރައީސް އެންގެވުމުން ސޯޝަލް މީޑިއާގައި ރައިސްގެ އެ ފިޔަވަޅާ ގުޅިގެން މީހުން އަންނަނީ ތައުރީފު ކުރަމުންނެވެ. މިނިސްޓްރީގެ މުވައްޒަފުން ވެސް އޭގެ ތެރޭގައި ހިމެނެ އެވެ.\nއެ މުވައްޒަފުން ބުނީ ރައީސް މުވައްޒަފުންގެ އަޑު އައްސަވައި އަވަސް ފިޔަވަޅު އެޅުއްވީތީ ޝުކުރު ދަންނަވާ ކަމަށެވެ. އަދި ރައީސް ސޯލިހު ގިނަ ވަގުތު އެ މުވައްޒަފުންގެ ވާހަކަތައް އަޑުއައްސަވަން ހޭދަކުރެއްވި ކަމަށް ބުނެ ވެސް މުވައްޒަފުން ވަނީ ރައީސްއަށް ޝުކުރު އަދާކޮށްފަ އެވެ.\nއުމުރުން 33 އަހަރުގައި ވަޒީރަކަށް އަލީ ވަހީދު އައްޔަންކުރީ، މި ކެބިނެޓްގެ އެންމެ ހަގު މިނިސްޓަރުގެ ގޮތުގަ އެވެ. އޭނާ މަޖިލީހަށް ހޮވުނީ، އުމުރުން 24 އަހަރުގަ އެވެ.


ރައީސުލްޖުމްހޫރިއްޔާ، ޅ. ފެލިވަރަށް ޒިޔާރަތްކުރައްވައިފި - The President's Office\n26 ނޮވެންބަރު 2020، ރިފަރެންސް: 2020-416\nރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙް މިއަދު މެންދުރުފަހު ޅ. ފެލިވަރަށް ޒިޔާރަތްކުރައްވައި ފެލިވަރު ފިޝަރީޒް ކޮމްޕްލެކްސްގެ އެކި ސަރަޙައްދުތައް ބައްލަވާލައްވައިފިއެވެ. އެ މަނިފާނު ފެލިވަރަށް ވަޑައިގެންނެވީ، ފާދިއްޕޮޅަށް މިއަދު ކުރައްވަމުން ގެންދަވާ ރަސްމީ ދަތުރުފުޅުގެ ތެރެއިންނެވެ.\nފެލިވަރަށް ކުރެއްވި މި ޒިޔާރަތުގައި އެ މަނިކުފާނު ވަނީ އެ ވަގުތު ފެލިވަރު ފަޅުގައި އޮތް މަސްދޯންޏަކަށް އަރާވަޑައިގެން ދޯނީގައި ތިބި މަސްވެރިންނާ ބައްދަލުކުރައްވައި މަސްވެރިނަށް ދިމާވާ ދަތިތަކާއި ގޮންޖެހުންތަށް އޮޅުން ފިލުއްވާފައެވެ. މި ގޮތުން، މަސްވެރިން ވަނީ އައިސް ލިބުމުގައި ހުރި ދަތިތަކާއި މަސްކިރުމުގައި ދިމާވާ ދަތިތަކުގެ މަޢުލޫމާތު ރައީސުލްޖުމްހޫރިއްޔާއާ ޙިއްޞާކުރައްވާފައެވެ. އަދި އެ މަނިކުފާނު ވަނީ މަސްވެރިންނަށް ދިމާވާ މައްސަލަތައް ޙައްލުކުރުމަށް ސަރުކާރުން މަސައްކަތްކުރައްވަމުން ދާކަން ހާމަކުރައްވައި އެ މައްސަލަތައް ހައްލުކުރައްވާނެކަމުގައި ވިދާޅުވެފައެވެ.


Agu Heyo Ticket Nulibenee Dhuraalaa Ticket Nagan Noolheythee - Maldivian - Vaguthu\nއަގުހެޔޮ ޓިކެޓް ނުލިބެނީ ދުރާލާ ޓިކެޓް ނަގަން ނޫޅޭތީ - މޯލްޑިވިއަން\nއަގުހެޔޮ ޓިކެޓް ނުލިބި ގިނަ ބަޔަކު އެކަމާއި ޝަކުވާ ކުރަމުން ދަނީ ދުރާލާ ޓިކެޓް ނަގަން ނޫޅޭތީކަމަށް ގައުމީ އެއާލައިން ހިންގަމުން އަންނަ އައިލޭންޑް އޭވިއޭޝަން އިން ބުނެފިއެވެ.\nއައިލެންޑް އޭވިއޭޝަންގެ ހެޑް އޮފް އެޑްމިނިސްޓްރޭޝަން ނަޝާތް ހަމީދު ވިދާޅުވީ، ޗުއްޓީއަކަށް ހާއްސަ ކުރުމުގެ ބަދަލުގައި މުޅި އަހަރު ތެރޭގައިވެސް މޯލްޑިވިއަން ފްލައިޓްތަކުން ހާއްސަ ފެއާއެއްގެ ދަށުން އަގުހެޔޮކޮށް ޓިކެޓް ލިބޭނެ ކަމަށެެވެ.\n"އަޅުގަނޑުމެންނާއި ވަރަށް ގިނައިން ޖައްސާ މައްސަލައެއް އަގުހެޔޮކޮށް ސީޓެއް ނުލިބޭކަމަށް. އެ ވާނެ ގޮތަކީ ކޮންމެ ފްލައިޓެއްގައިވެސް އުޅޭނެ ހަމަ ރަނގަޅު އަދަދަކަށް އަގުހެޔޮ ސީޓު. އޭގެ ރަނގަޅު ގޮތަކީ ދުރާލާ ވިސްނައިގެން ޓިކެޓް ބައްލަވައިގަތުން". ނަޝާތް ވިދާޅުވިއެވެ.\nނަޝާތް ވިދާޅުވީ، އާއްމުކޮށް އަގުބޮޑު ފެއާތައް މި ލިބެނީ ފުރަން ބޭނުންވާ ދުވަސް ކައިރިވެ އެންމެ ފަހު ވަގުތު ޓިކެޓް ނަގަން އުޅޭ ފަރާތްތަކަށް ކަމަށެވެ.\n"އައްޑު އަތޮޅަށް ދުވާލަކު ހަ ފްލައިޓް އަޅާއިރު، މަދުވެގެން އުޅޭނެ 60 ސީޓު އެންމެ ލޯ ފެއާގައި. ކުރިން ބައްލަވާގަތީމާ އެ ފެއާ އަޅައިގަންނާނެ". ނަޝާތް ވިދާޅުވިއެވެ.\nމާޗް 13, 2018 - 15:45\nދުރާލާ ގުޅާއިރަށް ބުނަނީ "ނޮޓް އެވޭލަބަލް" އެކަމަކު އެހެންފެއާއަކުން ލިބިދާނެޔޯ. އެއީ އެއްކަލަ އަގްބޮޑް ފެއާ.\nވަރަށް ސަޅިއެއްނުން. މިހާރު ގޯސްވީ އަހަރުމެން. އަހަރެން ބުނާނީ ކަނޑުމަގުން ދަތުރު ކުރާށޭ!\nމާޗް 13, 2018 - 19:45\nތިވަރުގެ ތެދެއްމީހަކަށް ނެހެދޭނެ!\nމާޗް 13, 2018 - 15:51\nތާރީހެއްބުނާއިރަށް ބުނާނެ ތިތާރީހުގަ ފްލައިޓް ހަމަ ޖެހިފައެއް ނެތޭ، ދެން ކިހިނެއް ދުރާލާ ނަގަނީ\nމާޗް 13, 2018 - 16:03\nޢަޅުގަނޑަކީ ފުރުމުގެ 10 ދުވަސް ކުރިން ޓިކެޓް ނަގަން ދިޔަ މީހެއް ޓިކެޓް ލިބުނީ 1534 ރުފިޔާ އަށް އެއްކޮޅު އިށީންނަން ޖެހުނީ ފުލައިޓުގެ އެންމެންގެ ކުރިމަތީގައި ހުންނ ބާކީ ގޮޑީގައި.. ކިހާ އަވަހަކަށް ނެގީމަތޯ އަގުހެޔިވަީ\nމާޗް 14, 2018 - 23:43\nބާކީ ގޮޑި އަކީ ވަކި ފެއަރ އަކަށް ވިއްކާ ގޮޑިއެއް ނޫން.\nޗެކިން އަށް ބޭފުޅާ ދުރުވީ ކިހާ އިރަކު ތޯ؟\nމާޗް 20, 2018 - 08:59\nޗެކިން އަށް ކޮންމެ ގަޑިޔަކު ދިޔަޔަސް ދިހަދުވަސްކުރިން ޓިކެޓް ނަގާ ރިޒާވްކުރި ސީޓް ހުސްކޮށް ހުންނަންވާނެ ދޯ!\nމާޗް 13, 2018 - 16:07\nނަޝާތު ބުންޏަސް ތީ ހަމަ ކަނޑައެޅިގެން ދޮގެއް!! ކިތައްމެ ދުރާލާ އޫޅުނަކަސް ތިއެއް ނުލުިބޭ ނުވިތާކށް ތިބުނާ ސްޕެޝަލް ފެއަރގަ ފްލައެިޓެއްގަ ދެވެން އިންނަނީ ކިތައް ސީޓް ކަމެއްވެސް އިނގޭ މީހަކު ނޫޅޭ. އެކަމަކު ސަރުކާރުގެ މަތީ ފަންތީގެ މީހަކަު ގުޅާލާއިރަށް ބޭނުން ވަރަކަށް ލިބޭ..\nވީމާ މާމޮޅުވާހަކަ ދައްކާނެ ކަމެއް ނެތް.\nމާޗް 13, 2018 - 18:08\nމަ ހުވައި ބިއްލާހި\nމާޗް 13, 2018 - 16:21\n1 މަސް ކުރިން ޓިކެޓް ނަގަން ދިޔައިމަ ވެސް ތިބުނާ އަގު ހެޔޮ ޓިކެޓެއް ނުލިބުން. މިއަށްވުރެން ކުރިން ދަތުރު ރާވާކަށް ނޭގޭނެ ކަންނޭގެ މީހަކަށް\nމާޗް 13, 2018 - 17:14\nއަހަރެން މިއަދު މިނެގީ މިމަހު 17 ގަ ފުރަނ ފުވައްމުލަކް އަށް...ލިބުނޠ 3162ރ އަށް ދެކޮޅު...! ކަޑަ؟؟؟؟\nމާޗް 13, 2018 - 17:27\nފެއަރ ޓިކެޓް ހުންނައިރުވެސް އެބަދޭ ނުލިބިޭ ..... ރައްޓެހިންނާއި ތިމާގެ މީސްމީހުންނަށް ކޮންމެއިރަކު ޓިކެޓް ނެގިޔަސް ފެއަރ ޓިކެޓް ލިބޭ...\nމާޗް 13, 2018 - 18:06\nޢަހަރެމެން ވަޒީފާ ތަކުގަ އުޅޭމީހުންނަށް ހިތައްއަރާހާ ފަސޭހައިން ޗުއްޓީ ޔަގީންވާނަމަ ދުރާލާ ޓިކެޓް ނަގާނަން. ޗުއްޓީއަށް އެއްއަހަރު ކުރިން ފޯމްލީމަވެސް އެއްމެ ފަހުވަގުތުވެސް އެބަބުނޭ މިފަހަރަކު ނެތޭ ޗުއްޓީދެވޭކަށް މިވަރުން ދުރާލާ ޓިކެޓްނެގޭވިއްޔަ.\nމާޗް 13, 2018 - 18:10\nއެއްޗެކޭކިޔެއްޖިއްޔާވަރިހަމަވާނެ.3މަސްކުރިންނަގަންއުޅުނުޓިކެޓްްއަށްވެސްވީ ހަމައެވަރު..\nމާޗް 13, 2018 - 18:55\nވިޔަފާރި ކުންފުންޏެއްގެ ޒިންމާދާރު މަގާމެއްގައި ކަސްޓަމަރުން ބޮލުގައި އިލްޒާމް ނާޅުވާ،، ކިތަންމެ އަވަހަކަށް ފުރަން ޖެހުނަސް ، މިއަދު ފުރަން މިޔަދު ޓިކެޓް ނަގަން ދިޔަޔަސް ޖާގަ ދިނުމުގެ ފެންވަރު ކުންފުނީގައި ހުންނަ ވަރަށް ކުންފުނި ތަރައްގީ ކުރުމުގެ ޒިންމާ ބޮލުގައި އަޅައިގެން ތިބެ ކުޑކުދިން ދައްކާ ވާހަކަ ދެއްކިޔަސް ކަމަކު ނުދާނެ ، ކަސްޓަމަރުން ބޭނުންވާ ގޮތަކަށް ކުންފުނިން މަސައްކަތް ކުރަން ޖެހޭނީ ، ކުންފުނިން ބޭނުންވާ ކަސްޓަމަރުން މަސައްކަތް ކުރަން ލާޒިމެއް ނޫން. ވިޔަފާރި ނޭނގެންޏާ މަގާމު ދޫކޮށް ގޭގަ ތިބޭ...\nމާޗް 13, 2018 - 19:52\nމަހުވައި ބިއްލާހި ނަޝާތު ތޯދޮގޮނިހަދަ ތަގޭ އިސްޓާފުންނަކީ ކަސްޓަމަރުންނާއި ވާހަކަ ދައްކާޝަސްނިއެގޭމީހުން>>>>\nމާޗް 13, 2018 - 20:33\nލަންކާ ދެކޮޅު ޓިކެޓް މަނެގިން 458 ޑޮލަރަށް. ފަހު ވަގުތު އުޅުނީމަ އަގުބޮޑު ވޭ ހުރިހާ އެއަރލައިން ތަކުންވެސް.\nތެދެއް. ކުރިން އުޅުނީމަ އަގުހެޔޮ ޓިކެޓްލިބޭ.\nމާޗް 13, 2018 - 22:51\nޢަގުހެޔޮ ފެޔާރ ޓިކެޓް ތައް ހުންނަނީ އެޖެންޓުން ހޯލްޑް ކޮއްފައި، އަދި ވިއްކަނީ ބޮޑު އަގުގައި. ދުވަހަކުވެސް ޓިކެޓްގެ އަގު ކަސްޓަމަރަށް ނުފެންނާނެ އަދި ނުވެސް ދައްކާނެ\nމާޗް 13, 2018 - 22:54\nޓިކެޓު ވިއްކާ ތަންތަނުގަ ތިބޭ ކުދިން ފެއާ ޓިކެޓް ހޮލްޑު ކޮށްފަ އެމީހުންގެ ޢާއިލާއާއި ރައްޓެހިންނަށް ދެނީ. ދެން އަހަރުމެންނަށް ކޯއްޗެއް ލިބޭނީ؟\nމިއީ ފުވައްމުލަކުގެ ޓިކެޓް ވިއްކާ ތަންތަނުގެ ހާލަތު.\nމާޗް 13, 2018 - 23:48\nތިތަނުގައި ޓިކެޓްވިއްކަން ތިބޭ ކުދިންގެ ބިޓުންނަށާއި ފެމިލީމީހުނަށް އަގުހެޔޮކޮށް ޓިކެޓް ލިބޭނެ ! އަގުހެޔޮ ފެއަރ އެއް ހަމަޖެހޭއިރަށް ހުރިހާ ޓިކެޓެއް ފޯނު އަތްގަޑަށް ގޮސް ހުސްވާނެ ! ދެންކިހިނެއްތަ ދުރާލާ ޓިކެޓް ނަގާނީ ؟\nމާޗް 14, 2018 - 00:46\nއެންމެފަހުން ވެސް އައްޑޫއަށް މި އައީ ސިލޯނަށް ދާ އަގުގައި\nމާޗް 14, 2018 - 09:42\nއަގުހެޔޮ ޓިކެޓް ނުލިބެނީ ދުރާލާ ޓިކެޓް ނަގަން ނޫޅޭތީކީ ނޫން. އޭގެ ފަހަތުގައި އެހެނިހެން ސަބަބު ތައް އެބަހުރި. އެ ސަބަބުތައް ހާމަ ކޮށްދެއްވުމަށް ފަހު އެކަންތައްތައް ޙައްލު ކޮށް ދެއްވުުން އެދެން.\n(ލުއި ޝަކުވާ: ގައުމުގެ އެއްވެސް އިދާރާ އެއް ކުންފުންޏެއްގައި މިހާރު އެއްވެސް ބަހަކުން އެބަހެއްގެ ގަވާޢިދާއި އެއްގޮތަށް ޖުމްލަ އެއް ބުނަން އިނގޭ މީހަކު ހުރި ހެނެއް ހީ އެއް ނުވޭ!)\nމާޗް 16, 2018 - 10:27\nދުރާލާ ވާނީ ކިހާ އަވަހަކަށް ނެގީމަތޯ؟؟؟\nއަދިވެސް ކެވޭ ވަރު މަދީ ކަލޭމެންނަށް ...........


A2J ޕްރޮޖެކްޓް ނުވަތަ އެކްސަސް ޓު ޖަސްޓިސް ޕްރޮޖެކްޓްގެ ދަށުން ޤާއިމުކުރެވޭ ލީގަލް ކްލިނިކަކީ ދިވެހިރާއްޖޭގެ ސުޕްރީމް ކޯޓުގެ އިސްނެންގެވުމުގެ މަތީން ކުރިއަށް ގެންދެވޭ މަސައްކަތެކެވެ.\nމި ޕްރޮޖެކްޓްގެ ބޭނުމަކީ، ޤާނޫނީ އެހީތެރިކަމަށް ބޭނުންވާ ފަރާތްތަކަށް އެފަދަ އެހީތެރިކަން ފޯރުކޮށްދީ، ކޯޓުތަކަށް ހުށަހެޅޭ މައްސަލަތަކާގުޅިގެން ޢާންމުފަރާތްތަކުން ޢަމަލުކުރަންޖެހޭ ޝަރުޢީ އަދި ޤާނޫނީ ހަމަތަކާއި އުޞޫލުތައް އޮޅުން ފިލުވައިދީ ދިވެހިރާއްޖޭގެ ޤާނޫނުއަސާސީގެ 53 ވަނަ މާއްދާއިން ލިބިދީފައިވާ ޤާނޫނީ ވަކީލެއްގެ އެހީތެރިކަމަށް ބޭނުންވާ ކޮންމެ ހިނދެއްގައި އެ އެހީތެރިކަން ހޯދުމަށްޓަކައި ބޭނުންވާނެ މަޢުލޫމާތު ފަސޭހަކަމާއެކު ފޯރުކޮށްދީ ޤާނޫނުއަސާސީ އިން ލިބިދީފައިވާ ޤާނޫނީ ވަކީލެއްގެ އެހީތެރިކަން ލިބުމުގެ ޙައްޤު އިތުރަށް ކަށަވަރު ކުރުމެވެ.\nދުނިޔޭގެ އެއްވެސް ޤައުމެއްގައި ރައްޔިތުންނާ ގާތުން ޝަރުޢީ ކޯޓުތަކުން ޚިދުމަތް ނުދެވޭ މިންވަރަށް ފަސޭހައިން ޢަދުލު އިންޞާފު ލިބުމަށް ދިވެހިރާއްޖޭގައި މަޤުފަހިކޮށް ދިނުމެވެ. ދިވެހިރާއްޖޭގެ ކޮންމެ އަބާދީއަކަށްވެސް ހިނގާފައި ފަސޭހަކަމާއެކު ދެވޭ ހިސާބެއްގައި ކޯޓެއް ހުންނާނެއެވެ. ދިވެހިރާއްޖޭގައި ކޯޓުތައް ގިންތިކުރެވިފައިވަނީ އާބާދީގެ ނިސްބަތާއި ހުށަހެޅޭ މައްސަލަތަކަށް ބަލައިގެންނެވެ.\nޤާނޫނީ ވަކީލުންގެ ފަދްތަރު


އަޅައިލާނެ މީހަކު ނުވެގެން ގއ. މާމެންދޫގައި މަގުމަތިވި އަލިފުތާ ގުރައިދޫ މަރުކަޒަށް ބަދަލު ކޮށްފި\nގއ. މާމެންދޫގައި މަގުމަތިވެފައިވާ އަލިފުތާ މާލެ އަތޮޅު ގުރައިދޫގައި ހުންނަ ހާއްސަ އެހީއަށް ބޭނުންވާ މީހުން ބަލަހައްޓާ މަރުކަޒަށް ގެންގޮސްފި އެވެ.\nމާމެންދޫގައި މަގުމަތިކޮށްލުމުން އަލިފުތާ ބަލައި ދޭނެ މީހަކު ހޯދަން އެރަށު ކައުންސިލުން އިއުލާނެއް ކުރީ މިދިޔަ އަހަރުގެ ސެޕްޓެމްބަރު މަސްތެރޭގަ އެވެ. ނަމަވެސް އޭނާ ބަލައިދޭނެ މީހަކު ނުވި އެވެ. އަދި އާއިލާއިންވެސް އޭނާއާ ހަވާލެއް ނުވި އެވެ.\nމާމެންދޫ ކައުންސިލް ރައީސް މުހައްމަދު ޒައީމް މިއަދު "ވަން"އަށް މައުލޫމާތު ދެއްވަމުން ވިދާޅުވީ، ޖެންޑާ މިނިސްޓްރީގެ ބެލުމުގެ ދަށުން ގުރައިދޫގައި ހުންނަ ހާއްސަ އެހީއަށް ބޭނުންވާ މީހުން ބަލަހައްޓާ މަރުކަޒަށް ގެންދިޔުމަށް މިއަދު ހެނދުނު އަލިފުތާ ގެންގޮސްފައިވާ ކަމަށެވެ.\nޒައީމް ވިދާޅުވީ އަލިފުތާގެ ވާރިސުން އަލިފުތާ އާއި ހަވާލުވުމަށް އެދި ކޯޓަށް މައްސަލައެއް ހުށަހެޅި ކަމަށާއި އަދި ކޯޓުން އަމުރު ކުރުމުންވެސް އޭނާއާ ހަވާލުވުމަށް ވާރިސުން ދެކޮޅު ހަދާފައިވާ ކަމަށެވެ. އެހެން ކަމުން ޖެންޑާ މިނިސްޓްރީގެ ބެލުމުގެ ދަށަށް އޭނާ ގެންދިއުމަށް އެ މިނިސްޓްރީން ނިންމާފައިވާތީ އެ މައްސަލަ ފަހުން ކޯޓުގައި ކުރިއަށް ނުގެންދިއުމަށް ނިންމި ކަމަށް ވިދާޅުވި އެވެ.\n"އަޅުގަނޑުމެން އަލިފުތާގެ ވާރިސުންނާ އޭނާ ހަވާލު ކުރުމަށް ކޯޓު އަމުރަކަށް އެދުނީ. އަމުރު ނެރުމުންވެސް ހަވާލެއް ނުވި. ދެން އަނެއްކާވެސް އެ މައްސަލަ ކޯޓަށް ވެއްދިން. އެކަމަކު ފަހުން ޖެންޑާ މިނިސްޓްރީން ބުނީ އެ ބޭފުޅުންގެ ބެލުމުގެ ދަށަށް އަލިފުތާ ގެންދާނަމޭ. އެހެންވެ ކައުންސިލުން ނިންމީ މައްސަލަ ކުރިއަށް ނުގެންދިޔުމަށް. ދެން މިއަދު ހެނދު ޖެންޑާ މީހުން ވަޑައިގެން އަލިފުތާ ގެންގޮސްފި." އޭނާ ވިދާޅުވި އެވެ.\nއަރުޝީފަށް ނެގީ 14/01/2021 13:46\nއެންމެފަހުން އަޕްޑޭޓްކުރީ 14/01/2021 13:46\nއިސްމާއިލް ރިޒާ 10 މިނެޓު ކުރިން\nމުޙައްމަދު ޝުހާދު 15 މިނެޓު ކުރިން


Member Ameethu PPM in vakikoffi | Mihaaru\nމަޑުއްވަރީ ދާއިރާގެ ޕީޕީއެމްގެ މެމްބަރު މުހައްމަދު އަމީތު މަޖިލިހުގެ ޖަލްސާއެއްގައި ވާހަކަ ދައްކަވަނީ.---ފޮޓޯ: މަޖިލިސް\nމެންބަރު އަމީތު ޕީޕީއެމުން ވަކިކޮށްފި\n28 މާޗް 2017 - 14:57 43 comments\nމަޑުއްވަރީ ދާއިރާގެ މެމްބަރު މުހައްމަދު އަމީތު ޕީޕީއެމުން މިއަދު ވަކިކޮށްފި އެވެ.\nއޭނާ ޕާޓީން ވަކިކުރީ، ރައްޔިތުންގެ މަޖިލީހުގައި ވޯޓުލާން ޕީޕީއެމްގެ ޕާލަމެންޓްރީ ގްރޫޕުން ނެގި ވިޕްލައިންތަކާ ތަކުރާރުކޮށް ހިލާފުވެވަޑައިގެންފައިވާ ކަމަށާއި ސަރުކާރަށް ފާޑުވިދާޅުވެ ބަދުނާމުކުރުމާއި އިދިކޮޅު ފަރާތްތަކާ ގުޅިގެން މަޖިލީހުގެ ރައީސް އަބްދުﷲ މަސީހް ވަކިކުރަން ވޯޓު ދެއްވަން ނިންމެވި ކަމަށް ބުނެ އެވެ.\nސުލޫކީ ކޮމެޓީގެ ފަސް މެމްބަރުންގެ އިއްތިފާގުން އަމީތު ވަކިކުރީ، އޭނާ އަށް ޖަވާބުދާރީވުމުގެ ފުރުސަތު ދިނުމަށް ފަހު ކަމަށް ކޮމެޓީން ބުނި ނަމަވެސް އެކަން އަމީތު ދޮގުކުރައްވަ އެވެ.\nއަމީތު ވިދާޅުވީ ސުލޫކީ ކޮމެޓީއަށް ހާޒިރުވާން އެންގުމުން، ގާނޫނީ ވަކީލް ތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހިމާ އެކު ވަޑައިގެން އެ ކޮމެޓީގެ ގާނޫނީ ހައިސިއްޔަތު އޮޅުން ފިލުވައިދިނުމުން ޖަވާބުދާރީވެވަޑައިގަންނަވާނެ ކަމަށް ދަންނަވާފައި ވާނެ ކަމަށެވެ. އަމީތު ވިދާޅުވި ގޮތުގައި އެ ސުވާލާ ހެދި ކޮމެޓީ ކުރިއަށް ނުގެންދެވިގެން ހުއްޓާލީ އެވެ.\n"އަޅުގަނޑު ދެންނެވިން އަޅުގަނޑާ ދެކޮޅަށް ބަލަމުންދާ މައްސަލާގައި ޖަވާބުދާރީ ވާން ބޭނުމޭ، އެކަމަކު ކޮމެޓީގެ ގާނޫނީ ހައިސިއްޔަތު ފުރަތަމަ އޮޅުންފިލުވައިދޭށޭ،" އަމީތު ވިދާޅުވި އެވެ.\nވަހީދު ވިދާޅުވި ގޮތުގައި ޕީޕީއެމްގެ ހިންގުމާ ގުޅޭގޮތުން ސިވިލް ކޯޓުން ހުކުމެއް ކުރުމުގެ މާ ކުރިން، އެ ޕާޓީގެ ރައީސްގެ ގޮތުގައި ހުންނެވި ކުރީގެ ރައީސް މައުމޫން އަބްދުލްގައްޔޫމް ވަނީ، އިންސާފުން ބޭރުގައި ކަންކަން ނިންމާތީ ސުލޫކީ ކޮމެޓީ ސަސްޕެންޑްކޮށްފަ އެވެ. އެހެންވެ، އަމީތުގެ މައްސަލަ ކުރިއަށް ގެންދެވޭނީ ސަސްޕެންޝަން އުވާލި ކަމުގެ ރަސްމީ ލިއުމެއް ލިބުމުން ކަމަށް ދެންނެވި ކަމަށް ވަހީދު ވިދާޅުވި އެވެ.\nސިވިލް ކޯޓުގެ އަމުރާ އެއްގޮތްވާ ގޮތުގެ މަތިން ޕީޕީއެމްގެ ކަންކަން ހިންގަމުން އަންނަ ކަމަށް ސުލޫކީ ކޮމެޓީގެ މެމްބަރުން ވިދާޅުވުމުން، އެ ހުކުމްގައި މުސްތަޝާރާ ޕާޓީ ހިންގުން ހަވާލުކުރަން އޮތްތޯ ސުވާލު އުފެއްދި ކަމަށް ވެސް ވަހީދު ވިދާޅުވި އެވެ.\nސުލޫކީ ކޮމެޓީގެ މުގައްގަރިރު، އިސްލާމިކް މިނިސްޓްރީގެ ސްޓޭޓް މިނިސްޓަރު އަލީ ވަހީދު ވިދާޅުވީ އަމީތާ ގުޅޭގޮތުން ހުށަހަޅާފައިވާ މައްސަލާގައި ޖަވާބުދާރީވެވަޑައިގަތުމަށް ހާޒިރުކުރުމުން "މައްސަލައާ ގުޅުން ނެތް ގިނަ ވާހަކަތަކެއް ކޮމެޓީގައި ދައްކަވާފައިވާ" ކަމަށެވެ.\nއޭނާ ވިދާޅުވި ގޮތުގައި ސުލޫކީ ކޮމެޓީ އަކީ ޕާޓީގެ ކޮންގްރެސް އިން އެކުލަވާލާފައި އޮތް ކޮމެޓީއަކަށް ވާތީ، ގާނޫނީ ސުވާލު އުފެއްދުމުގެ އެއްވެސް ޖާގައެއް ނެތެވެ. ސުލޫކީ ކޮމެޓީ އަދި ޕީޕީއެމް ހިނގަމުން އަންނަނީ ވެސް ޕާޓީގެ އަސާސީ ގަވާއިދާ އެއްގޮތަށް ކަމަށް އޭނާ ވިދާޅުވި އެވެ.\nމިދިޔަ މަހުގެ ކުރީކޮޅުން ފެށިގެން ސަރުކާރުގެ އެކި ސިޔާސަތުތަކާ ދެކޮޅަށް ސޯޝަލް މީޑިއާގައި އަމީތު ގެންދަވަނީ ފާޑު ވިދާޅުވަމުންނެވެ. އެގޮތުން ބިދޭސީންނަށް ބިލް މިލްކު ކުރެވޭ ގޮތަށް ގާނޫނުއަސާސީ އަށް ގެނައި އިސްލާހާ ދެކޮޅަށް ވެސް އަމީތު ވަނީ ޓްވީޓްތަކެއް ކުރައްވައިފަ އެވެ. އެ އިސްލާހު ފާސްކުރުމަށް 2015 ގައި ރައްޔިތުންގެ މަޖިލިހުގައި ވޯޓު ދެއްވި އަމީތު ވިދާޅުވެފައި ވަނީ ބޭރުގެ ފަރާތްތަކަށް ރާއްޖެ އިން ބިން މިލްކު ކުރެވޭ ގޮތަށް ގާނޫނުއަސާސީ އިސްލާހު ކުރީ ވަކި ބަޔަކަށް އޭގެ މަންފާ ލިބޭ ގޮތް ހެދުމަށް ކަމަށް މަޖިލީހުގެ މެމްބަރުންނަށް އޭރު އަންގާފައި ނެތް ކަމަށެވެ.\nއިތުރު ލިޔުންތައް ރައްޔިތުންގެ މަޖިލިސް ޕީޕީއެމް ޕީޕީއެމް ޕާލަމެންޓްރީ ގުރޫޕް ޕީޕީއެމްގެ ކޯޅުން މެމްބަރު މުހައްމަދު އަމީތު\nއަޅުގަނޑަކީ ޕީޕީއެމް މީހެއް ނޫން، ސިޓީ ނުފޮނުވާތި!\nވަކިކުރި މައްސަލަ ބާތިލްކުރަން ހުށަހަޅާނަން: އަމީތު


Ereyge dhauvathu\n05 ޖެނުއަރީ 2021 - 09:02:34\nހަނދާންތަކަކީ އިންސާނަގެ ދިރިއުޅުމުގެ ވަރަށް ބޮޑު ދައުރެއް އަދާ ކުރާ އެއްޗެކެވެ. ނަމަވެސް ބައެއް ހަނދާންތަކަކީ ސިކުނޑިން ފިލުވާލަން ކިތަންމެ މަސައްކަތެއް ކުރި ނަމަވެސް ސިކުނޑީގައި ބިންވަޅު ނެގިފައިވާ ހާދިސާތަކެވެ. އެގޮތުން އެ ބިރުވެރި ނާމާން ހާދިސާ އަދިވެސް އަހަރެންގެ ސިކުނޑީގައި ވަނީ ހަރުލާފަ އެވެ.\nއެއީ މީގެ 20 އަހަރު ކުރީގެ ވާހަކަ އެކެވެ. އޭރު އަހަރެންނަކީ ދޮންވެ ފައްކާވެފައި ހުރި ޒުވާނެކެވެ. ރީތި ސޫރައެއް ލިބިފައި ވުމުން އަހަރެން ދިޔައީ މާބުރެއްހެން އެކި ބަގީޗާތަކުން މާމަލުގެ ފޮނި ބޮމުންނެވެ. ނަމަވެސް ރީތި މަލެއްގެ ހިތި ޖެހި އަހަރެންގެ ހަޔާތް ބަދަލުވި އެވެ.\nއެ ރީތި ދޮން މޫނު އަހަރެންނަށް ފުރަތަމަ ފަހަރަށް ފެނުނީ ހަނދުގެ ރިހި އަލީގެ ތެރެއިންނެވެ. އެއްވެސް ހިނިތުންވުމެއް އެ މޫނުގައެއް ނެތެވެ. މާޔޫސްވެފައި ހުރިކަން ފެންކަޅިވެފައި ހުރި ލޮލުން ހާމަވެ އެވެ. އެރޭ އެ ސިކުންތުގެ ތެރޭގައި ފުރަތަމަ ފަހަރަށް އަހަރެންނަށް ލޯބިބެވުނެވެ.\nއެއީ ކާކުން ހޯދުމުގެ މަސައްކަތް އަހަރެން ފެށީ ޖެހިގެން އައި ދުވަހުގެ ސުކޫލު ގަޑީގަ އެވެ. ހުރިހާ ކްލާސްތަކަށް އަހަރެން ދިޔައީ އެންމެ މޫނެއް ފެނެތޯ އެވެ. މާޔޫސްވެގެން ހިތްވަރު އެލެން ކައިރިވެފައި ހުއްޓާ އޭނާ އަހަރެންނަށް ފެނުނީ ލައިބްރަރީންނެވެ. އެއީ އަހަރެންނާ އެއް އަހަރެއްގެ ސައިންސް ކިޔަވަމުން ގެންދާ ކުއްޖެކެވެ. އެ ކުލާހުގައި އުޅޭ ކުއްޖަކު ކައިރިން އޭނާގެ ނަން ހޯދީމެވެ. އެއީ ރީނާ އެވެ.\nއަހަރެން އޭނާއަށް ކޮންމެ ދުވަހަކު ސުކޫލް ތެރެއިން ފާރަލަމެވެ. ނަމަވެސް ރީނާގެ ކުރިމަށްޗައް އަރަން އަހަރެން ވަރަށް ލަދުގަނެ އެވެ. ރަހުމަތްތެރިންގެ ހިތްވަރާއެކު އަހަރެން ރީނާއަށް ފިނިފެންމަލުގެ ގުލްދަސްތާއެއް ފޮނުވީމެވެ. އެހެން ކުއްޖަކު ލައްވަ އެވެ. ތެޅިތެޅި އޮތް ހިތަކާ އެއްކޮށެވެ. އެ މާބޮޑީގެ ތެރޭގައި އަހަރެން ފޮރުވާފައި އޮތް ލިޔުން ފެނި ރީނާ ބުނާނެ އެއްޗަކާ ދޭތެރޭ އަހަރެން ވަރަށް ވިސްނީމެވެ.\nއެ ކަރުދާހުގައި އަހަރެންގެ ނަންބަރު ޖަހައިފައި ވާނެ އެވެ. އެހެންކަމުން އެ މާބޮޑި ރީނާ ބަލައިގެން ހިސާބުން އަހަރެންގެ ނަޒަރު އިރުއިރުކޮޅާ ފޯނަށް ދެއެވެ. އެހެން އަހަރެން އޮންނަތާ މިހާރު ދަންވަރު ވެދާނެ އެވެ. ލޯބީގެ އެކި ހިޔާލީ ހުވަފެންތައް ކެއްކުމުގަ އެވެ. ކުއްލިޔަކަށް ފޯނަށް މެސެޖެއް އައި އަޑު އިވުނެވެ. ތެޅިތެޅި އޮތް ހިތަކާ އެކު އަހަރެން ބަލާލީމެވެ. އުފަލުން އަހަރެން ނަޝަން ފެޝީމެވެ. ރީނާ އަހަރެންނާ ބައްދަލުކުރަށް އެދިފައި މެސެޖް ކުރީމަ އެވެ. އަހަރެން އާއެކޭ ބުނެ އެ ދައުވަތު ހިތުގެ އެންމެ ފުންމިނުން ގަބޫލް ކުރީމެވެ. ރީނާ އަހަރެންނަށް ގަޑިޔާއި ތަން މެސެޖް ކުރި އެވެ. އަހަރެން ހުރީ ވަރަށް އުފަލުންނެވެ.\nއަހަރެންގެ ހިތުގެ މަލިކާއާ ދިމާކުރާ ދުވަސް އައިސް ޖެހިއްޖެ އެވެ. އޭނާ އަހަރެންނާ ބައްދަލުކުރަން އެދިފައިވަނީ ދަންވަރު ތުނޑި މަތިންނެވެ. އަހަރެން ދިޔައީ ރީނާއަށް ލޯބި ހުށަހެޅުމަށް އެތައް ތައްޔާރިތަކެއް ވަމުންނެވެ.\nދަންވަރު 3:00 ޖެހިއިރު އަހަރެން ހުރީ ތުނޑިމަތީގަ އެވެ. ރީނާގެ އިންތިޒާރުގަ އެވެ. އަހަރެންގެ ފަހަތުން މީހަކު ކަރުކަހާލި އަޑަށް އަހަރެން ފަހަތް ބަލާލީމެވެ. ރީނާ އިނީ ހެވިދިލިފައި އަހަރެންނާ ދިމާލަށް ބަލާށެވެ.\nއަހަރެން އެއް ކަކޫ މައްޗަށް ތިރިވެ ރީނާއަށް މާބޮޑި ދިއްކޮށްލީމެވެ. އަދި ލޯބި ހުށަހެޅީމެވެ. އޭނާ އަހަރެންގެ ލޯބި ގަބޫލުކުރުމަކީ ހިތަށް ލިބުނު ހިތްހަމަޖެހުމެކެވެ.\nއަހަރުމެން ދެމީހުން އަތާއަތް ގުޅާލައިގެން ގޮނޑުދޮށުގައި ހިނގަމުން ދަނިކޮށް ރީނާ އަހަރެންނާ ދިމާލަށް ވަރަށް ލޯބިން ބަލާލި އެވެ. އޭރު އޭނާގެ ދެލޯ ފެންކަޅިވެފައި ހުއްޓެވެ. ކިހިނެތް ވީތޯ އަހަރެން ސުވާލު ކުރުމުން ރީނާ އޭނާއަށް މައާފުކޮށްދިނުމަށް އެދި އަހަރެން މޫދަށް ކޮއްޕާލި އެވެ.\nރޫހާނީ ބާރަކުން ދިޔައީ މޫދުގެ ފުން ހިސާބަކަށް އަހަރެން ގެންދަމުންނެވެ. ފެންގަނޑު ތެރޭގައި އަހަރެން ދިޔައީ މަތީގައި އޮތުމަށް މަސައްކަތް ކުރަމުންނެވެ. ލޮނު ހޮވި އެތައް އިރެއް ވިއެވެ. ދެން އަހަރެންނަށް ވީގޮތެއް ނޭނގެ އެވެ. މީހާ ހޭނެތިއްޖެ އެވެ.\nއަހަރެންނަށް ހޭލެވުނީ ބައިވަރު މީހުން އަހަރެން ވަށައިގެން ތިއްބަ އެވެ. މުޅި ތަން ފެންނަނީ ހުދު ކުލައިގަ އެވެ. އަހަރެން މަރުވީބާއޭ ވެސް ހިތަށް އެރި އެވެ. ނަމަވެސް ލޮލުގެ ފެނުން ސާފުވުމުން އަހަރެން މި އޮތީ ހޮސްޕިޓަލް އެނދުގައިކަން އިނގުނެވެ. މަންމަ އަހަރެންގެ މަގަތުގައި އަތުގައި ހިފައިގެން އިނެވެ. އަދި އަހަރެން މަންމައަށް ގޮވާލުމާއެކު ބައްދާލި އެވެ.\nއަހަރެންނަށް ކިހިނެތްވީތޯ އަހަރެން ސުވާލުކުރީމެވެ. މަންމަ ބުނީ މަސް ބާނަން ގޮސް އުޅުނު މީހަކަށް އަހަރެން ގެބެނިކޮށް ފެނި ސަލާމަތް ކުރީ ކަމަށެވެ. އަހަރެން ދަންވަރު މޫދަށް ދިޔައީ ކީއްވެތޯ މަންމަ ސުވާލު ކުރި އެވެ. އަހަރެން އެޔަށް ދޭނެ ޖަވާބެއް ނެތެވެ. އަހަރެން ގައިގައި ވަރުޖެހުމާއެކު ޑޮކްޓަރު ބެލުމަށް ފަހު ގެޔަށް ދޫކޮށްލި އެވެ.\nގެޔަށް ދިޔުމާއެކު އަހަރެން ރީނާ ހޯދުމުގެ މަސައްކަތް ފެށީމެވެ. އަހަރެންގެ ހިތުގައިވާ ސުވާލުތަކުގެ ޖަވާބު ބޭނުންވާތީ އެވެ.\nއެހެން ހުއްޓާ އަހަރެންގެ އެންމެ ގާތް އެކުވެރިޔާ އަރީޝް ދުވަމުން ދުވަމުން އައިސް އަހަރެން ކައިރީގައި ބުނި ސިހުން ގެނުވި ވާހަކަ އެކެވެ. ރީނާ އަދި އޭނާގެ އާއިލާ ރަހުމު ކުޑަ ގޮތަކަށް މަރާލާފައި އޮއްވާ މިއަދު ފެނިއްޖެ ކަމަށް ބުންޏެވެ. އެމީހުން މަރުވެފައި ވަނީ އެމީހުންގެ ގޭގައި ކަމަށާއި އެގޭ ތެރެއިން ސިހުރު ހަދަން ބޭނުން ކުރާ ވަރަށް ބައިވައިރު ސާމާނު ފެނިފައިވާ ކަމަށް ވެސް އޭނާ ބުންޏެވެ.\nއަހަރެންގެ މެޔަށް ހީވީ ހޫނުފެން އެއްޗެއް އޮއްސާލި ހެންނެވެ. އެތަނަށް ދާން އަހަރެން ބޭނުންވި އެވެ. ނަމަވެސް މަންމަ އަހަރެން ހުއްޓުވި އެވެ. އަހަރެން މަންމައަށް ވީ ހުރިހާ ކަމެއް ވެސް ކިޔައިދިނީމެވެ.\nވަގުތުން މަންމަ މުދިންބެޔަށް ގުޅި އެވެ. އަދި އަހަރެންނަށް ދިމާވި ހާދިސާ ކިޔަދިނެވެ. މުދިންބެ ފެންކިޔަވާފައި އަހަރެންނަށް ބޯންދިނެވެ. އަދި މުޅި ގެޔަށް ވެސް ފެންކިޔަވާފައި ޖެހި އެވެ.\nވެގެން އުޅޭ ގޮތް މުދިންބެ އަހަރެންނަށް ކިޔައިދިނެވެ. ރީނާގެ އާއިލާއަކީ ސިހުރު ހަދާ އާއިލާއެއް ކަމަށާއި އެރޭ ރީނާ އަހަރެން ޖިންނިއަށް ގުރުބާނީއެއްގެ ގޮތުގައި ދިނީ ކަމަށެވެ. ނަމަވެސް އެ މަސްވެރިޔާ އަހަރެން ސަލާމަތް ކުރުމުގެ ސަބަބުން އޭތި ރުޅި އައިސްގެން ރީނާގެ އާއިލާގެ ދުވަސް ދުއްވާލީ ކަމަށް މުދިންބެ ބުންޏެވެ.\nމި ވާހަކަ އަޑުއެހުމަށް ފަހު އަހަރެންގެ މުޅި ހަށިގަނޑު ފިނިވެގެން ދިޔަ އެވެ. އަދި އިންތިހާއަށް ބިރުގަތެވެ. ނަމަވެސް މުދިންބެ އަހަރެންނަށް ދެން ގޮތެއް ނުވާނެ ކަމަށާއި އަބަދުވެސް ނަމާދުކޮށް ދުއާކޮށްގެން އުޅުމަށް ނަސޭހަތްތެރިވި އެވެ.\nއެ ދުވަހަށް ފަހު އަހަރެން އުޅުން ބަދަލުކޮށް މީހާ އެއްކޮށް އިސްލާހު ކުރީމެވެ. ނަސީބަކުން އެކަހަލަ އެއްވެސް ކަމެއް އޭގެ ފަހުން ދިމައެއް ނުވެ އެވެ.


Amitabh ge kaafa dhari Agastya film kulheykah noolhey\nއަމީތާބުގެ ކާފަދަރި އަގަސްތުޔާ ފިލްމު ކުޅޭކަށް ނޫޅޭ\nއަމީތާބު ބައްޗަންގެ އަންހެން ދަރިފުޅު ޝްވޭތާ ނަންދާގެ ފިރިހެން ދަރިފުޅު އަގަސްތުޔާ ނަންދާ ފިލްމު ކުޅެން އުޅޭ ކަމަށް އިންޑިޔާގެ ނޫސްތަކުން ފަތުރާފައިވާ ޚަބަރަކީ ދޮގެއް ކަމަށް އާއިލާގެ ގާތް މީހަކު ބުނެފި އެވެ.\nއިންޑިޔާގެ ނޫހަކުން ދާދި ފަހުން ބުނެފައިވަނީ ބޮލީވުޑަށް ތައާރަފްވާން އަގަސްތުޔާ ތައްޔާރުވަމުންދާ ކަމަށެވެ. ނަމަވެސް ނެޕޮޓިޒަމްގެ ބަހުސްތައް ހޫނުވެފައިވާ މި ދުވަސްވަރު ފިލްމީ ދުނިޔެއަށް ވަދެގެން އިތުރު ބަޔެއްގެ ނަފްރަތާ އަގްސްތުޔާ އާ ކުރިމަތިކުރާކަށް އަމީތާބުގެ އާއިލާ ބޭނުމެއް ނުވެ އެވެ.\nއަމީތާބުގެ އާއިލާގެ ފަރާތުން ވާހަކަ ދެއްކި މީހާ ބުނީ ފިލްމުކުޅުމުގެ އެއްވެސް ޝައުގެއް އަގަސްތުޔާގެ ނެތެވެ. ހަމަ ގައިމުވެސް މި ވަގުތު އޭނާ ހުރީ އެފަދަ ކަމެއް ކުރަން ވިސްނައިގެނެއް ނޫނެވެ.\nއޭނާ ބުނި ގޮތުގައި އަގަސްތުޔާ އަދި ކިރިޔާ ޔުނިވަސިޓީ ތައުލީމު ފެށީ އެވެ. އޭނާއަކީ ކިޔެވުމަށް ވަރަށް މޮޅު ކުއްޖަކަށް ވާތީ އަދި ކިޔެވުން ފިޔަވައި އެހެން ކަމަކަށް ސަމާލުކަން ދޭން ބޭނުން ނުވާ ކަމަށެވެ. އެހެންކަމުން ކަރަން ޖޯހަރް ވިޔަސް އަދި އެހެން މީހަކު ވިޔަސް އަގަސްތުޔާ ހިންދީ ފިލްމު އިންޑަސްޓްރީއަށް ނެރެން މަސައްކަތް ކުރުމަކީ ބަޔެއްގެ ހަމައެކަނި ޚިޔާލީފޮލައެކެވެ. މި ވާހަކަތައް ފެތުމުން ބައްޗަން އާއިލާ އިން ވަރަށް ރުޅިއައިސްފައިވާ ކަމަށް ވެސް މައުލޫމާތު ދިން މީހާ ބުންޏެވެ.\nއަމީތާބު އާއިލާއާއެކު --\nއަގަސްތުޔާގެ އިތުރުން ޝާހްރުކް ޚާންގެ ދަރިފުޅު އާރްޔަން ޚާން ބޮލީވުޑަށް ތައާރަފް ކުރަން ކަރަން މަސައްކަތް ކުރާ ކަމުގެ ޚަބަރުތަކެއް ވެސް ވަނީ ފެތުރިފަ އެވެ. މިއީ ވެސް އެއްވެސް ހަގީގަތެއް ނެތް ވާހަކަތަކެއް ކަމަށް އިންޑިޔާގެ ނޫހަކުން ބުނެފައި ވެއެވެ. އަދި ބޮލީވުޑް ފިލްމު ކުޅުމުގެ ޝައުގެއް އާރްޔަން ވެސް ނުގެންގުޅޭ ކަމަށް ވެއެވެ.\nފިލްމީ ތަރިންގެ ތެރެއިން މިހާރު އިންޑަސްޓްރީއަށް ތައާރަފްވާން ބޭނުންވެގެން އެކަމަށް ތައްޔާރުވަމުންދަނީ ސައިފް އަލީ ޚާނާއި އަމްރިތާ ސިންގްގެ ދަރިފުޅު އިބްރާހިމް އަލީ ޚާނެވެ. ނަމަވެސް އޭނާއަކީ ވެސް އަދި ވަރަށް އުމުރުން ހަގު ކުއްޖަކަށް ވާތީ ކުރިއަށް އޮތް ދެތިން ހަތަރު އަހަރު ވެސް އޭނާގެ ފިލްމެއް ވެސް ފެނުމަކީ އެކަށީގެންވާ ކަމެއް ނޫނެވެ.


Legend Pele hospital gai admit kohfi\nލެޖެންޑް ޕެލޭ ހޮސްޕިޓަލްގައި އެޑްމިޓް ކޮށްފި!\nފުޓްބޯޅަ ލެޖެންޑް، ބްރެޒިލްގެ އެޑްސަން ޑޯ ނަސިމެންޓޯ 'ޕެލޭ' ފްރާންސްގެ ވެރިރަށް ޕެރިހުގެ ހޮސްޕިޓަލްގައި އެޑިމިޓްކޮށްފި އެވެ. އޭނާ ހޮސްޕިޓަލްގައި އެޑްމިޓް ކުރީ ކުޑަކަމުދާ ނިޒާމުގައި އުފެދުނު އިންފެކްޝަނަކާ ގުޅިގެންނެވެ.\nޕެލޭގެ ތަރުޖަމަން ޕެޕިޓޯ ފޯނެސް، ބުނީ ޕެލޭ ހޮސްޕިޓަލްގައި އެޑިމިޓް ކުރީ އުފެދުނު އިންފެކްޝަނާ ގުޅިގެން އެންޓިބަޔޮޓިކް ނެގުމަށް ކަމަށެވެ. އެ ފަރުވާއަށް ފަހު ދެ ދުވަސްތެރޭ ހޮސްޕިޓަލުން ދޫކޮށްލާނެ ކަމަށް ތަރުޖަމާން ބުންޏެވެ.\nދުނިޔޭގައި މިހާތަނަށް އުފެދުނު އެންމެ މޮޅު ފުޓްބޯޅަ ކުޅުންތެރިޔާގެ ގޮތުގައި މަޝްހޫރުވެފައިވާ ޕެލޭ އަށް ވަނީ މިދިޔަ ތިން އަހަރު ތެރޭ ސިއްހީ ގިނަ މައްސަލަތަކެއް ކުރިމަތި ވެފަ އެވެ.\nމީގެ އެއް އަހަރު ކުރިން، ކިޑްނީގެ މައްސަލައެއްގައި އޭނާ ހޮސްޕީޓަލްގައި ދުވަސްކޮޅެއް ވަންދެން އެޑްމިޓް ކުރި އެވެ. އޭގެ ކުރިން 2015 ވަނަ އަހަރު ބްރެޒިލްގެ ހޮސްޕިޓަލެއްގައިވެސް ދިގު މުއްދަތަކަށް އޭނާ އެޑްމިޓް ކުރި އެވެ.\nމިހާރު އުމުރުން 78 އަހަރުގެ، ޕެލޭ އަކީ ވޯލްޑްކަޕު ތިން ފަހަރު ހޯދި ހަމައެކަނި ކުޅުންތެރިޔާ އެވެ. ޕެލޭ، ފްރާންސަށް ދިޔައީ ޕެރިހުގައި އޮތް ސްޕޮންސާޝިޕް އިވެންޓެއްގައި ބައިވެރި ވުމަށެވެ. އޭނާ ވަނީ ޕެރިހުގައި، ފްރާންސްގެ ޒުވާން ތަރި ކިލިޔަން އެމްބާޕޭ އާ ބައްދަލު ކޮށްފަ އެވެ.\nޕްރިމިއާ ލީގުގެ ބްރެޒިލް ކުޅުންތެރިން ސަސްޕެންޑް ކޮށްފި\nވިނީޝިއަސް ބާރަށް ކުރިއަށް


5 rasheh gai outdoor gym hadhaa saamaanu Youth Ministry aa havaalukoffi | Mihaaru\nފަސް ރަށެއްގައި އައުޓްޑޯ ޖިމް އަޅާނެ ތަކެތި ހަވާލުކުރަން ވީ އެއްބަސްވުމުގައި ސޮއިކުރެއްވީ ހެލްތު މިނިސްޓަރު އަބްދުﷲ އަމީން އާއި ޔޫތު މިނިސްޓަރު އަހުމަދު މަހްލޫފު\nފަސް ރަށެއްގައި އައުޓްޑޯ ޖިމް ހަދާ ސާމާނު ޔޫތު މިނިސްޓްރީއާ ހަވާލުކޮށްފި\n28 އޯގަސްޓް 2019 - 16:254comments\nމިއީ ދުޅަހެޔު ސިއްހަތަކަށް ދިވެހިން އަހުލުވެރިކުރަން ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން މިދިޔަ އަހަރު ފެށި "25 އަށް 25" ގެ ދަށުން ކުރިއަށް ގެންދާ މަސައްކަތެކެވެ. ޔޫތު މިނިސްޓްރީއާ މިއަދު ހަވާލުކުރީ ބ. ތުޅާދޫ އާއި ތ. ތިމަރަފުށި އާއި ށ. މިލަންދޫ އާއި ހއ. ފިއްލަދޫގެ އިތުރުން އއ. ރަސްދޫގައި ޖިމް ހަދާ ސާމާނެވެ. ހެލްތު މިނިސްޓްރީގައި ބޭއްވި ރަސްމިއްޔާތުގައި، މި ތަކެތި ހަވާލުކުރަން ވީ އެއްބަސްވުމުގައި ސޮއިކުރެއްވީ ހެލްތު މިނިސްޓަރު އަބްދުﷲ އަމީން އާއި ޔޫތު މިނިސްޓަރު އަހުމަދު މަހުލޫފެވެ.\nމިއީ ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ރާއްޖެއަށް ހަދިޔާކޮށްފައިވާ ތަކެއްޗެވެ. އެ ތަކެތި ރަށްތަކުގެ ކައުންސިލާ ހަވާލުކުރުމުގެ މަސައްކަތް ކުރިއަށް ގެންދާނީ ޔޫތު މިނިސްޓްރީންނެވެ.\nމި ރަސްމިއްޔާތުގައި ވާހަކަ ދައްކަވަމުން މިނިސްޓަރު އަމީން ވިދާޅުވީ ދިވެހިން އެންމެ ގިނައިން މަރުވަނީ ގައިންގަޔަށް އަރާ ބަލިތަކުން ނޫން ކަމަށެވެ. އަދި ދުޅަހެޔޮ ސިއްހަތު ކުރިއަރުވާށާއި އެކަމަށް ދިވެހިން އަހުލުވެރިކުރަން ސަރުކާރުން ހާއްސަ ސަމާލުކަމެއް ދޭ ކަމަށް ވެސް އޭނާ ވިދާޅުވި އެވެ.\n"ގާތްގަނޑަކަށް 80 އިންސައްތައަށް ވުރެ މަތީ އަދަދެއްގެ މީހުން ދުނިޔެ ދޫކޮށް ދާން މިޖެހެނީ ގައިން ގަޔަށް ނާރާ ބަލިތަކުގެ ސަބަބުން. އެހެންކަމުން މިކަމުން ސަލާމާތްވާން އާޅުގަނޑުމެން ކުރަން ޖެހޭ ވަރަށް ގނަ ކަންތައްތައް އެބަހުރި، މި މަސައްކަތުގައި ވަރަށް މުހިއްމު ބޮޅެއް އައުޓްޑޯ ޖިމްގެ ވާހަކައަކީ،" މިނިސްޓަރު އަމީން ވިދާޅުވި އެވެ.\nމިނިސްޓަރު މަހްލޫފު ވިދާޅުވީ، ރަށްރަށުގައި އައުޓްޑޯ ޖިމް ގާއިމްކުރުމަކީ އެ މިނިސްޓްރީން މިހާރު ވެސް ކުރަމުން އަންނަ މަސައްކަތެއް ކަމަށެވެ.\n"މީގެ ކުރިން ވެސް އަޅުގަނޑުމެން ދަންނަވާފަ ވާނީ 63 ރަށެއްގަައި އައުޓްޑޯ ޖިމްތަކެއް ގާއިމްކުރާނެ ވާހަކަ. މި ބޭފުޅުން [ހެލްތު މިނިސްޓްރީން] ކަނޑައަޅާފައިވާ ރަށްތަކާ އެކީގަ ދެން އަޅުގަނޑުމެން މި މަސައްކަތް ކުރިއަށް ގެންދާނީ،" ޔޫތު މިނިސްޓަރު ވިދާޅުވި އެވެ.\nމިނިސްޓަރު ވިދާޅުވީ އެތަނުން މިހާރު ވާނީ އެ ރަށްރަށުގައި ޖިމް ހަދާ ތަންތަނާ ގުޅޭގޮތުން އެ ރަށު ކައުންސިލްތަކާ އެކު މަޝްވަރާކޮށްފައި ކަމަށެވެ. އަދި އެ މިނިސްޓްރީން މަސައްކަތްކުރަމުން އަންނަނީ ހުރިހާ ރަށެއްގައި ވެސް އައުޓްޑޯ ޖިމް ހަދަން ކަމަށް އޭނާ ވިދާޅުވި އެވެ.\nރަށްތަކުގައި އައުޓްޑޯ ޖިމް ހަދަން ހެލްތު މިނިސްޓްރީ އާއި ޑަބްލިއުއެޗްއޯއިން ދޭ އެހީތެރިކަމަށް މަހްލޫފު ޝުކުރުއަދާކުރެއްވި އެވެ.\nއިތުރު ލިޔުންތައް ޔޫތު މިނިސްޓްރީ އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު ކަސްރަތު ޑަބްލިއުއެޗްއޯ ހެލްތު މިނިސްޓްރީ އަބްދުﷲ އަމީން، ހެލްތު މިނިސްޓަރު


REPORT: Vaudhuvi gothah sticker jehumah hahleh nai ahareh!\n31 ޑިސެންބަރ 20190ކޮމެންޓް\nވައުދުވި ގޮތަށް ސްޓިކާ ޖެހުމަށް ހައްލެއް ނައި އަހަރެއް!\nމާލެއަށް ނުކަތާ ވަރަށް މިތަނުގައި އުޅަނދު ފަހަރު ހުރި ކަމީ އެންމެ ވެސް ގަބޫލުކުރާ ހަގީގަތެކެވެ. އެކަމަކު ދެބަސްވެވެނީ މުޅި މާލޭގައި ބޭނުންކުރަމުން އަންނަ އުޅަނދުތައް ޕާކު ކުރާނެ ޖާގަ މިތަނުގައި އޮތް ކަމާ މެދު އެވެ. ނޫންނަމަ ސަރުކާރުން ޕާކުކުރަން ޖާގަ ދައްކާފައިވާކަމާ މެދު އެވެ. މި ދެބަސްވުމާއެކު އާންމުންގެ ޝަކުވާވެސް އިންތިހާއަށް އޮތް ކަމަކީ މާގިނައިން ފުލުހުން ސްޓިކާ ޖަހާތީ އެވެ. އާންމުން ކުރާ ޝަކުވާއަކީ އެތައް ބުރެއް ޖަހައި ޕާކު ކުރާނެ ޖާގައެއް ހޯދަން މަސައްކަތް ކުރި ނަމަވެސް ޖާގައެއް ނުފެންނަ ކަމަށެވެ. އެހެންވެ މަގުގެ އެއް ފަޅިއެއްގައި ސައިކަލު ބަހައްޓާއި ޖެހިގެން ހުންނަ ފިހާރައަށް ވަދެ ނިކުންނައިރު ބޭރުގައި ބައިންދާފައި ދިޔަ ސައިކަލުގައި ސްޓިކާ ޖަހާފައި ހުރުމުން ފާޅުކުރާ ކަންބޮޑުވުންތަކެވެ.\nމި ހާލަތުގައި މާލޭގެ ޕާކިން މައްސަލަ އޮއްވާ މިދިޔަ ރިޔާސީ އިންތިހާބުގެ ދުވަސްވަރު ރައީސް އިބްރާހީމް މުހައްމަދު ސޯލިހު ވަނީ މި ޝަކުވާތައް އަޑު އަހައި ޕާކުކުރާނެ ޖާގަ ނުދައްކާ އެގޮތަށް އުޅަނދު ފަހަރުގައި ސްޓިކާ ނުޖަހާނެ ކަމަށް ވިދާޅުވެފަ އެވެ. އަހަރުގެ ކުރީކޮޅު ފެނިގެން ދިޔައީ ވެސް އެފަދަ މަންޒަރެކެވެ. ސަރުކާރުން އަންގައިގެން ގަވާއިދާ ހިލާފަށް ޕާކުކޮށްފައި ހުންނަ އުޅަނދުފަހަރުގައި ސްޓިކާ ޖެހުން ފުލުހުން ހުއްޓާލި އެވެ. އެ މަސައްކަތް ފުލުހުން މަޑު ޖައްސާލުމާއެކު ސަރުކާރަށް ތައުރީފު ވެސް އޮހެން ފެށި އެވެ. އެއާއެކު އާންމުންގެ ފަރާތުން ފެނިގެން ދިޔައީ ހިނގާބިނގާވެ އުޅޭ މީހުންގެ ޝަކުވާތައް އިންތިހާއަށް އިތުރުވި މަންޒަރެވެ. ކަފިހި ހުރަހެއް ބެލުމެއް ނެތި ހިތުހުރި ގޮތަކަށް ޕާކުކުރަން ފެށުމުގެ ނަތީޖާއަކަށް ވެގެން ދިޔައީ އަނެއްކާ ވެސް އެއްގަމު އުޅަނދުގައި ސްޓިކާ ޖަހަން ފެށުމެވެ.\n-ކަފިހި ހުރަސް މަތީގައި ޕާކުކޮށްފައި-- ފޮޓޯ: ސަން\nއެކަމަކު އެއީ ރައީސްގެ ވައުދުފުޅާ ހިލާފަށް ފުލުހުން ކުރަމުން އައި ކަމެއް ކަމަށް ބުނެ ފާޑުކިޔުންތައް މިދިޔަ އެއް އަހަރެއްހާ ދުވަހުގެ ތެރޭގައި އެންމެ ބޮޑަށް އަމާޒުވި އެއް ފަރާތަކީ ޓްރާންސްޕޯޓް މިނިސްޓަރު، އައިޝަތު ނަހުލާ އެވެ. އެއީ ޓްރާންސްޕޯޓުން ވެސް އެކަމަށް ފިޔަވަޅުތަކެއް ނާޅާ ކަމަށް ބުނެ އެވެ. ނަމަވެސް އެފަރާތްތަކަށް މިދިޔަ އަހަރުގެ ކުރީކޮޅު، މިނިސްޓަރު ނަހުލާ ދެއްވީ ފިނި ރައްދެކެވެ. ވިދާޅުވީ ސްޓިކާ ޖަހަމުން ދަނީ ޕާކުކުރާނެ ޖާގަ ދެއްކުމަށް ފަހު ކަމަށެވެ.\n"ސްޓިކާ ޖަހައިގެން މައްސަލައެއް އަޅުގަނޑުމެންނަކަށް ހުށަހެޅިފައެއް ނެތް. ސަބަބަކީ މިގޮތަށް ޕޮލިހުން ވަރަށް ރަނގަޅަށް ބައްލަވާފައި ސްޓިކާ ޖަހަން ޖެހޭ ވެހިކަލްތަކުގައި ސްޓިކާ ޖަހަމުން އެ ގެންދަނީ. އެކަމަށްޓަކައި އަޅުގަނޑު ޕޮލިހުންނަށް ޝުކުރު ދަންނަވަން،" މިދިޔަ އަހަރުގެ ޖުލައި 15 ގައި ބޭއްވި ނޫސްވެރިންގެ ބައްދަލުވުމުގައި މިނިސްޓަރު ވިދާޅުވި އެވެ.\nމިނިސްޓަރު މިގޮތަށް ވިދާޅުވުމުން ރައްޔިތުންގެ ހިތުގައި ސުވާލެއް ތަކުރާރު ކުރަން ޖެހުނެވެ. އެއީ އުޅަނދުފަހަރުގައި ސްޓިކާ ޖަހަނީ ހަމަ ޕާކުކުރާނެ ޖާގަ ދެއްކުމަށް ފަހުތޯ އެވެ. މި ސުވާލު ތަކުރާރުކުރަން ޖެހުނީ މިދިޔަ ޑިސެމްބަރު މަހުގެ ތެރޭގައި މާލޭ ސިޓީ ކައުންސިލުގެ މޭޔަރު ޝިފާ މުހައްމަދު ވިދާޅުވި ވާހަކައަކާ ގުޅިގެންނެވެ. މެޔަރު ވިދާޅުވީ ވެރިރަށް މާލޭ ގައި އެއްގަމު އުޅަނދު ފަހަރު އިތުރަށް ޕާކު ކުރާނެ ޖާގައެއް ނެތް ކަމަށެވެ. ހުރިހާ މުއައްސަސާތައް ގުޅިގެން މާލޭ ސިޓީއަށް އެތެރެވާ ވެހިކަލްތަކަށް ހައްލެއް ހޯދަން ޖެހިއްޖެ ކަމަށެވެ.\nHurihaa muahsasaa thah gulhigen Male cityah etherevaa vehicalethakah hahleh hoadhanjehey. goalhithah furihje @TransportMV .councilge ninmun varah saaf . Ithurah park kuraane jaagaeh neh .— Shifa Mohammed🎈 (@SifaMohammed) December 9, 2019\nމާލޭގެ ޕާކިން މައްސަލަ ހައްލުކުރަން ކުރި މަސައްކަތް:\nކޮންމެއަކަސް ޕާކު ކުރާނެ ޖާގަ ނުދައްކާ ޕާކު ކުރާތީ އާންމުންގެ ކަންބޮޑުވުންތައް ހުރިިއިރު ތޮއްޖެހިފައިވާ މާލެއަށް ދިމާވެފައިވާ ޕާކިންގެ މައްސަލައަށް ހައްލެއް ގެނައުމަށް މާލޭގެ އެކި ސަރަހައްދުތަކުގައި ހުރި ހުސް ބިންތަކުގައި ޕާކިން ޒޯނުތައް ތަރައްގީކުރުމުގެ މަސައްކަތް ސިޓީ ކައުންސިލުން ދަނީ ކުރަމުންނެވެ. މި ސަރުކާރު އައި ފަހުން ވެސް ވަނީ މާލޭގެ ނުވަ ސަރަހައްދެއްގައި ޕާކިން ޒޯނުތައް ތަރައްގީކޮށްފަ އެވެ.\nއެގޮތުން އެމްޓީސީސީ ސަރަހައްދާއި މާފަންނު ސަހަރާއާއި ފިނޭންސް މިނިސްޓްރީ ސަރަހައްދުގައި ޕާކިން ޒޯނުތައް ތަރައްގީކޮށް މިހާރު ދަނީ ބޭނުން ކުރަމުންނެވެ. އޭގެ އިތުރުން ހީނާމާގޭ ސަރަހައްދާއި ދިވެހި ބަހަށް ހިދުމަތް ކުރާ މަރުކަޒު ހިންގި ބިމުގައި ވެސް ޕާކިން ޒޯނު ހެދިފައިވާއިރު ސޯސަންމަގުގައި ކުރީގެ ނާސަރީ ހިންގި ބިމުގައި ވެސް ވަނީ ޕާކިން ޒޯނެއް ތަރައްގީކޮށް ބޭނުން ކުރަން ފަށާފަ އެވެ.\n- ފިނޭންސް މިނިސްޓްރީ ކައިރީ ހުޅުވި ޕާކިން ޒޯން--\nމި ސަރުކާރުގެ ފުރަތަމަ އަހަރު ފެނިގެން ދިޔައީ ކުރީގެ ސަރުކާރުން މާލޭގެ ޕާކިން މައްސަލަ ހައްލުކުރަން އެކި ސަރަހައްދުތަކުގައި ބެހެއްޓި، މެކޭނިކަލް ޕާކިން ޒޯނުތައް ވެސް ނެގި މަންޒަރެވެ. ޕްލޭނިން މިނިސްޓްރީން ބުނި ގޮތުގައި، ކުރީ ސަރުކާރުން މާލޭގައި ބެހެއްޓި ޕާކިން ސިސްޓަމްތަކަކީ ރާއްޖެއަށް އެންމެ އެކަށީގެންވާ ސިސްޓަމްތަކެއް ނޫނެވެ. އެއީ އެއްވެސް ޕްލޭނެއް ނެތި މިދިޔަ ސަރުކާރުން ހިންގި މަޝްރޫއެއް ކަމަށް މި ސަރުކާރުން ބުނެ އެވެ.\nމެކޭނިކަލް ޕާކިން ސިސްޓަމް ގާއިމުކުރުމަށް ދައުލަތުގެ ބަޖެޓުން ޖުމްލަ، 59،493،520 (ފަންސާސް ނުވަ މިލިއަން ހަތަރު ސަތޭކަ ނުވަދިހަ ތިން ހާސް ފަސް ސަތޭކަ ވިހި) ރުފިޔާ ހަރަދުކުރި އެވެ.\nމާލޭ ސިޓީ ކައުންސިލުގެ ޓްރެފިކް ކޮމެޓީގެ މުގައްރިރު އަހުމަދު ޒަމީރު ސީއެންއެމްއަށް ވިދާޅުވި ގޮތުގައި މާލޭގެ މަގުތަކަށް ލުއެއް ހޯދައިދިނުމުގެ ބޭނުމުގައި ސިޓީ ކައުންސިލުގެ ވިސްނުން ހުރީ ޕާކިން ޒޯނުތައް ހުސްބިން ތަކުގައި ތަރައްގީކޮށް މަގުތަކުގައި ޕާކުކޮށްފައި ހުންނަ އުޅަނދުތައް އެތެރެއަށް ޖައްސާލުމަށެވެ. އެކަމަކު މޭޔަރު ވިދާޅުވެފައި މިވަނީ ހުރިހާ ގޮޅިތަކެއް ފުރިފައިވާ ކަމަށެވެ.\nމިދިޔަ އަހަރުގެ ތެރޭގައި ޑެޕިއުޓީ މޭޔަރު ޝަމާއު ޝަރީފް ވަނީ ޕާކިން މައްސަލަ ހައްލު ކުރާނެ ޖާގަ މާލޭގައި ނެތް ކަމަށް ވިދާޅުވެފަ އެވެ. ސަބަބަކީ މާލޭގެ 42 އިންސައްތައަކީ އުޅަނދު ފަހަރު ކަމަށްވުން ކަމަށް އޭނާ ވިދާޅުވި އެވެ.\nޝަމާއު ވިދާޅުވި ގޮތުގައި ސިޓީ ކައުންސިލުގެ ވިސްނުން ހުރީ، ވެހިކަލް ކޮންޓްރޯލު ކުރުމަށް ފަހު ޕަބްލިކް ޓްރާންސްޕޯޓް ތައާރަފު ކުރުމަށެވެ.\nމިދިޔަ އަހަރެއްހާ ދުވަހުގެ ތެރޭގައި މާލޭގެ ޕާކިން މައްސަލައަށް ހައްލުތަކެއް ހޯދުމަށް މަސައްކަތް ކުރެވުން ނަމަވެސް މިކަމަށް ހައްލެއް ލިބުމުގެ ކޮޅުމަތި އަދި ނުފެނެ އެވެ. ޕާކިން މައްސަލައިގައި ސްޓިކާ ޖަހަނީ ޕާކު ކުރާނެ ޖާގަ ދެއްކުމަށް ފަހު ކަމަށް މިނިސްޓަރު ވިދާޅުވި ނަމަވެސް، ފެންނަން އޮތް ހަގީގަތަކީ އެޔެއް ނޫނެވެ. ކޮންމެއަކަސް ރައްޔިތުންގެ އުއްމީދަކަށް ވާނީ މި ފެށުނު އާ އަހަރުގައި މި މައްސަލައަށް އެދެވޭ ހައްލެއް ލިބިގެން ދިޔުމެވެ.\nޓްރާންސްޕޯޓް އޮތޯރިޓީ މާލެ ޕާކިން ފުލުހުން ސިޓީ ކައުންސިލް


ޖޯން ފިޓްޒެގެރަލްޑް ކެނެޑީ - ވިކިޕީޑިއާ\nޖޯން ފިޓްޒެގެރަލްޑް ކެނެޑީ\nމެއި 19، 1917 - ނޮވެމްބަރު 22، 1963. މިއީ އެމެރިކާގެ 35 ވަނަ ރައީސެވެ. މީނާ، އެހެން ނަމަކުންކިޔާނަމަ ޖޭއެފްކޭ އެމެރިކާގެ ރައީސް ކަން ކުރީ2އަހަރެވެ. ރައީސް ކަމަށް2އަހަރަށް ވީ ތަނާ ހެން 1963 ވަނަ އަހަރުގެ ނޮވެމްބަރ 22 ވަނަ ދުވަހުގެ މެންދުރުގެ ވަގުތެއްގައި އެމެރިކާގެ މީހެއްގެ އަތުން ދިން ބަޑީގެ ހަމަލާ އެއްގައި މަރުވި އެވެ. އޭރު އޭނާގެ އުމުރުން 46 އަހަރުއެވެ. މި ފަހު ޒަމާނުގެ ގަރުނު ތެރޭގައި އެމެރިކާ އާއި ރޫސީ ވިލާތާއި ދޭތެރޭ އޮތް 'ފިނި ހަނގުރާމަ' (ދެވަނަ ހަނގުރާމަ އަށް ފަހު އޮތް ދާޚިލީ ނުތަނަވަސް ކަމުގެ) ތެރޭގައި އެމެރިކާ ގެ ރައީސް އަކަށް ހުރީ ކެނަޑީ އެވެ. ކިއުބާ އަދި ރޫސީ ވިލާތާއި އަދި އެމެރިކާ އިން އެ ދެ ގައުމާ ދޭތެރޭ އޮތް ހަމަނުޖެހުން އިތުރަށް ގޯސް ވިޔަ ނުދީ ގެންގުޅުން ވެގެން ދިޔައީ އޭނާގެ ރައީސް ކަމުގެ ތެރޭގައި އެންމެ ބޮޑު އިސް ކަމެއް ދިން ކަމަށެވެ.\nޑިމޮކްރަޓިކް ޕާޓީ ތަމްސީލު ކޮށް ދިނުމުގެ ގޮތުން އެ ގައުމުގެ ސެނަޓުގެ އަދި ކޮންގްރެސްގެ މަގާމު ތައް އޭނާ އަދާ ކޮށްފައި ވެ އެވެ.\nއެމެރިކާ ބްރޫކްލިން، މެސަޗޫސެޓްސްގެ މަހުޖަނު އާއިލާ އަކަށް އުފަން ކެނެޑީ ތަޢުލީމު ހާސިލު ކުރީ ހާަވާޑު ޔުނިވަރސިޓީން ނެވެ. 1940 ވަނަ އަހަރު ކިޔެވުން ނިންމާ ލުމަށް ފަހު އެ ގައުމުގެ ކަނޑުގެ އަސްކަރީ ފައުޖު އާއި ގުޅި ނޭވަލް ރިޒާވް އޮފިސަރ އެއް ގޮތުގައި ދެވަނަ ބޮޑު ހަނގުރާމައިގެ ތެރޭގައި ހަރަކާތްތެރި ވި އެވެ.\nދެވެން ބޮޑު ހަނގުރާމައިގެ ތެރޭގައި އޭޝިޔާ އަދި ޕެސިފިކް ކަނޑު ސަރަހައްދު ބެލެހެއްޓުމުގައި މިސައިލް ކަނޑު ސުޕީޑް ބޯޓް ތަކެއް ގެ ކޮމާންޑަރު ކަން ކެނެޑީ ކުރި އެވެ. އަދި މި ޙަރަކާތުގެ ސަބަބުން ނޭވީ އަދި މެރިން ކޯ ގެ ޝަރަފު ވެސް އޭނާ ހޯދި އެވެ.\nLast edited on 19 ޖެނުއަރީ 2021, at 20:19\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 19 ޖެނުއަރީ 2021، 20:19 ގައެވެ.


Aharuge enme baarugadha thoofaan Goni: Philippines in mihaathanah7Maru\nއަހަރުގެ އެންމެ ބާރުގަދަ ތޫފާން ގޯނީ: ފިލިޕީންސްއިން މިހާތަނަށް ހަތް މީހުން މަރުވެއްޖެ\n01 ނޮވެންބަރ 2020 - 23:06:04\nއަހަރުގެ އެންމެ ބާރުގަދަ ތޫފާން "ގޯނީ" ފިލިޕީންސް އަށް އަރާ މިހާތަނަށް ހަތް މީހުން މަރުވެ ފިލިޕީންސްގެ އެކި އަވަށްތަކަށް ބޮޑެތި ގެއްލުންތަކެއް ލިބެމުންދާކަމަށް ރިޕޯޓްތައް ބުނެފި އެވެ.\nޓައިފޫން ގޯނީގެ ނަމުން ނަން ދީފައިވާ އެ ތޫފާން ފިލިޕީންސްގެ ކަޓަޑުއަންސް އައިލޭންޑަށް އަރާފައިވަނީ އެ ގައުމުގެ ގަޑިން ފަތިހު 4:50ގައެވެ.\nބޯވާރެއާއިއެކު ގަޑިއަކު 225 ކިލޯމީޓަރުގެ ބާރުމިނުގައި ވައިޖެހެމުންދާއިރު ބޯކޮށް ވާރޭވެހި ފެންބޮޑުވުމާއި ބިންގަނޑު ކަނޑައިގެން ދިޔުމުގެ އިތުރުން ޗަކަ ފޭބުމުގެ ހާދިސާތައްވެސް ދަނީ ކުރިމަތިވަމުންނެވެ. އެގޮތުން ވިލާގަޑު ގަދަވެ، 225 ކިލޯމީޓަރުގެ ބާރުމިނުގައި ޖެހެމުންދިޔަ ގަދަވައިގެ ސަބަބަުން ގަސްތައްވެސް ވެއްޓެމުންދާތީ ގަހެއް ދަށުވެ މީހާތަނަށް އެކަކު މަރުވެފައިވެއެވެ. އަދި ގެބިގެންނާއި ވޯލްކެނޯ ޗަކަގަނޑުގެ ތެރެއަށް ދަމައިގަތުމުގެ ސަބަބުންވެސް އެ ސަރަހައްދުން މީހުންދަނީ މަރުވަމުންނެވެ. މިހާތަނަށް ހަތް މީހެއް މަރުވެފައިވާއިރު، ތޫފާން އެރި ފަހުން 70،000 މީހުންގެ އާބާދީއެއް އޮންނަ ކަޓަޑުއަންސް އައިލޭންޑުގައި އޮންނަ ވިރަކް އަވަށުން ވަނީ މުވާސަލަތީ ހިދުމަތްތައް ކެނޑިފައެވެ.\nތޫފާން ގޯނީ ޕިލިޕީންސްގެ އަވަށަކަށް އަރާފައި--\nފިލިޕީންސްގެ މައި ރަށްކަމުގައިވާ ލުޒޯންއަށް ތޫފާން ފޯރިއިރު ތޫފާނުގެ ބާރު ކުޑަވެފައި ވީނަމަވެސް މޫސުމާބެހޭ އިދާރާއިންވަނީ އަދިވެސް އާދަޔާ ހިލާފަށް ގަދަ ވަޔާއި ބޯކޮށް ވާރޭވެހި ފެންބޮޑުވުމާއި ބިންގަނޑު ދަމައިގަތުމުގެ ހާދިސާތައް ހިންގާފާނެކަމުގެ އިންޒާރު ދީފައެވެ.\nފިލިޕީންސަކީ ބާރުގަދަ ތޫފާންތަކަށް އާ ގައުމެއް ނޫނެވެ. އަހަރަކު ގާތްގަނޑަކަށް 20 ތޫފާން އެ ގައުމަށް އަރާކަމަށް ރިޕޯޓްތައް ބުނެއެވެ. ފިލިޕީންސަށް މިދިޔަ ހަފްތާގެ ތެރޭގައި ވެސް ވަނީ ބޮޑު ތޫފާނެއް އަރާ ބޮޑެތި ގެއްލުންތަކެއް ލިބިފަ އެވެ. "މޮލާވް" ގެ ނަމުން ނަންދީފައިވާ އެ ތޫފާނުގައި 22 މީހުން މަރުވެފައި ވެއެވެ.\nމި ތުފާން ޕިލިޕީސްއަށް އަރާނެ ކަމަށް އިއްޔެ ލަފާކޮށްފައިވީއިރު އެގައުމުންދިޔައީ ތޫފާންއިން ރައްކާތެރިވުމަށް ދުރާލާ ފިޔަވަޅުތައް އަޅަމުންނެވެ. އެގޮތުން 794,000 އަށް ވުރެ ގިނަ މީހުން ތޫފާންގެ ކުރިންވަނީ ރައްކާތެރި ހިސާބުތަކަށް ބަދަލުކޮށްފަ އެވެ.\nއަސްކަރީ މަތިންދާބޯޓެއް އެކްސިޓެންޓްވެ، 50 މަރު\nވިއްސާރަވުމުން ލިބިދާނެ ގެއްލުންތަކަށް ސަމާލުވާން އަންގައިފި